Mysterious Customs in Attukal Bhagavathy Temple - Malayalam Nativeplanet\n»ദേവിയുടെ ഭടന്‍മാരെ അനുസ്മരിക്കാന് ശൂലം കുത്തല്..വിചിത്രമായ ആചാരങ്ങളുള്ള സ്ത്രീ ശബരിമല\nദേവിയുടെ ഭടന്‍മാരെ അനുസ്മരിക്കാന് ശൂലം കുത്തല്..വിചിത്രമായ ആചാരങ്ങളുള്ള സ്ത്രീ ശബരിമല\nUpdated: Friday, March 2, 2018, 12:00 [IST]\nആറ്റുകാല് ഭഗവതി ക്ഷേത്രം, വിവാദങ്ങള് കൊണ്ടും ആചാരങ്ങള് കൊണ്ടും ലോകശ്രദ്ധ ആകര്‍ഷിച്ച ഈ ക്ഷേത്രത്തില് ഭദ്രകാളിയെയാണ് ആറ്റുകാലമ്മയായി വണങ്ങുന്നത്... നൂറ്റാണ്ടുകള് പഴക്കമുള്ള ഈ ക്ഷേത്രത്തിലെ പൊങ്കാല ഉത്സവം കേരളത്തിലെ ആദ്യത്തെ പൊങ്കാല ഉത്സവം ആയാണ് കണക്കാക്കുന്നത്. ലോകത്തില് ഏറ്റവും അധികം സ്ത്രീകള് പങ്കെടുക്കുന്ന ചടങ്ങ് എന്ന നിലയില് ഗിന്നസ് റെക്കോര്‍ഡില് ഇടം നേടിയ പൊങ്കാലയുടെയും ക്ഷേത്രത്തിന്റെയും കൂടാതെ ഇവിടുത്തെ വിചിത്രമായ ആചാരങ്ങളെപ്പറ്റിയും അറിയാം...\nതിരുവനന്തപുരം ജില്ലയില് സ്ഥിതി ചെയ്യുന്ന ഏറെ പ്രശസ്തമായ ക്ഷേത്രമാണ് ആറ്റുകാല് ക്ഷേത്രം. കരമനയാറിന്റെയും കിള്ളിയാറിന്റെയും സംഗമ സ്ഥാനത്ത് സ്ഥിതി ചെയ്യുന്ന ആറ്റുകാല് ക്ഷേത്രം സ്ത്രീകളുചെ ശബരിമല എന്ന പേരിലാണ് അറിയപ്പെടുന്നത്. ഭദ്രകാളിയെ ആറ്റുകാലമ്മയായി ആരാധിക്കുന്ന ഇവിടെ ലക്ഷക്കണക്കിന് ഭക്തരാണ് ഓരോ വര്‍ഷവും ഇവിടെ എത്തുന്നത്.\nആത്മസമര്‍പ്പണത്തിന്റെ പ്രതീകമായി കരുതുന്ന പൊങ്കാല തിരുവനന്തപുരത്തിന്റെ മാത്രമല്ല, കേരളത്തിലെ സ്ത്രീകളുടെ തന്നെ ഏറ്റവും വലിയ ഉത്സവമാണ്. അമ്പൂര്‍ണേശ്വരി ദേവിയുടെ ഇ്ഷ്ട വഴിപാടായ പൊങ്കാല കേരളത്തില് ആദ്യം നടന്നത് ഇവിടെയാണെന്നാണ് വിശ്വാസം. ലോകത്തില് തന്നെ ഏറ്റവും അധികെ സ്ത്രീകള് പങ്കെടുക്കുന്ന ചടങ്ങ് എന്ന നിലയില് ഇത് ഗിന്നസ് ബുക്കിലും ഇടം നേടിയിട്ടുണ്ട്. മനശുദ്ധിയും ശരീര ശുദ്ധിയും ഉള്ളവര് മാത്രം അര്‍പ്പിക്കുന്ന ഈ ചടങ്ങ് ഇവിടുത്തെ പ്രധാന ആഘോഷങ്ങളില് ഒന്നുകൂടിയാണ്.\nപൊങ്കാല എന്ന ചടങ്ങ്\nതൂശനിലയില് അവില്, മലര്, വെറ്റില, പാക്ക്, പഴം, ശര്‍ക്കര, പൂവ്, ചന്ദനത്തിരി, നിലവിളക്ക്, നിറനാഴി, കിണ്ടിയില് വെള്ളം എന്നിവ വയ്കുന്നു. പുതിയ മണ്‍കലത്തിലാണ് പൊങ്കാല ഇടേണ്ടത്. പ്രപഞ്ചത്തിന്റെ പ്രതീകമായ മണ്‍കലം ശരീരമായി സങ്കല്പ്പിച്ച്, അതില് അരിയാകുന്ന മനസ്സ് തിളച്ച് അതിന്റെ അഹംബോധം നശിക്കുകയും, ശര്‍ക്കരയാകുന്ന പരമാനന്ദത്തില് ചേര്‍ന്ന് ആത്മസാക്ഷാത്കാരത്തിന്റെ പായസമായി മാറുന്നു എന്നാണ്.\nഉണക്കലരിയും തേങ്ങയും ശര്‍ക്കരയും പുത്തന് മണ്‍കലത്തില് വെച്ചു തീ പൂട്ടിയാണ് പൊങ്കാല തയ്യാറാക്കുന്നത്. വെറും തറയില് അടുപ്പും കൂട്ടി അതില് മണ്‍കലം വെച്ച് ശുദ്ധജലത്തില് പൊങ്കാലപ്പായസം തയ്യാറാക്കുന്നു. പ്രധാന വഴിപാടായ ശര്‍ക്കര പായസത്തിന് പുറമേ വെള്ളച്ചോറ്, വെള്ളപ്പായസം, വഴനയിലയില് ഉണ്ടാക്കുന്ന തെരളി എന്ന അട, പയറും അരിപ്പൊടിയും ശര്‍ക്കരയും ചേര്‍ത്തുണ്ടാക്കുന്ന മണ്ടപ്പുട്ട് എന്നിവയും പൊങ്കാലദിനം തയാറാക്കുന്ന നിവേദ്യങ്ങളാണ്.\nആപത്തുകള് ഒഴിയാനും മോക്ഷം ലഭിക്കാനും\nആപത്തുകള് ഒഴിഞ്ഞ് ആഗ്രഹങ്ങള് നടക്കുവാനും മോക്ഷഭാഗ്യത്തിനുമായാണ് സ്ത്രീകള് പൊങ്കാല അര്‍പ്പിക്കാന് എത്തുന്നത്.\nഉദ്ദിഷ്ട കാര്യങ്ങള്‍ക്കായി പൊങ്കാലയ്ക്ക് എത്തുന്നവര് പൊങ്കാല പായസം കൂടാതെ വിവിധ തരത്തിലുള്ള മറ്റു വിഭവങ്ങളും ഉണ്ടാക്കുന്നു. വെള്ളച്ചോറ്, വെള്ളപ്പായസം, തെരളി, മണ്ടപ്പുട്ട്, നവരസപ്പായസം, പഞ്ചസാരപ്പായസം എന്നിവയാണ് ഇവയില് ചിലത്.\nകന്യകമാര് നടത്തുന്ന താലപ്പൊലി ഇവിടുത്തെ മറ്റൊരു പ്രധാനപ്പെട്ട ചടങ്ങാണ്. സമ്പത്തും സൗന്ദര്യവും വര്‍ധിപ്പിക്കാനും രോഗങ്ങള് അകറ്റാനും ഭാവിയില് നല്ലൊരു വിവാഹ ജീവിതം സാധ്യമാകാനുമാണ് പെണ്‍കുട്ടികള് താലപ്പൊലിക്ക് എത്തുന്നത്.\nപൊങ്കലയോട് അനുബന്ധിച്ചുള്ള മറ്റൊരു ചടങ്ങാണ് തോറ്റം പാട്ട്. ദേവിയെ കാപ്പ് കെട്ടി കുടിയിരുത്തുന്ന അന്ന് മുതല് തോറ്റം പാറ്റിനും തുടക്കമാകും. ചിലപ്പതികാരത്തിലെ കണ്ണകീ ചരിതമാണ് തോറ്റം പാട്ടില് വിഷയമാകുന്നത്. ദേവിയുടെ സൗന്ദര്യവും കല്യാണ ഒരുക്കങ്ങളും വര്‍ണിച്ചാണ് തോറ്റം പാട്ടിന് തുടക്കമിടുന്നത്.\nഈ അടുത്ത കാലത്ത് ഏറെ വിവാദമായിരിക്കുന്ന ഒന്നാണ് കുട്ടിയോട്ടം എന്ന ആചാരം. ആറ്റുകാല് കുത്തിയോട്ടം എന്നറിയപ്പെടുന്ന ഈ ആചാരം 13 വയസ്സില് താഴെയുള്ള ആണ്‍കുട്ടികളുടെ ദേഹത്ത് ശൂലം കുത്തിയിറക്കുന്ന ചടങ്ങാണ്.\nഏഴു ദിവസത്തെ വ്രതം\nഎട്ടിനും 13നും ഇടയില് പ്രായമായ ആണ്‍കുട്ടികളാണ് കുത്തിയോട്ടത്തിനെത്തുന്നവര്. മഹാഷാസുരനെ വദിച്ച യുദ്ധത്തില് ദേവിയുടെ മുറിവേറ്റ ഭടന്‍മാരായാണ് കുത്തിയോട്ടക്കാരെ കണക്കാക്കുന്നത്. ആറ്റുകാല് ഉത്സവത്തിന്റെ അവസാന ദിവസം നടക്കുന്ന ചൂരല്‍ക്കുത്ത് എന്ന ചടങ്ങാണ് ഇതില് ഏറ്റവും പ്രധാനപ്പെട്ടത്.\nവാരിയെല്ലിനു താഴെ ചൂരല് കുത്തുന്നു\nപൊങ്കാല ദിവസം ദേവിയുടെ മുന്നില് വെച്ച് വ്രതമെടുത്ത കുട്ടികളുടെ വാരിയെല്ലിനു താഴെ ചൂരല് കുത്തിയിറക്കുകയാണ് ചെയ്യുക. വെള്ളിയില് നിര്‍മ്മിച്ച നൂലുകളാണ് ചൂരലായി ഉപയോഗിത്തുന്നത്. ഇതുമായി വേണം രാത്രി മുഴുവന് നീണ്ടു നില്‍ക്കുന്ന ഘോയാത്രയില് ദേവിക്ക് അകന്ടി സേവിക്കാന് എന്നാണ് വിശ്വാസം. എന്നാല് ഇതിനെതിരെ സമൂഹത്തിന്റെ വിവിധ ഭാഗങ്ങളില് നിന്നായി എതിര്‍പ്പുകള് ഉയര്‍ന്നിരുന്നു.\nകേരള തമിഴ്‌നാട് വാസ്തുവിദ്യ\nക്ഷേത്രത്തിന്റെ നിര്‍മ്മാണം നോക്കുകയാമെങ്കില് കേരള-തമിഴ്‌നാട് ശൈലികള് സമന്വയിപ്പിച്ച ഒരു രൂപമാണ് കാണുവാന് സാധിക്കുക. അലങ്കാര ഗോപുരങ്ങളും ശില്പങ്ങളും ഒക്കെ ക്ഷേത്രത്തിന്റെ ഭംഗി ഇവിടെ വര്‍ധിപ്പിക്കുന്നു.\nമുല്ലക്കല് തറവാട്ടിലെ കാരണവര് കിള്ളിയാറ്റില് കുളിക്കുമ്പോള് ഒരു ബാലികയെ കാണാന് ഇടയായി. കാരണവര് ബാലികയെ തന്റെ വീട്ടിലേക്ക് കൂട്ടിക്കൊണ്ടുപോയി. എന്നാല് ഇതിനിടയില് ബാലിക അപ്രത്യക്ഷയായി. കാരണവര്‍ക്ക് രാത്രിയില് ദേവിയുടെ ദര്‍ശനം ഉണ്ടായതിനെത്തുടര്‍ന്ന് ഒരു ക്ഷേത്രം പണിത് ദേവിയെ കുടിയിരുത്തുകയായിരുന്നു.\nഅഞ്ച് കൈകളുള്ള ദേവി\nപിന്നീട് ക്ഷേത്രം പുതുക്കി പണിതപ്പോള് ക്ഷേത്രത്തില് അഞ്ച് കൈകളുള്ള ദേവിയെ പ്രതിഷ്ടിച്ചു. ശൂലം, അസി, ഫലകം, കങ്കാളം എന്നീവയാണ് ദേവിയുടെ കൈകളില്. ശ്രീപാര്‍വതിയുടെ അവതാരമായ കണ്ണകിയാണ് ഇവിടുത്തെ പ്രതിഷ്ട.\nതിരുവനന്തപുരം നഗരത്തില് നിന്നും രണ്ടു കിലോമീറ്റര് അകലെയാണ് ആറ്റുകാല് ഭഗവതി ക്ഷേത്രം സ്ഥിതി ചെയ്യുന്നത്\nRead more about: temple thiruvananthapuram


ആരുടെയെല്ലാം മേലാണ് നോമ്പ് നിര്‍ബന്ധമാവുക? - അല്-അസ്വാല\nഅല്ലാഹുവിന്റെ മതമായ ഇസ്‌ലാം ആര്‍ക്കും അസാധ്യമായ കാര്യങ്ങള് കല്‍പ്പിക്കുകയോ നിര്‍ദേശിക്കുകയോ ചെയ്തിട്ടില്ല. മറിച്ച് ഇസ്‌ലാമിലെ എല്ലാ നിയമങ്ങളും ഓരോ വ്യക്തികളുടെയും അവസ്ഥകളും സാഹചര്യങ്ങളും പരിഗണിച്ചു കൊണ്ടുള്ളതാണ്. നോമ്പിന്റെ കാര്യത്തിലും അതങ്ങനെ തന്നെ.\nമൂന്ന് കാര്യങ്ങള് ഒത്തുവന്നവരുടെ മേല് മാത്രമേ നോമ്പ് നിര്‍ബന്ധമാവുകയുള്ളൂ. അവ താഴെ പറയാം.\nഒന്ന്: കഴിവ് / ശാരീരിക ശേഷി (القُدْرَةُ عَلَى الصَّوْمِ).\nനോമ്പ് നോല്‍ക്കുക എന്നത് ആരോഗ്യമുള്ളവര്‍ക്ക് കഴിയുന്ന കാര്യമാണ്. രോഗം കാരണത്താലോ വാര്‍ദ്ധക്യം ബാധിച്ചതിനാലോ നോമ്പ് നോല്‍ക്കുന്നത് പ്രയാസമുണ്ടാക്കുമെങ്കില് അവര്‍ക്ക് നോമ്പ് നിര്‍ബന്ധമില്ല. അത്തരക്കാര് -കഴിയുമെങ്കില്- പിന്നീട് നോമ്പ് നോറ്റ് വീട്ടുകയോ, -കഴിയില്ലെങ്കില്- അതിന് പകരം ‘ഫിദ്–യ’ (നിശ്ചിത അളവ് ഭക്ഷണം ദരിദ്രര്‍ക്ക്) നല്‍കുകയോ ചെയ്‌താല് മതി. ചുരുക്കത്തില് ആരോഗ്യമുള്ളവരുടെ മേല് മാത്രമേ നോമ്പ് നിര്‍ബന്ധമാവുകയുള്ളൂ.\nരണ്ട്: നാട്ടുകാരന് ആയിരിക്കല്.\nധാരാളം ശാരീരിക ക്ലേശവും പ്രയാസങ്ങളും കൊണ്ടു വരുന്ന, വലിയ പ്രയത്നം ആവശ്യപ്പെടുന്ന കാര്യമാണ് ചില യാത്രകള്. അതു കൊണ്ട് യാത്രക്കാര്‍ക്ക് മേല് നോമ്പ് നിര്‍ബന്ധമില്ല. അവര് തങ്ങളുടെ യാത്ര അവസാനിച്ചതിന് ശേഷം പിന്നീട് നോമ്പ് നോറ്റ് വീട്ടിയാല് മതിയാകും. ചുരുക്കത്തില്, സ്വന്തം നാട്ടില് നില്‍ക്കുന്ന -യാത്രക്കാരനല്ലാത്തവരുടെ- മേല് മാത്രമേ നോമ്പ് നിര്‍ബന്ധമാവുകയുള്ളൂ.\nيَا أَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِن قَبْلِكُمْ لَعَلَّكُمْ تَتَّقُونَ ﴿١٨٣﴾ أَيَّامًا مَّعْدُودَاتٍ ۚ فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ ۚ\n“മുഅ്മിനീങ്ങളേ! നിങ്ങളുടെ മുമ്പുള്ളവരോട് കല്‍പിച്ചിരുന്നത് പോലെത്തന്നെ നിങ്ങള്‍ക്കും നോമ്പ് നിര്‍ബന്ധമായി കല്‍പിക്കപ്പെട്ടിരിക്കുന്നു. നിങ്ങള് അല്ലാഹുവിനെ സൂക്ഷിക്കുന്നതിന് വേണ്ടിയത്രെ അത്. എണ്ണപ്പെട്ട ഏതാനും ദിവസങ്ങളില് മാത്രം. നിങ്ങളിലാരെങ്കിലും രോഗിയാവുകയോ യാത്രയിലാവുകയോ ചെയ്താല് മറ്റു ദിവസങ്ങളില് നിന്ന് അത്രയും എണ്ണം (നോമ്പെടുക്കേണ്ടതാണ്.)” (ബഖറ: 184-185)\nചെറിയ കുട്ടികള്‍ക്ക് മേല് അല്ലാഹു ഒരു നിയമവും നിര്‍ബന്ധമാക്കിയിട്ടില്ല. നോമ്പും അവരുടെ മേല് നിര്‍ബന്ധമില്ല. പ്രായപൂര്‍ത്തിയായതിനു ശേഷം അവര് നോമ്പ് നോറ്റ് വീട്ടേണ്ടതുമില്ല.\nഎന്നാല് കുട്ടികള്‍ക്ക് നോമ്പ് ശീലമാക്കുന്നതിനും, അവര്‍ക്കതില് താല്‍പര്യം ഉണ്ടാകുന്നതിന് വേണ്ടിയും മാതാപിതാക്കള്‍ക്ക് കുട്ടികളെ നോമ്പ് എടുക്കാന് പ്രോത്സാഹിപ്പിക്കുകയും മറ്റും ചെയ്യാം. അതിന്റെ പ്രതിഫലം രക്ഷിതാക്കള്‍ക്ക് ഉണ്ടായിരിക്കുകയും ചെയ്യും.\nനോമ്പും ഇളവുകളും alaswala.com/nompum_ilavukalum\nGharbhinkalkku nombhu nirbhandhamundo


Gold Price Today|സ്വർണവില ഇന്ന് കുറഞ്ഞു; ഇന്നത്തെ വില അറിയാം| Gold prices fall on june42022 – News18 Malayalam\nGold Price Today|സ്വർണവില ഇന്ന് കുറഞ്ഞു; ഇന്നത്തെ വില അറിയാം\nപവന് 280 രൂപയാണ് ഇന്ന് കുറഞ്ഞിരിക്കുന്നത്.\nLast Updated : June 04, 2022, 10:06 IST\nതിരുവനന്തപുരം: സംസ്ഥാനത്ത് സ്വർണവിലയിൽ ഇന്ന് കുറവ്. പവന് 280 രൂപയാണ് ഇന്ന് കുറഞ്ഞിരിക്കുന്നത്. ഒരു പവന്റെ ഇന്നത്തെ വില 38,200 രൂപയാണ്. ഗ്രാമിന് 35 രൂപ കുറഞ്ഞ് 4775 രൂപയായി. ഇന്നലെ ഒരു പവന് 38,480 ഗ്രാമിന് 4810 രൂപയുമായിരുന്നു വില.\nഇന്നലെ ഈ മാസത്തെ ഏറ്റവും ഉയർന്ന വിലയിലായിരുന്നു സ്വർണ വിപണി. ജൂൺ ഒന്നിന് ഈ മാസത്തെ ഏറ്റവും കുറഞ്ഞ വിലയിലായിരുന്നു സ്വർണം. പവന് 38,000 രൂപയും ഗ്രാമിന് 4750 രൂപയുമായിരുന്നു വില.\nജൂൺ4: 38,200\nAlso Read-ഇന്ത്യയിലെ സമ്പന്നരുടെ പട്ടികയിൽ മുകേഷ് അംബാനി വീണ്ടും ഒന്നാമത്\nFirst published: June 04, 2022, 10:06 IST


ആകാശം പൂര്‍ണമായി തുറന്നിടും; ആറ് വിമാനത്താവളം കൂടി വിൽപ്പനയ്ക്ക് | National | Deshabhimani | Sunday May 17, 2020\nആകാശം പൂര്‍ണമായി തുറന്നിടും; ആറ് വിമാനത്താവളം കൂടി വിൽപ്പനയ്ക്ക്\nന്യൂഡൽഹി> തിരുവനന്തപുരം അടക്കം ആറു വിമാനത്താവളങ്ങളുടെ സ്വകാര്യവൽക്കരണ നടപടിയുമായി മുന്നോട്ട് പോകവെയാണ് പുതുതായി ആറ് വിമാനത്താവളം കൂടി വിൽപ്പനയ്ക്ക് വയ്ക്കുമെന്ന് കേന്ദ്രം പ്രഖ്യാപിച്ചത്. ലേല പ്രക്രിയയിലൂടെ പതിമൂവായിരം കോടി രൂപ എയർപോർട്ട് അതോറിറ്റിക്ക് സമാഹരിക്കാനാകുമെന്നാണ് അവകാശവാദം.\nവ്യോമമേഖല സിവിൽ വ്യോമയാനത്തിനായി കൂടുതലായി തുറന്നുകൊടുക്കുന്നതോടെ വിമാന കമ്പനികള്‍ക്ക് യാത്രാ സമയം കുറയ്ക്കാനും ഇന്ധനം ലാഭിക്കാനും കഴിയും. ഇതിന്റെ മാറ്റം വിമാനയാത്രക്കാരില് എത്തുമോയെന്ന് വ്യക്തമല്ല. തന്ത്രപ്രധാന കാരണങ്ങളാലാണ് രാജ്യത്തിന്റെ വ്യോമമേഖല പൂര്‍ണമായി വിമാനയാത്രയ്‌ക്ക് തുറന്നുകൊടുക്കാത്തത്. നിലവില് 60 ശതമാനം വ്യോമമേഖലമാത്രമാണ് യാത്രയ്ക്ക് അനുമതിയുള്ളത്.\nകേന്ദ്രഭരണപ്രദേശങ്ങളിലെ വൈദ്യുതി വിതരണ കമ്പനികൾ(ഡിസ്‌കോം) സ്വകാര്യവൽക്കരിക്കുമെന്ന് ധനമന്ത്രി പ്രഖ്യാപിച്ചു. ഇതിന്റെ ഭാഗമായി താരിഫ് നയത്തിൽ പരിഷ്‌കരണം വരുത്തും. ഉപഭോക്തൃ അവകാശം, വ്യവസായ പ്രോത്സാഹനം, മേഖലയുടെ നിലനിൽപ്പ് എന്നിവയ്ക്ക് ഊന്നൽ നൽകിയാകും താരിഫ് നിരക്കുകളിലെ മാറ്റം. ഉപഭോക്തൃ അവകാശങ്ങൾ ഉറപ്പുവരുത്തും. ലോഡ് ഷെഡിങ് ശിക്ഷാർഹമാക്കും. ക്രോസ് സബ്‌സിഡികളിൽ വെട്ടിക്കുറവ് വരുത്തും. സബ്‌സിഡികൾ ബാങ്ക് അക്കൗണ്ടുകളിലേക്ക് നേരിട്ട് കൈമാറ്റം ചെയ്യും. സ്മാർട്ട് പ്രീപെയ്ഡ് മീറ്ററുകൾ ഉറപ്പുവരുത്തുമെന്നും ധനമന്ത്രി പറഞ്ഞു.\nഉത്തരവിലൂടെ വാക്‌സിൻ ഇറക്കൽ ഭയാനകം\nപരിശോധനാ ഫലം കൃത്യമല്ല ‘നെഗറ്റീവായാലും ലക്ഷണമുള്ളവരെ ചികിത്സിക്കണം’\nസച്ചിൻ പൈലറ്റും ബിജെപി പാളയത്തിലേക്ക്?; രാജസ്ഥാനും കോൺഗ്രസ് പിടിവിടുന്നെന്ന് സൂചന


റെയ്ല്‍വേ നിരക്ക് നിശ്ചയിക്കാന് സ്വതന്ത്ര ഏജന്‍സി രൂപീകരിക്കും – Future Kerala :\nന്യൂഡെല്‍ഹി: റെയ്ല് യാത്രാ, ചരക്ക് നിരക്കുകള് തീരുമാനിക്കുന്നതിന് സ്വതന്ത്ര ഏജന്‍സി രൂപീകരിക്കാന് റെയ്ല്‍വേ മന്ത്രാലയം ഒരുങ്ങുന്നു. ഇതുസംബന്ധിച്ച ശുപാര്‍ശ മന്ത്രിസഭാ അനുമതിക്കായി റെയ്ല് മന്ത്രാലയം ഈയാഴ്ച തന്നെ സമര്‍പ്പിക്കും. അടുത്തയാഴ്ചയോടെ അനുമതി ലഭിക്കുമെന്നാണ് പ്രതീക്ഷിക്കുന്നത്. പുതിയ ഏജന്‍സി രൂപീകരിക്കുന്നതോടെ നിരക്ക് വര്‍ധനയെ രാഷ്ട്രീയ തീരുമാനത്തില് നിന്ന് വിമുക്തമാക്കാമെന്നും റെയ്ല്‍വേ മന്ത്രാലയം കരുതുന്നു.\nമന്ത്രിസഭയുടെ അനുമതി ലഭിച്ചാല്, റെയ്ല്‍വേ ബജറ്റ് പൊതു ബജറ്റില് ലയിപ്പിച്ചശേഷം റെയ്ല്‍വേയുമായി ബന്ധപ്പെട്ട സുപ്രധാന തീരുമാനമായി ഇതിനെ കണക്കാക്കാം. യാത്രാ നിരക്കുകളിലെ സബ്‌സിഡി സംബന്ധിച്ച പുനഃപരിശോധനയും നിര്‍ദ്ദിഷ്ട സമിതി നടത്തിയേക്കും. യാത്രാ നിരക്കുകളുടെ സബ്‌സിഡി ഇനത്തില് റെയ്ല്‍വേയ്ക്ക് പ്രതിവര്‍ഷം 33,000 കോടി രൂപ ചെലവ് വരുന്നതായാണ് കണക്കാക്കുന്നത്.\nചെയര്‍മാന്, നാല് അംഗങ്ങള് എന്നിവരെ ഉള്‍പ്പെടുത്തിയാണ് നിരക്ക് നിശ്ചയിക്കുന്നതിനുള്ള റെയ്ല്‍വേ ഡെവലപ്‌മെന്റ് അതോറിറ്റി ഓഫ് ഇന്ത്യ രൂപീകരിക്കുന്നത്. ഏജന്‍സിയെ നിയമിക്കുന്നത് സംബന്ധിച്ച് നീതി ആയോഗ്, വിവിധ മന്ത്രാലയങ്ങള് എന്നിവയില്‍നിന്ന് റെയ്ല്‍വേ മന്ത്രാലയം അഭിപ്രായം തേടിയിരുന്നു. പുതിയ സമിതി സംബന്ധിച്ച് പ്രധാനമന്ത്രി നരേന്ദ്ര മോദി, പ്രധാനമന്ത്രിയുടെ ഓഫീസിലെ ഉന്നത ഉദ്യോഗസ്ഥര് എന്നിവരുമായി റെയ്ല്‍വേ മന്ത്രി സുരേഷ് പ്രഭു സംസാരിച്ചിരുന്നു. ഇവരില്‍നിന്ന് അനുകൂല മറുപടിയാണ് ലഭിച്ചിരിക്കുന്നത്. യാത്രാ, ചരക്കുകടത്ത് നിരക്കുകള് ശുപാര്‍ശ ചെയ്യുന്നതിന് നിര്‍ദ്ദിഷ്ട അതോറിറ്റിക്ക് സ്വതന്ത്രാധികാരമുണ്ടായിരിക്കും. റെയ്ല്‍വേയുടെ നിരക്ക് ഘടനയൊന്നാകെ സമിതി അഴിച്ചുപണിയുമെന്ന് സുരേഷ് പ്രഭു പറഞ്ഞു.\nഈയിടെയായി യാത്രാ വരുമാനത്തിലെ കുറവ് നികത്തുന്നതിന് ചരക്കുകടത്ത് കൂലി വര്‍ധിപ്പിക്കുകയാണ് റെയ്ല്‍വേ ചെയ്യുന്നത്. നിലവില് രാജ്യത്തെ റെയ്ല് ചരക്കുകടത്ത് കൂലി ചൈന, വിവിധ യൂറോപ്യന് രാജ്യങ്ങള് എന്നിവയേക്കാള് കൂടുതലാണ്. ചരക്കുകടത്തലുമായി ബന്ധപ്പെട്ട് റോഡ്, ജലഗതാഗത മാര്‍ഗ്ഗങ്ങളില്‍നിന്ന് റെയ്ല്‍വേ നേരിടുന്ന വെല്ലുവിളികളും നിര്‍ദ്ദിഷ്ട സമിതി പരിശോധിക്കും.\nTags:\trailways, to look after fares, to set up an independent agency\nപ്രതിരോധ ഉല്‍പ്പാദന നയരൂപീകരണം അന്തിമഘട്ടത്തില്: അരുണ് ജയ്റ്റ്‌ലി


Metro Vaartha - തിരുവാതിരയിലെ നിങ്ങളുടെ നക്ഷത്ര ഫലം എങ്ങനെ ? (10-01-2020)\nMarch 2020 - 8:43 pm IST\nസംസ്ഥാനത്ത് വീണ്ടും കോവിഡ് മരണം: ചികിത്സയിലായിരുന്ന പോത്തൻകോട് സ്വദേശി മരിച്ചു\nഅശ്വതി: ഈശ്വരപ്രാർഥനകളാല് അനിഷ്ടഫലങ്ങള് ഒഴിവാകും. ഗതാഗതതടസങ്ങളാല് യാത്ര പൂര്‍ത്തീകരിക്കാന് സാധിക്കുകയില്ല. അസുഖങ്ങളുണ്ടോയെന്ന അനാവശ്യ തോന്നല് ഉപേക്ഷിക്കണം.\nഭരണി: സന്ധിസംഭാഷണം വിജയിക്കും. കീര്‍ത്തി വർധിക്കും. പൊതുപ്രവര്‍ത്തന രംഗങ്ങളില് അനുകൂലവിജയമുണ്ടാകും. പുത്രനോടൊപ്പം മാസങ്ങളോളം താമസിക്കാന് വിദേശയാത്ര പുറപ്പെടും.\nകാര്‍ത്തിക: കുടുംബത്തില് സ്വസ്ഥതയും സമാധാനവും ദാമ്പത്യസൗഖ്യവും ഉണ്ടാകും. ഉദ്യോഗത്തിനോടനുബന്ധമായി ലാഭശതമാന വ്യവസ്ഥയോടുകൂടിയ പ്രവര്‍ത്തനങ്ങള് തുടങ്ങിവെക്കും.\nരോഹിണി: സുവ്യക്തമായ കര്‍മ്മപദ്ധതികള്‍ക്ക് പണം മുടക്കാന് തയാറാകും. പഠിച്ച സ്ഥാപനത്തില് താത്കാലിക ഉദ്യോഗം ലഭിക്കും. മനസാക്ഷിക്ക് വിരുദ്ധമായ പ്രവൃ‌ത്തികളില് നിന്ന് പിന്മാറും.\nമകയിരം: വീഴ്ചകളുണ്ടാവാതെ സൂക്ഷിക്കണം. പ്രതീക്ഷിച്ച പുരോഗതി ഇല്ലാത്തതിനാല് ഗൃഹം വിൽക്കാന് തയാറാകും. നിബന്ധകള്‍ക്കു വിധേയനായി ഉദ്യോഗത്തില് പ്രവേശിക്കും.\nതിരുവാതിര: ചര്‍ച്ചകളും യാത്രകളും സഫലമാകും. മതസൗഹാര്‍ദ്ദപ്രവര്‍ത്തനങ്ങളില് പങ്കെടുക്കും. ചുമതലാബോധമുള്ള പുത്രന്‍റെ സമീപനത്തില് ആശ്വാസവും ആത്മാഭിമാനവും തോന്നും.\nപുണര്‍തം: വിതരണരംഗങ്ങളില് മാന്ദ്യം അനുഭവപ്പെടും. എല്ലാ കാര്യങ്ങള്‍ക്കും മാര്‍ഗ തടസങ്ങളും പരാജയവും വിപരീത പ്രതികരണങ്ങളും വന്നു ചേരും.\nപൂയ്യം: വരവും ചെലവും തുല്യമായിരിക്കും. ഉത്തരവാദിത്ത്വങ്ങള് വർധിക്കും, എന്നാല് സാമ്പത്തികനേട്ടം കുറയും. പുതിയ കര്‍മ്മപദ്ധതികളെപ്പറ്റി പുനരാലോചിക്കും.\nആയില്യം: സുഖഭക്ഷണവും സുഖസുഷുപ്തിയും ദാമ്പത്യസൗഖ്യവും ഉണ്ടാകും. ആഗ്രഹസാഫല്യത്താല് ആത്മനിര്‍വൃതിയുണ്ടാകും. ആത്മാര്‍ത്ഥമായ പ്രവര്‍ത്തനങ്ങളാല് അധികൃതരുടെ പ്രീതിനേടും.\nമകം: ആശയങ്ങള് യാഥാര്‍ത്ഥ്യമാകും. പുനഃപരീക്ഷയില് വിജയശതമാനം വർധിക്കും. ഭക്ഷണസുഖവും സുഖസുഷുപ്തിയും ഉണ്ടാകും. ഉദ്യോഗത്തിന് വൈകി എത്താനിടവരും.\nപൂരം: ആവശ്യമുള്ള വിഷയങ്ങള് അനുകൂലമാകും. ആരോഗ്യം തൃപ്തികരമായിരിക്കും. ചെയ്യുന്ന പ്രവൃത്തികള്‍ക്ക് അംഗീകാരം ലഭിക്കും. പദ്ധതി ആസൂത്രണങ്ങളില് ലക്ഷ്യപ്രാപ്തിനേടും.\nഉത്രം: അഹോരാത്രം പ്രവര്‍ത്തിച്ചാല് ഉപജീവനമുണ്ടാകും. പല അനിഷ്ടസ്വരങ്ങളും കേള്‍ക്കുവാനിടവരുമെങ്കിലും സത്യാവസ്ഥ അറിയാതെ പ്രതികരിക്കരുത്. ഔദ്യോഗികമായ യാത്രകളും ചര്‍ച്ചകളും പ്രതീക്ഷിച്ച നേട്ടമുണ്ടാക്കാനിടയില്ല.\nഅത്തം: കലാകായിക മത്സരങ്ങള്‍ക്ക് പരിശീലിച്ചു തുടങ്ങും. അഹോരാത്രം പ്രവര്‍ത്തിക്കുന്നതുവഴി അധികൃതരുടെ പ്രീതി നേടും. ഉപരിപഠനത്തിന് ചേരാന് അന്യദേശ യാത്രപുറപ്പെടും.\nചിത്തിര: സംഘനേതൃത്വസ്ഥാനം ഏറ്റെടുക്കും. മാതാപിതാക്കളുടെ ആവശ്യങ്ങള് നിറവേറ്റാന് സാധിക്കും. ദീര്‍ഘകാലാടിസ്ഥാനത്തില് പ്രവര്‍ത്തിക്കാനുദ്ദേശിക്കുന്ന വ്യവസായമേഖലകള്‍ക്ക് രൂപകല്പന ചെയ്യും.\nചോതി: പുതിയ ആശയം ഉദിക്കും. മറ്റുള്ളവരുടെ വിഷമാവസ്ഥകള്‍ക്ക് പരിഹാരം കണ്ടെത്താന് സാധിക്കും. വിജ്ഞാനപ്രദമായ വിഷയങ്ങള് ആർജിക്കാന് അവസരമുണ്ടാകും.\nവിശാഖം: സ്വയം ചെയ്തുതീര്‍ക്കേണ്ടതായ പ്രവര്‍ത്തനങ്ങള് മറ്റൊരാളെ ഏൽപ്പിച്ചാല് അബദ്ധമാകും. ഔദ്യോഗികമായ യാത്രകളും ചര്‍ച്ചകളും നിഷ്ഫലമാകും. സാമ്പത്തിക ക്രയവിക്രയങ്ങളില് നിന്നും ഇന്ന് ഒഴിഞ്ഞുമാറുകയാണ് നല്ലത്.\nഅനിഴം: നിലവിലുള്ള പാഠ്യപദ്ധതി ഉപേക്ഷിച്ച് തൃപ്തിയുള്ള പാഠ്യപദ്ധതിയില് ചേരും. മാനസികസംഘര്‍ഷത്തിന് കുറവ് തോന്നും. കര്‍ക്കശബുദ്ധി ഒഴിവാക്കി വിട്ടുവീഴ്ചക്ക് തയാറാവും.\nതൃക്കേട്ട: ഭക്ഷ്യവിഷബാധയേല്‍ക്കാതെ സൂക്ഷിക്കണം. അനാവശ്യകാര്യങ്ങളില് ഇടപെടുന്ന പ്രവണത ഉപേക്ഷിക്കണം. പുത്രിക്ക് ആര്‍ഭാടങ്ങള്‍ക്ക് നിയന്ത്രണങ്ങള് ഏര്‍പ്പെടുത്തും.\nമൂലം: പറയുന്ന വാക്കുകളും ചെയ്യുന്ന പ്രവൃത്തികളും ഫലപ്രദമായിത്തീരും. സമന്വയസമീപനം സര്‍വകാര്യവിജങ്ങള്‍ക്കും വഴിയൊരുക്കും. ഊഹക്കച്ചവടത്തില് സാമ്പത്തികലാഭം വർധിക്കും.\nപൂരാടം: ഉദര-നീര്‍ദ്ദോഷരോഗങ്ങള് വർധിക്കും. ആത്മവിശ്വാസത്തോടുകൂടി പരീക്ഷയെഴുതാം. സന്താനങ്ങളുടെ ആവശ്യങ്ങള്‍ക്കായി അവധിയെടുക്കും. തൊഴില്‍മേഖലകളോടുബന്ധപ്പെട്ട് മാനസികസംഘര്‍ഷം വർധിക്കും.\nഉത്രാടം: ഏറ്റെടുത്ത ചുമതലകള് മനസംതൃപ്തിയോടുകൂടി പൂർത്തീകരിക്കും. പൊതുജനപിന്തുണയും കക്ഷിരാഷ്‌ട്രീയ പ്രവര്‍ത്തനങ്ങളില് വിജയവും കുടുംബജീവിതത്തില് സംതൃപ്തിയും ധര്‍മ്മപ്രവര്‍ത്തികളില് താത്പര്യവും കാണുന്നു.\nതിരുവോണം: വിദൂരപഠനത്തിന് യാത്രപുറപ്പെടും. കുടുംബത്തില് പൊതുവെ സമാധാനന്തരീക്ഷം ഉണ്ടാകും. ബന്ധുവിന് സാമ്പത്തികസഹായം ചെയ്യാനിടവരും. ഗൃഹനിര്‍മാണത്തിന് ഭൂമിവാങ്ങാന് തയാറാകും.\nഅവിട്ടം: ശ്രമകരമായ പ്രവര്‍ത്തനങ്ങള് ലക്ഷ്യപ്രാപ്തി നേടും. പുതിയ വാഹനം വാങ്ങാന് ധനകാര്യസ്ഥാപനത്തെ ആശ്രയിക്കും. പുതിയ സ്നേഹബന്ധങ്ങള് ഉടലെടുക്കും.\nചതയം: കുടുംബത്തില് സമാധാനന്തരീക്ഷം ഉണ്ടാകും. പ്രത്യുപകാരം ചെയ്യാനിടവരും. ബന്ധുക്കള് വിരുന്നുവരും. സ്വയംപര്യാപ്തത ആർജിക്കും. ആഗ്രഹിക്കുന്ന കാര്യങ്ങള് സാധിക്കും.\nപൂരോരുട്ടാതി: സജ്ജനസംസര്‍ഗത്താല് സദ്ചിന്തകള് വർധിക്കും. ആധ്യാത്മികാത്മീയ ചിന്തകളാല് മനസമാധാനമുണ്ടാകും. ഔദ്യോഗികമായി ദൂരദേശയാത്ര വേണ്ടിവരും.\nഉത്രട്ടാതി: സാമ്പത്തികവരുമാനം വർധിക്കും. ഗൃഹമോ ഗൃഹനിർമാണത്തിനുള്ള ഭൂമിയോ വാങ്ങാന് തയാറാകും. മാതാപിതാക്കളുടെ ആവശ്യങ്ങള് നിറവേറ്റുന്നത്തില് കൃതാര്‍ത്ഥതയുണ്ടാകും.\nരേവതി: ആഗ്രഹിക്കുന്ന കാര്യങ്ങള് സാധിക്കും. നിബന്ധകള് പാലിക്കാന് സാധിക്കും. പ്രവര്‍ത്തനക്ഷമത വർധിക്കും. വാക്കും പ്രവൃത്തിയും ഫലപ്രദമായിത്തീരും.\nThiruvathira 2020 Date


ആഹായില് ഇന്ദ്രജിത് രണ്ട് ഗെറ്റപ്പുകളിലെത്തും | Talkies\nആഹായില് ഇന്ദ്രജിത് രണ്ട് ഗെറ്റപ്പുകളിലെത്തും\nNo Comments on ആഹായില് ഇന്ദ്രജിത് രണ്ട് ഗെറ്റപ്പുകളിലെത്തും\nഇന്ദ്രജിത്തിന് ഈ വര്‍ഷം വളരെ പ്രോമിസിംഗ് ആയിരുന്നു. ലൂസിഫര് എന്ന പൃഥ്വി ചിത്രത്തിലൂടെ തുടങ്ങി നിരവധി സിനിമകളില് ഭാഗമായി. വൈറസ് എന്ന നിരൂപകശ്രദ്ധ നേടിയ ചിത്രം അതിലൊന്നായിരുന്നു. കൂടാതെ രാജീവ് രവി ഒരുക്കുന്ന തുറമുഖം തുടങ്ങി ഒട്ടേറെ നല്ല സിനിമകളിലും താരം ശ്രദ്ധേയ കഥാപാത്രങ്ങളെ അവതരിപ്പിക്കുകയുണ്ടായി. നിലവില് ബിബിന് പോള് സാമുവല് ഒരുക്കുന്ന ആഹാ എന്ന സിനിമയുടെ ചിത്രീകരണത്തിലാണ് താരം.\nസിനിമയെ കുറിച്ച് ഇന്ദ്രജിത് പറയുന്നത്, താന് മുമ്പ് ഒരു സ്‌പോര്‍ട്‌സ് സിനിമ ചെയ്തിട്ടില്ല, ഇതാദ്യമായാണ്. കൂടാതെ വടംവലി എന്നത് ഇന്റര്‍നാഷണല് ലെവലിലുള്ള ഒരു കായികഇനമല്ല, അത് മലയാളികളുടെ സ്വകാര്യ അഹങ്കാരമായ സ്‌പോര്‍ട്‌സ്ഇനമാണ്. സിനിമയുടെ സംവിധായകന് ബിബിന്, തിരക്കഥാകൃത്ത് ടോബിത് ചിറയത്ത് എന്നിവര് വടംവലിയെ സംബന്ധിച്ച് റിസേര്‍ച്ചുകള് നടത്തുകയും കളിക്കുകയും ചെയ്തിട്ടുള്ളവരാണ്. അവരുടെ റിസര്‍ച്ച് തിരക്കഥയിലും പ്രതിഫലിച്ചിട്ടുണ്ട്. അതാണ് തന്നെ സിനിമ ചെയ്യാന് പ്രേരിപ്പിച്ചത്.\nതന്റെ കഥാപാത്രത്തെ കുറിച്ച താരം പറഞ്ഞത്, ആഹാ നീലൂര് എന്ന ഗ്രൂപ്പിന്റെ ചരിത്രവും ട്രേസ് ചെയ്തിട്ടുണ്ട്. കഥ ഫ്‌ലാഷ്ബാക്കുകളിലൂടെയാണ് അവതരിപ്പിക്കുന്തന്. സിനിമയില് രണ്ട് ഗെറ്റപ്പുകളിലാണെത്തുന്നത്. 55വയസ്സുകാരനായും, 30കാരനായും. ഫിസിക്കലി, സിനിമ ഒരു വെല്ലുവിളി ആയിരുന്നു, വടംവലിയെ കുറിച്ചുള്ള സിനിമയാണെന്നതിനാല്. താരം ടൈംസ് ഓഫ് ഇന്ത്യയോട് പറഞ്ഞതാണിത്.\nസിനിമയില് അശ്വിന് കെ കുമാര്, അമിത് ചക്കാലക്കല്, ശാന്തി ബാലചന്ദ്രന് എന്നിവരുമെത്തുന്നു.\nഇന്ദ്രജിത് ചിത്രം ആഹായില് അര്‍ജ്ജുന് അശോകന്…\nTags aaha, indrajith sukumaran, ആഹാ, ഇന്ദ്രജിത് സുകുമാരന്\n← അജു വര്‍ഗ്ഗീസ് – രഞ്ജിത് ശങ്കര് സിനിമ കമല ട്രയിലര് → ആടൈ ഹിന്ദിയില് കങ്കണ റണാവത്ത് അമല പോള് കഥാപാത്രമാകും


സ്വാതന്ത്ര്യത്തിെൻറ നാനാർഥങ്ങൾ | meanings of freedom | Madhyamam\ndate_range2Dec 2020 1:36 AM GMT\nകേരള പൊലീസ് നിയമത്തിൽ 118 എ എന്ന വകുപ്പ് കൂട്ടിച്ചേർത്തു സംസ്ഥാന സർക്കാർ ഓർഡിനൻസ് ഇറക്കിയതും പിന്നീട് ജനകീയ പ്രതിഷേധത്തെത്തുടർന്ന് അത് പിൻവലിക്കാൻ തീരുമാനിച്ചതും വലിയ വാർത്തയായതിൽ അത്ഭുതമില്ല. വൈകിയെങ്കിലും തെറ്റുതിരുത്താൻ സർക്കാർ തയാറായി എന്നത് സന്തോഷകരവും ആശ്വാസകരവുമാണ്. അധികാരത്തിനെതിരെ ഉയരുന്ന വിമർശനങ്ങളെയും പ്രതിഷേധങ്ങളെയും ക്രിമിനൽ കുറ്റമാക്കി വ്യാഖ്യാനിച്ച് നടപടിയെടുക്കാൻ പൊലീസിന് സർവാധികാരം നൽകുന്ന നിയമത്തെ ചെറുത്തുതോൽപിക്കാനായി പൊതുവേ മാധ്യമങ്ങളും ബുദ്ധിജീവികളും ആക്ടിവിസ്റ്റുകളുമടക്കം മുന്നോട്ടുവന്നതും കണ്ടു. പ്രതിപക്ഷ സമരമെന്നതിലുപരി, സിവിൽ സമൂഹത്തിെൻറതന്നെ പ്രതിഷേധമായിരുന്നു ഓർഡിനൻസിനെതിരെ അലയടിച്ചത്.\nസംസ്ഥാനത്തെ ജനങ്ങളുടെയും മാധ്യമങ്ങളുടെയും സ്വാതന്ത്ര്യത്തിെൻറ പ്രശ്നം അർഹിക്കുന്ന ഗൗരവത്തോടെ ഉയർത്തിപ്പിടിക്കാൻ കഴിഞ്ഞു എന്നത് മലയാളിക്ക് അഭിമാനിക്കാൻ വകതരുന്നുണ്ട്. സമൂഹത്തിെൻറ പൊതുവായ പ്രശ്നത്തിൽ കാണിക്കുന്ന ഈ ഐക്യദാർഢ്യം പക്ഷേ, കേരളീയർ ഒറ്റപ്പെട്ട സ്വാതന്ത്ര്യനിഷേധങ്ങളുടെ കാര്യത്തിൽ കാണിക്കുന്നുണ്ടോ? വ്യക്തിസ്വാതന്ത്ര്യത്തെയും ജനാധിപത്യാവകാശങ്ങളെയും സംബന്ധിച്ച് സംസ്ഥാനസർക്കാർ ഇതിനുമുമ്പ് പ്രതിലോമകരമായ നിലപാടുകൾ സ്വീകരിച്ചപ്പോൾ 'വിജയംവരെ സമരം ചെയ്യാൻ' മലയാളിക്ക് കഴിഞ്ഞിട്ടുണ്ടോ? അതോ, കുറച്ചു ദിവസത്തെ പ്രതിഷേധങ്ങൾക്കു ശേഷം സ്വാതന്ത്ര്യനിഷേധത്തിെൻറയും വെടിവെപ്പുകളുടെയും ദുരനുഭവങ്ങളെ ഇരകൾക്ക് മാത്രമായി വിട്ടുകൊടുത്ത്, മറവിയുടെ സ്വാസ്ഥ്യങ്ങളിലേക്ക് തിരിച്ചുപോവുകയാണോ മലയാളി ചെയ്തത്?\nകോഴിക്കോടുനിന്ന് രണ്ട് യുവാക്കളെ മാവോവാദികൾ എന്നാരോപിച്ച് ഒരു വർഷത്തോളം ജയിലിൽ കിടത്തിയത് ഈ സംസ്ഥാനത്തായിരുന്നു. 2016 നു ശേഷം എട്ടു മനുഷ്യരെ മാവോവാദികൾ എന്ന് മുദ്രകുത്തി വെടിവെച്ചുകൊന്നതും ഇതേ സംസ്ഥാനത്തായിരുന്നു. ഈ സംഭവങ്ങളെക്കുറിച്ചും ചർച്ചകളുണ്ടായി എന്നതു നേരാണ്. ചില പ്രതിഷേധങ്ങളും ഉണ്ടായി. പക്ഷേ, അവയൊന്നും ഏറെ നാൾ നീണ്ടുനിന്നില്ല. പൊലീസ് നിയമഭേദഗതിക്കെതിരായി ഉയർന്നതുപോലുള്ള പൊതുവികാരങ്ങൾ ഒറ്റപ്പെട്ട ഇരകളുടെ കാര്യത്തിൽ ഉണ്ടാകാതെ പോയത് എന്തുകൊണ്ടാണ്? വിയോജിപ്പുകളുടെയും പ്രതിഷേധങ്ങളുടെയും സമരങ്ങളുടെയും കാര്യങ്ങളിൽ പോലും മലയാളി സവിശേഷമായൊരു ഹിപ്പോക്രസി വെച്ചുപുലർത്തുന്നുണ്ടോ?\nഅർഥശങ്കക്കിടയില്ലാത്തവിധം ഒരു കാര്യം വ്യക്തമാക്കട്ടെ, മതത്തിെൻറ പേരിലായാലും രാഷ്ട്രീയത്തിെൻറ പേരിലായാലും ഹിംസ നടത്താൻ ആർക്കും അവകാശമില്ല. അക്രമവും കൊലപാതകവും ആരു നടത്തിയാലും അത് ജനാധിപത്യവിരുദ്ധമാണ്. മാവോവാദം ഹിംസാധിഷ്ഠിതമാണ്. അതിനാൽതന്നെ ഭരണഘടനാവിരുദ്ധവും നിയമവിരുദ്ധവുമാണ്. അപകടകരവും അനാശാസ്യവുമായ ഈ പ്രത്യയശാസ്ത്രം ഇന്ത്യക്ക് മഹാദുരന്തങ്ങൾ മാത്രമേ നൽകിയിട്ടുള്ളൂ.\nഅതേസമയം, മാവോവാദത്തിെൻറ മറവിൽ സംസ്ഥാനത്ത് ആരെയും അറസ്റ്റ് ചെയ്യാമെന്നും ആരെ വേണമെങ്കിലും വെടിവെച്ചു കൊല്ലാമെന്നും സർക്കാർ കരുതുന്നുവെങ്കിൽ ആ നിലപാടും ഭരണഘടനവിരുദ്ധമാണ്. നേരത്തേ പറഞ്ഞ യുവാക്കളുടെ നേരെ സ്വീകരിച്ച കിരാതനടപടിയെ സംസ്ഥാന മുഖ്യമന്ത്രി പലതവണ ന്യായീകരിച്ചു. വെടിവെപ്പുകളെയും അദ്ദേഹം തള്ളിപ്പറഞ്ഞില്ല. യുവാക്കൾക്ക് ജാമ്യം നൽകി  പ്രത്യേക കോടതി പുറപ്പെടുവിച്ച ഉത്തരവിലെ നീതിബോധം ഇടതുപക്ഷ സർക്കാറിെൻറ സാരഥി കാണിച്ചില്ല. വെടിവെപ്പുകൾ ആവർത്തിക്കപ്പെട്ടപ്പോഴും ഭരണകൂടം ക്രൂരമായ നിസ്സംഗത വെച്ചുപുലർത്തി. സൂക്ഷ്മതലങ്ങളിൽ വെച്ചുപുലർത്തിയ ഈ സ്വാതന്ത്ര്യവിരുദ്ധ നിലപാടിെൻറ സ്ഥൂലരൂപമായിരുന്നില്ലേ, പൊലീസ് നിയമഭേദഗതിക്കു പിറകിൽ ഉണ്ടായിരുന്നത്?\nവ്യാജ ഏറ്റുമുട്ടൽ കൊലപാതകങ്ങളുടെ കാര്യത്തിൽ സുപ്രീംകോടതി ഗൗരവപൂർവം ഇടപെട്ടിട്ടുണ്ട്. ഒരു കൊടുംക്രിമിനലിനെപ്പോലും വെടിവെച്ചുകൊല്ലാൻ പൊലീസിന് അധികാരമില്ലെന്ന് ഓം പ്രകാശിെൻറ കേസിൽ (2012) സുപ്രീംകോടതി പറഞ്ഞു. വ്യാജ ഏറ്റുമുട്ടലുകളുടെ ഭരണഘടന നിഷേധസ്വഭാവം വ്യക്തമാക്കിയ സുപ്രീംകോടതി അവ സംഭവിച്ചാൽ അവശ്യം പാലിക്കേണ്ട നടപടിക്രമങ്ങൾ എണ്ണിപ്പറഞ്ഞത് പി.യു.സി.എൽ കേസിൽ (2014) ആയിരുന്നു. കേവലമായ വിശ്വാസങ്ങൾ കുറ്റകരമല്ലെന്നും സുപ്രീംകോടതി പറഞ്ഞു-അക്രമത്തിന് അവ കാരണമാകാത്തിടത്തോളം. അരൂപ് ഭുയാൻ കേസ് (2011), ശ്രീ ഇന്ദ്രദാസ് കേസ് (2011) എന്നിവയിലൂടെ ഉരുത്തിരിഞ്ഞ നിയമതത്ത്വം അതായിരുന്നു. ഹിംസയുടെ സ്പർശമില്ലാത്ത പ്രത്യയശാസ്ത്ര വിചാരങ്ങളെ ക്രിമിനൽ കുറ്റമായി കാണരുത് എന്ന് സുപ്രീംകോടതി ആവർത്തിച്ചു പറഞ്ഞു. എന്നാൽ, ഈ അടിസ്ഥാന നിയമത്തിെൻറ പ്രയോജനം ലഭിക്കാൻ കോഴിക്കോടുനിന്നുള്ള യുവാക്കൾക്ക് മാസങ്ങളോളം ജയിലിൽ കിടക്കേണ്ടിവന്നു.\nസ്വാതന്ത്ര്യത്തെയും ജനാധിപത്യത്തെയും നീതിയെയും സംബന്ധിച്ച വിട്ടുവീഴ്ചയില്ലാത്ത നിലപാടുകൾ ഭരണനിർവഹണത്തിൽ പ്രതിഫലിക്കുന്നുണ്ടോ എന്നതാണ് പ്രധാനപ്പെട്ട ചോദ്യം. ഒരേസമയം യു.എ.പി.എ പോലുള്ള കരിനിയമത്തെ എതിർക്കുകയും അതേസമയം, ദുർബലരും ഒറ്റപ്പെട്ടവരുമായ വ്യക്തികൾക്കെതിരെ അത് പ്രയോഗിക്കുകയും ചെയ്യുന്നത് ജനാധിപത്യപരമായ സമീപനമല്ല. പാർശ്വവത്കൃതരും അസംഘടിതരും പിന്തുണക്കാൻ ഏറെപ്പേർ ഇല്ലാത്തവരുമായ ആളുകളുടെ സ്വാതന്ത്ര്യത്തെയും ജീവനെയും സംരക്ഷിക്കാൻ കഴിയുേമ്പാൾ മാത്രമാണ് ഒരു തെരഞ്ഞെടുക്കപ്പെട്ട സർക്കാർ ഭരണഘടനപരമായ അർഥത്തിൽ വിജയിക്കുന്നത്. അതേ, തെരഞ്ഞെടുപ്പിൽ ജയിക്കുന്നവരും ചരിത്രത്തിെൻറ വിചാരണയിൽ പരാജയപ്പെടാറുണ്ട്!\n(ലേഖകൻ സുപ്രീംകോടതിയിലും കേരള ഹൈകോടതിയിലും അഭിഭാഷകനാണ്)\nNews Summary - meanings of freedom


അപകടകാരികളായ ഉല്‍ക്കകളില് നിന്ന് ഭൂമിയെ രക്ഷിക്കാന് അറ്റ്‌ലസിന് സാധിക്കുമോ? | Can Atlas save Earth from dangerous meteorites and asteroids\nഅപകടകാരികളായ ഉല്‍ക്കകളില് നിന്ന് ഭൂമിയെ രക്ഷിക്കാന് അറ്റ്‌ലസിന് സാധിക്കുമോ?\nOct 12, 2021, 03:26 PM IST\nആ ഉല്‍ക്കാ ശിലാഭാഗം ഭൂമിയില് എവിടെ പതിക്കുമെന്ന് ബഹിരാകാശ ഗവേഷകര് ഒരുമാസം മുമ്പ് തന്നെ പ്രവചിച്ചിരുന്നു.\nവിനാശകാരിയായ ഉല്‍ക്കകളെ ഭൂമിയില് പതിക്കുന്നതിന് മുമ്പ് കണ്ടെത്താനാവുമോ? ആകുമെന്നാണ് ബഹിരാകാശ ശാസ്ത്രജ്ഞനായ ജോണ് ടോര്‍ണി പറയുന്നത്. അദ്ദേഹം തുടക്കമിട്ട അറ്റ്‌ലസ് എന്ന ദൂരദര്‍ശിനി സംവിധാനം അതിന് സഹായിക്കുമെന്ന് അദ്ദേഹം പറയുന്നു.\nഅടുത്തിടെ ബോട്‌സ്വാനയില് നിന്ന് ഉല്‍ക്കാശിലയില് നിന്നടര്‍ന്നുവീണൊരു ഭാഗം ഗവേഷകര് കണ്ടെത്തിയിരുന്നു. അന്തരീക്ഷത്തില് പതിച്ച് ചിതറിത്തെറിച്ച ഉല്‍ക്കാശിലാ ഭാഗം എവിടെയാണ് വീണത് എന്ന് കൃത്യമായി മനസിലാക്കിയാണ് ഗവേഷകര് ആ പ്രദേശത്ത് തിരച്ചില് നടത്തിയത്.\nചെറുതായിരിക്കാന് ഇടയുള്ളതിനാല് അത് മണ്ണിലാണ്ട് പോയിട്ടുണ്ടാവുമോ, കാറ്റില് തെറിച്ചുപോയിട്ടുണ്ടാവുമോ എന്ന ആശങ്കമാത്രമേ അവര്‍ക്കുണ്ടായിരുന്നുള്ളു. ബഹിരാകാശത്ത് എവിടെയോ നിന്ന് വീണ ആ ചെറിയ കറുത്ത കല്ല് അവര്‍ക്ക് അവിടെ നിന്ന് തന്നെ കിട്ടി.\nഉല്‍ക്കാശില എവിടെ പതിക്കുമെന്ന് കൃത്യമായ പ്രവചനം സാധ്യമാണെന്ന് തെളിയിക്കുകയായിരുന്നു ഗവേഷകര് ഇതിലൂടെ. ഹവായ് സര്‍വകലാശാലയിലെ ആസ്‌ട്രോയിഡ് ടെറസ്ട്രിയല്-ഇംപാക്ട് ലാസ്റ്റ് അലേര്‍ട്ട് സിസ്റ്റം (അറ്റ്‌ലസ്) ആണ് അതിന് സഹായിച്ചത്. ജോണ് ടോര്‍ണിയാണ് ഇത് സ്ഥാപിച്ചത്.\n'2018 എല്‍എ' എന്ന ഉല്‍ക്ക ഭൂമിയില് പതിച്ച് ചിതറിത്തെറിച്ച ഭാഗമാണ് ഗവേഷകര് കണ്ടെത്തിയത്. ആ ഉല്‍ക്കാ ശിലാഭാഗം ഭൂമിയില് എവിടെ പതിക്കുമെന്ന് ബഹിരാകാശ ഗവേഷകര് ഒരുമാസം മുമ്പ് തന്നെ പ്രവചിച്ചിരുന്നു. ആ പ്രവചനം പിന്തുടര്‍ന്നാണ് കൃത്യമായ ഭൂപ്രദേശത്ത് തന്നെ അവര് തിരച്ചില് നടത്തിയത്.\nബോട്സ്വാനയിൽ കണ്ടെത്തിയ '2018 എൽ എ'യിൽ നിന്നുള്ള ഭാഗം Photo: www.seti.org\nചരിത്രത്തില് ഇത് രണ്ടാം തവണയാണ് ബഹിരാകാശത്ത് നിരീക്ഷിച്ചുകൊണ്ടിരുന്ന ഒരു ഛിന്നഗ്രഹത്തില് നിന്നുള്ള ഉല്‍ക്കാ ശിലയുടെ ശകലങ്ങള് കണ്ടെത്തുന്നത്.\nനാസയുടെ പിന്തുണയില് പ്രവര്‍ത്തിക്കുന്ന കാറ്റലിന സ്‌കൈ സര്‍വേയുടെ ഭാഗമായാണ് 2018 എല്‍എ എന്ന് ഛിന്നഗ്രഹത്തെ ആദ്യം കണ്ടെത്തിയത്. അതിന് ശേഷം അറ്റ്‌ലസിലെ ഗവേഷകര് ഈ ഛിന്നഗ്രഹത്തെ നിരീക്ഷിച്ചുവന്നു.\nവലിയ ബഹിരാകാശ ശിലകളില് നിന്നും ഭൂമിയെ സംരക്ഷിക്കുക എന്ന ലക്ഷ്യവുമായാണ് അറ്റ്‌ലസിന്റെ ദൂരദര്‍ശിനികള് തയ്യാറാക്കിയിരിക്കുന്നത്. ഹവായില് രണ്ട് ദൂരദര്‍ശിനികളാണ് അറ്റ്‌ലസിനുള്ളത്. ദക്ഷിണാഫ്രിക്കയില് മൂന്നാമത്തെ ദൂരദര്‍ശിനി സ്ഥാപിക്കാനുള്ള ശ്രമത്തിലാണ് ടോര്‍ണിയും സംഘവും. നാലാമത്തെ ദൂരദര്‍ശിനിയ്ക്ക് വേണ്ടിയുള്ള ധനസമാഹരണം നടക്കുകയാണ്.\n1908ലെ തുന്‍ഗസ്‌ക സംഭവം\nഅതിഭീകരമായ ഉല്‍ക്കാപതനങ്ങള് അത്യപൂര്‍വമായാണ് സംഭവിച്ചിട്ടുള്ളത്. അത്തരത്തില് ഏറ്റവും ഒടുവിലത്തേത് 113 വര്‍ഷം മുമ്പാണ്. തുന്‍ഗസ്‌ക സംഭവം എന്നറിയപ്പെടുന്ന ഉല്‍ക്കാപതന ദുരന്തം നടന്നത് 1908 ജൂണ് 30നാണ്.\nറഷ്യയിലെ മധ്യ സൈബീരിയയിലെ തുന്‍ഗസ്‌ക വനപ്രദേശത്ത് ഭൗമാന്തരീക്ഷത്തില് പ്രവേശിച്ച ഛിന്നഗ്രഹം ഭൂമിയ്ക്ക് എട്ട് കിലോമീറ്റര് മുകളില് നിന്ന് പൊട്ടിത്തെറിച്ചു. ഭൂമിയില് ഇതുവരെ രേഖപ്പെടുത്തിയ ഏറ്റവും വലിയ സ്‌ഫോടനമായിരുന്നു അത്. വനമേഖലയിലായതിനാല് ലക്ഷക്കണക്കിന് ഏക്കർ വനമേഖല നശിപ്പിക്കപ്പെട്ടു. ജനവാസമേഖലയിലായിരുന്നെങ്കില് കനത്ത ആള് നാശം സംഭവിക്കുമായിരുന്നു. അന്ന് പക്ഷെ രണ്ടോ മൂന്നോ പേര് മരിച്ചുവെന്നാണ് റിപ്പോര്‍ട്ടുകള്.\nഅറ്റ്‌ലസ് പദ്ധതി പൂര്‍ത്തിയായാല് ഉല്‍ക്കാപതനങ്ങള് കൃത്യമായി എവിടെ സംഭവിക്കുമെന്ന് കൃത്യമായി പ്രവചിക്കാന് സാധിക്കുമെന്ന് ടോര്‍ണി പ്രതീക്ഷിക്കുന്നു. ആളുകളെ ഒഴിപ്പിക്കുന്നതുള്‍പ്പടെയുള്ള മുന്‍കരുതലുകള് സ്വീകരിക്കാന് ഇത് സഹായിക്കും. അറ്റ്‌ലസിന് അത് സാധിക്കുമെന്നതിനുള്ള തെളിവാണ് ബോട്‌സ്വാനയിലെ കണ്ടെത്തല്.\nഭൂമിക്കരികിലൂടെ കടന്നുപോയ അജ്ഞാത വസ്തു ഔമുവാമുവ ചിത്രകാരന്റെ ഭാവനയിൽ | Photo: AP\nഭൂമിയ്ക്ക് ചുറ്റും ചെറുതും വലുതുമായ നിരവധി ബഹിരാകാശ ശിലകള് സഞ്ചരിക്കുന്നുണ്ട്. അതില് ഭൂമിയ്ക്ക് അപകടമുണ്ടാക്കാനിടയുള്ളത് കണ്ടെത്തുകയാണ് അറ്റ്‌ലസിന്റെ ജോലി. ഒരു രാത്രികൊണ്ടു തന്നെ ലക്ഷക്കണക്കിന് വസ്തുക്കളെ അറ്റ്‌ലസ് സംഘം കണ്ടെത്തിയിട്ടുണ്ട്. ഇതില് കൂടുതലും നക്ഷത്രങങ്ങളും സൂപ്പര്‍നോവകളും സുരക്ഷിതമായ പാതയില് സഞ്ചരിക്കുന്ന ഛിന്നഗ്രഹങ്ങളുമാണ്. അതില് പത്തോ ഇരുപതോ എണ്ണം പുതിയതായി കണ്ടെത്തിയതാവാം. എന്തെങ്കിലും ഭൂമിയെ ലക്ഷ്യമിട്ട് വരുന്നുണ്ടെങ്കില് തന്നെ അറ്റ്‌ലസ് വെബ്‌സൈറ്റിലൂടെ ആ വിവരം പുറത്തുവിടും.\nനാസയോ അല്ലെങ്കില് ഇന്റര്‍നാഷണല് ആസ്‌ട്രോണമിക്കല് യൂണിയന്റെ മൈനര് പ്ലാനറ്റ് സെന്റര് പോലുള്ള സ്ഥാപനങ്ങളിലെ ജ്യോതിശാസ്ത്രജ്ഞര്‍ക്ക് പുതിയ വിവരങ്ങള്‍ക്കായി അത്തരം വെബ് പേജുകള് തിരയുന്ന ഓട്ടോമാറ്റിക് സ്‌ക്രിപ്റ്റുകള് ഉണ്ട്. സാധ്യമായ ഒരു കണ്ടുപിടിത്തം നടന്നയുടനെ അവര് അറിയുന്നത് ഇങ്ങനെയാണ്. ജ്യോതിശാസ്ത്രജ്ഞര്‍ക്ക് ഈ വിവരം ലഭിക്കുന്നതോടെ സഞ്ചാരപഥങ്ങള് ആസൂത്രണം ചെയ്യാനും ആഘാത പ്രദേശങ്ങൾ പ്രവചിക്കാനും സാധിക്കും.\nകനത്ത ആള്‍നാശം മുതല് ഭൂമിയിലെ കാലാവസ്ഥയില് ഗുരുതരമായ മാറ്റങ്ങളുണ്ടാകുന്നതിന് വരെ ഉല്‍ക്കാപതനങ്ങള് കാരണമായേക്കും. ഭൂമിയിലുണ്ടായെന്ന് പറയപ്പെടുന്ന കൂട്ടവംശനാശ ചരിത്രങ്ങളില് ഉല്‍ക്കാപതനത്തിന്റെ സാധ്യതകളും ഗവേഷകര് കൂട്ടിവായിക്കാറുണ്ട്. ഉല്‍ക്കാപതനങ്ങളെ മുന്‍കൂട്ടി അറിയേണ്ടതിന്റെ ആവശ്യകത അവിടെയാണ്.\nചെര്‍ണോബില് ആണവദുരന്തം: ജര്‍മനിയിലെ കൂണുകളില് റേഡിയേഷന് സാന്നിധ്യം കണ്ടെത്തി\nകഴിഞ്ഞ ആറ് വര്‍ഷങ്ങളായി ജര്‍മനിയില് നിന്ന് ശേഖരിച്ച കാട്ടു കൂണുകളില് ..\nഉല്‍ക്കാപതനത്തില് ദിനോസറുകള് നാമാവശേഷമായി, രാശി തെളിഞ്ഞത് പാമ്പുകള്‍ക്ക്\nചെറുഗ്രഹങ്ങളിലെ 'ഉസൈന് ബോള്‍ട്ടി'നെ കണ്ടെത്തി; സൂര്യനെ ചുറ്റാന് വേണ്ടത് 113 ഭൗമദിനം മാത്രം\nസ്‌റ്റേഡിയത്തിന്റെ വലുപ്പമുള്ള ഛിന്നഗ്രഹം ജൂലായ് 24ന് ഭൂമിക്ക് തൊട്ടരികിലൂടെ കടന്നുപോകുമെന്ന് നാസ\nഅപോഫിസ് ഭൂമിയില് ഇടിച്ചിറങ്ങും ?; 2068 ല് ഒരു ഭീകര കാഴ്ചയ്ക്ക് ലോകം സാക്ഷിയാവുമോ!\nരസതന്ത്ര നൊബേല് പുരസ്‌കാരം തന്മാത്ര രൂപീകരണ കലയിലെ അതികായര്‍ക്ക്\nചരിത്രത്തിലാദ്യം; ചുഴലിക്കാറ്റുകള്‍ക്കുള്ളിൽ കയറി ഭയാനക ദൃശ്യങ്ങൾ പകർത്തി 'ഓഷ്യൻ ഡ്രോണ്',\nവംശനാശം സംഭവിച്ചുവെന്ന് കരുതി; ഒടുവില് ആ പന്നൽ ചെടിയെ കണ്ടെത്തി


ഒത്തിണക്കത്തില് മുന്നേറി; കരിങ്കല്ലുകൊണ്ട് കോട്ട കെട്ടി: ബ്രസീല് കോപ്പയേറിയത് ഇങ്ങനെ | Brazil | Copa America | Peru\nഒത്തിണക്കത്തില് മുന്നേറി; കരിങ്കല്ലുകൊണ്ട് കോട്ട കെട്ടി: ബ്രസീല് കോപ്പയേറിയത് ഇങ്ങനെ\nപി.എസ്.വിമൽ July 08, 2019 02:08 PM IST\nകോപ്പ അമേരിക്കയിൽ അദ്‌ഭുതങ്ങളൊന്നും സംഭവിച്ചില്ല. മികച്ച സ്ക്വാഡുമായെത്തിയ ബ്രസീൽ തന്നെ ജേതാക്കളായി. 2013 ൽ കോൺഫെഡറേഷൻസ് കപ്പ് നേടിയതിന് ശേഷമുള്ള ബ്രസീലിന്റെ കാത്തിരിപ്പാണ് മാറക്കാനയിലവസാനിച്ചത്.\nവിജയം അർഹിച്ച സംഘം തന്നെയായിരുന്നു ബ്രസീൽ. പരിശീലകൻ മുതൽ മൈതാനത്ത് ഇറങ്ങിയ ഓരോരുത്തരും തങ്ങളുടെ റോളുകൾ ഭംഗിയായി നിർവഹിച്ചു. എതിരാളികൾക്കനുസരിച്ച് തന്ത്രങ്ങളിൽ മാറ്റം വരുത്തുകയെന്ന നയമായിരുന്നു തുടക്കം മുതൽ ബ്രസീൽ സ്വീകരിച്ചത്. അതെല്ലാം വിജയത്തിൽ എത്തുകയും ചെയ്തു.\nഒത്തിണക്കമായിരുന്നു കോപ്പ നേടിയ ബ്രസീൽ ടീമിന്റെ മുഖമുദ്ര. മുന്നേറ്റനിരയും, മധ്യനിരയും, പ്രതിരോധവും എണ്ണയിട്ട യന്ത്രം പോലെ പ്രവർത്തിച്ചു. മുന്നേറ്റനിരയ്ക്ക് കൃത്യമായി പന്തുകൾ എത്തിച്ചു നൽകാൻ മധ്യനിരയ്ക്കായി. എന്നാൽ എടുത്തുപറയേണ്ടത് പ്രതിരോധനിരയുടെ മികച്ച പ്രകടനമായിരുന്നു.\nകരിങ്കല്ലുകൊണ്ട് കോട്ട കെട്ടിയതുപോലെയായിരുന്നു ബ്രസീലിന്റെ പ്രതിരോധനിര. എതിരാളികളുടെ ശക്തമായ ആക്രമണങ്ങളുടെ മുനയൊടിഞ്ഞത് ബ്രസീൽ പ്രതിരോധത്തിന് മുന്നിലായിരുന്നു. തിയാഗോ സിൽവയും, മാർക്വിനസും, ഡാനി ആൽവസും നിറഞ്ഞാടി. ഫൈനലിൽ മാത്രമാണ് ബ്രസീൽ ഗോൾ വഴങ്ങിയത്. അതും ഒരെണ്ണം.\nമുപ്പത്തിയാറാം വയസിൽ നായകൻ ഡാനി ആൽവസ് മൈതാനത്ത് കാഴ്ച്ചവെച്ച പ്രകടനത്തെ എടുത്ത് പറയണം. കോപ്പയിലെ ആൽവസിന്റെ പ്രകടനം കണ്ട ബ്രസീലിയൻ ആരാധകർ ചിന്തിച്ചത് മറ്റൊന്നായിരിക്കും. ഇക്കഴിഞ്ഞ ലോകകപ്പിൽ ഡാനി ഉണ്ടായിരുന്നെങ്കിലെന്ന്. കോപ്പ നേടിയതോടെ ആൽവസിന്റെ ശേഖരത്തിൽ കിരീടങ്ങളുടെ എണ്ണം നാൽപ്പതായി. ഈ നേട്ടത്തിലെത്തുന്ന ആദ്യ താരം.\nസെൻട്രൽ ഡിഫൻസിൽ തിയാഗോ സിൽവയും മാർക്വിനസും കാഴ്ച്ചവെച്ച പോരാട്ടവീര്യത്തെയും എടുത്ത് പറയണം. പഴകും തോറും വീര്യം കൂടുന്ന വീഞ്ഞ് പോലെയാണ് തിയാഗോ സിൽവയെന്ന് ആരാധകർ പറയുന്നത് വെറുതെയല്ല.\nമധ്യനിരയിൽ കുട്ടീഞ്ഞോ, കാസമിറോ എന്നിവരും മികവ് കാണിച്ചു. മുന്നേറ്റനിരയിൽ ജിസ്യൂസ് - ഫിർമിനോ- എവർട്ടൺ സഖ്യവും കഴിവിനൊത്തുയർന്നു. ഇതിൽ എടുത്തു പറയേണ്ടത് എവർട്ടന്റെ പ്രകടനമാണ്. ബ്രസീലിന്റെ മുന്നേറ്റനിര ഭാവിയിലും ഭദ്രമാണെന്ന ഉറപ്പാണ് ഈ ഇരുപത്തിമൂന്നുകാരന്റെ പ്രകടനം തെളിയിക്കുന്നത്.\nടൂർണമെന്റിലെത്തിയ മറ്റു ടീമുകളും ബ്രസീലും തമ്മിലുള്ള ഏറ്റവും വലിയ വ്യത്യാസം അലിസനായിരുന്നു. ഗോൾ വലയ്ക്ക് മുന്നിൽ മാലാഖയെപ്പോലെ അലിസൻ നിന്നപ്പോൾ എതിരാളികൾ നിശബ്ദരായി. ഇംഗ്ലീഷ് പ്രീമിയർ ലീഗിലും, യുവേഫ ചാമ്പ്യൻസ് ലീഗിലും നടത്തിയ തകർപ്പൻ പ്രകടനം കോപ്പയിലും ആവർത്തിക്കാൻ അലിസനായി. ഇതോടെ കോപ്പയിലേക്കുള്ള ബ്രസീലിന്റെ യാത്രയും സുഗമമായി.\nപരിശീലകൻ എന്ന നിലയിൽ ടിറ്റെയുടെ പേര് എടുത്തു പറയണം. വ്യക്തിഗത മികവിനെ ആശ്രയിക്കാതെ ടീമെന്ന നിലയിൽ ഒത്തിണക്കത്തോടെ താരങ്ങളെ അണിനിരത്താൻ കഴിഞ്ഞത് ടിറ്റെയുടെ മിടുക്കാണ്. അതിന്റെ ഫലമാണ് ഈ വിജയം.\nഅടുത്ത വർഷം നടക്കുന്ന കോപ്പയ്ക്ക് പുറമേ, മൂന്ന് വർഷങ്ങൾക്കപ്പുറം നടക്കുന്ന ലോകകപ്പ് കൂടി മുന്നിൽ കണ്ടാണ് ബ്രസീൽ കരുക്കൾ നീക്കുന്നത്. അത്തരം ഒരുക്കങ്ങൾക്ക് ആത്മവിശ്വാസം പകരുന്നതാണ് ഈ കിരീട വിജയം. കിരീടങ്ങളാൽ സമ്പന്നമായ ബ്രസീലിന്റെ ശേഖരത്തിലേക്ക് മറ്റൊന്ന് കൂടി എത്തുമ്പോൾ ഉറപ്പിച്ച് പറയാം. ലാറ്റിനമേരിക്കയിൽ ഇനി ഒരേയൊരു രാജാവ് മാത്രം


സെഞ്ചുറിക്കരികെ സച്ചിനെ അനാവശ്യമായി എൽബീഡബ്ല്യൂ (ഔട്ട്) വിളിച്ചത് തെറ്റായിരുന്നു. തന്റെ വലിയ പിഴവിനെകുറിച്ച് തുറന്ന് പറഞ്ഞ് സൈമൺ ടോഫൽ | നേര്‍രേഖ24X7\nസെഞ്ചുറിക്കരികെ സച്ചിനെ അനാവശ്യമായി എൽബീഡബ്ല്യൂ (ഔട്ട്) വിളിച്ചത് തെറ്റായിരുന്നു. തന്റെ വലിയ പിഴവിനെകുറിച്ച് തുറന്ന് പറഞ്ഞ് സൈമൺ ടോഫൽ\nമെല്ബണ്: ലോക ക്രിക്കറ്റ് കണ്ട ഏറ്റവും മികച്ച അമ്പയര്‍മാരിലൊരാളായാണ് സൈമണ് ടോഫല് വിലയിരുത്തപ്പെടുന്നത്. തീരുമാനങ്ങളിലെ സ്ഥിരതയും കൃത്യതയുമായിരുന്നു ടോഫലിന്റെ പ്രത്യേകതകള്. അതുകൊണ്ടുതന്നെയാണ് തുടര്‍ച്ചയായി അഞ്ച് വര്‍ഷം ഐസിസിയുടെ ഏറ്റവും മികച്ച അമ്പയറായി ടോഫല് തെരഞ്ഞെടുക്കപ്പെട്ടതും. എന്നാല് തനിക്കും പിഴവുകള് പറ്റിയിട്ടുണ്ടെന്ന് തുറന്നുപറയുകയാണ് ടോഫല് ഇപ്പോള്. ഒരു ടോക് ഷോയില് പങ്കെടുക്കവെയാണ് സച്ചിന് ടെന്‍ഡുല്‍ക്കര്‍ക്ക് സെഞ്ചുറി നിഷേധിച്ച തന്റെ വലിയ പിഴവിനെക്കുറിച്ച് ടോഫല് മനസുതുറന്നത്.\n2007ല് ഇംഗ്ലണ്ടിനെതിരായ ട്രെന്റ്ബ്രിഡ്ജ് ടെസ്റ്റിലായിരുന്നു അത്. സച്ചിന് 91 റണ്‍സെടുത്ത് ബാറ്റ് ചെയ്യുകയായിരുന്നു. പോള് കോളിംഗ്‌വുഡ് എറിഞ്ഞ പന്ത് സച്ചിന് ബാറ്റ് പൊക്കി ലീവ് ചെയ്തെങ്കിലും പാഡില് തട്ടി. എല്‍ബിഡബ്ല്യുവിനായി കോളിംഗ്‌വുഡും ഇംഗ്ലണ്ട് ടീമും അപ്പീല് ചെയ്തു. ആരാധകരെ ഞെട്ടിച്ച് ടോഫല് ഔട്ട് വിളിക്കുകയും ചെയ്തു. ടോഫലിന്റെ തീരുമാനം കണ്ട് ഏതാനും സെക്കന്‍ഡ് നേരം അവിശ്വസനീയതയോടെ ക്രീസില് തന്നെ നിന്നശേഷമാണ് സച്ചിന് ഡ്രസ്സിംഗ് റൂമിലേക്ക് മടങ്ങിയത്. ടോഫലിന്റെ തീരുമാനത്തിലെ അസംതൃപ്തി സച്ചിന്റെ മുഖത്ത് പ്രകടമായിരുന്നു. റീപ്ലേയിലും ബോള് ട്രാക്കിംഗിലും പന്ത് ഓഫ് സ്റ്റംപില് പോലും തട്ടില്ലെന്ന് വ്യക്തമാവുകയും ചെയ്തു.\nതെറ്റിപ്പോയെന്ന് മനസിലായപ്പോള് അതിന് ഏതു തരത്തിലുള്ള പ്രതികരണങ്ങളാണ് വരുക എന്ന് മനസിലായി. അതുകൊണ്ടുതന്നെ ഞാന് ക്രിക്ക് ഇന്‍ഫോ തുറക്കാനോ പത്രങ്ങള് മറിച്ചുനോക്കാനോ ധൈര്യപ്പെട്ടില്ല. എന്നാല് തൊട്ടടുത്ത ദിവസം, കളിക്ക് മുമ്പ് ഗ്രൗണ്ടിലൂടെ മോണിംഗ് വാക്കിന് പോയപ്പോള് സച്ചിന് എന്നെ കടന്നുപോയി. ഞാന് അദ്ദേഹത്തോട് പറഞ്ഞു, സച്ചിന്, താങ്കള്‍ക്കെതിരെ ഞാന് ഇന്നലെ എടുത്ത തീരുമാനം തെറ്റായിപ്പോയി. റീപ്ലേകള് കണ്ടപ്പോള് എനിക്ക് മനിസാലിയ എനിക്ക് തെറ്റ് പറ്റിയെന്ന്. എന്നാല് വളരെ മാന്യമായിട്ടായിരുന്നു സച്ചിന്റെ പ്രതികരണം, നോക്കു സൈമണ്, അതെനിക്ക് അറിയാമായിരുന്നു. താങ്കളൊരു മികച്ച അമ്പയറാണ്. അങ്ങനെയൊന്നു താങ്കള്‍ക്ക് പിഴക്കാറില്ല. അതുകൊണ്ട് ഈ തീരുമാനത്തെ ഓര്‍ത്ത് ആശങ്കപ്പെടേണ്ട.\nസത്യം പറഞ്ഞാല്, ഞാനത് സച്ചിനോട് പറഞ്ഞത്, ക്ഷമ ചോദിക്കാനോ അദ്ദേഹത്തിന് എന്തെങ്കിലും ദേഷ്യമുണ്ടെങ്കില് അത് ഒഴിവാക്കാനോ വേണ്ടിയൊന്നും ആയിരുന്നില്ല. എന്റെ തന്നെ മന:സമാധാനത്തിന് വേണ്ടിയായിരുന്നു. കാരണം, ഞങ്ങളുടേതായ മേഖലകളില് ഏറ്റവും മികച്ച പ്രകടനം പുറത്തെടുക്കണമെന്ന് ആഗ്രഹിക്കുന്നവരാണ് ഞങ്ങളിരുവരും. അതുകൊണ്ടുതന്നെ പറ്റിപ്പോയ തെറ്റ് ഏറ്റുപറയുകയും, ഇനി ആവര്‍ത്തിക്കില്ലെന്ന് ഉറപ്പു നല്‍കുകയും ബന്ധം പഴയതുപോലെ ഊഷ്മളമാക്കുകയും ചെയ്യുക എന്നത് മാത്രമായിരുന്നു എന്റെ ഉദ്ദേശം-ടോഫല് പറഞ്ഞു.\nഒരു തവണയല്ല, ഒരുപാട് തവണ എനിക്ക് ഇതുപോലെ സച്ചിന്റെ കാര്യത്തില് തെറ്റ് പറ്റിയിട്ടുണ്ട്. പക്ഷെ ചെയ്ത തെറ്റുകള് അംഗീകരിക്കുകയും വീണ്ടും ആവര്‍ത്തിക്കാതിരിക്കാന് ശ്രദ്ധിക്കുകയും ചെയ്തതിലൂടെ ഞങ്ങളിരുവരും തമ്മില് പരസ്പര ബഹുമാനത്തോടെയുള്ള ബന്ധം കാത്തുസൂക്ഷിക്കാനായി. 2005ല് ശ്രീലങ്കക്കെതിരായ ഡല്‍ഹി ടെസ്റ്റില് സച്ചിന് പുറത്തായിട്ടും താന് ഔട്ട് വിളിക്കാതിരുന്നതിലൂടെ സച്ചിന് സെഞ്ചുറി നേടാന് കഴിഞ്ഞു എന്നത് ആരാധകര് ഒരുപക്ഷെ ഓര്‍ത്തിരിക്കില്ല. എന്നാല് തെറ്റായ തീരുമാനങ്ങളിലൂടെ നഷ്ടമായ സെഞ്ചുറിയെക്കുറിച്ച് അവര് എന്നും ഓര്‍ക്കും. അന്ന് ശ്രീലങ്കന് പരിശീലകനായിരുന്ന ടോം മൂഡി സച്ചിനെ ഔട്ട് വിളിക്കാതിരുന്ന എന്റെ തീരുമാനത്തില് അസംതൃപ്തി രേഖപ്പെടുത്തുകയും ചെയ്തിരുന്നു-ടോഫല് പറഞ്ഞു.\nസച്ചിനെതിരായ ചില തീരുമാനങ്ങള് പിഴച്ചുപോയെന്ന് വെസ്റ്റ് ഇന്‍ഡീസ് അമ്പയറായ സ്റ്റീവ് ബക്നറും അടുത്തിടെ വെളിപ്പെടുത്തിയിരുന്നു.\nനേര്‍രേഖ24X7: സെഞ്ചുറിക്കരികെ സച്ചിനെ അനാവശ്യമായി എൽബീഡബ്ല്യൂ (ഔട്ട്) വിളിച്ചത് തെറ്റായിരുന്നു. തന്റെ വലിയ പിഴവിനെകുറിച്ച് തുറന്ന് പറഞ്ഞ് സൈമൺ ടോഫൽ


ന്യൂദല്‍ഹി: ഡിസംബര് ഒന്നുമുതല് മൊബൈല് നമ്പര് ആധാറുമായി ബന്ധിപ്പിക്കാന് റീട്ടെയ്‌ലര്‍മാരെ സമീപിക്കേണ്ടെന്ന് യു.ഐ.ഡി.എ.ഐ. ഉപയോക്താക്കള്‍ക്ക് ഒ.ടി.പി വഴി മൊബൈല് ആധാര് ലിങ്കിങ് ചെയ്യാനുള്ള സൗകര്യം ഏര്‍പ്പെടുത്തുമെന്നും യു.ഐ.ഡി.എ.ഐ അറിയിച്ചു.\nമൊബൈല് നമ്പര് എടുക്കാന് ആധാര് നിര്‍ബന്ധമാണെന്നാണ് കേന്ദ്രസര്‍ക്കാര് കഴിഞ്ഞദിവസം സുപ്രീം കോടതിയില് സമര്‍പ്പിച്ച സത്യവാങ്മൂലത്തില് പറയുന്നത്.\nമൊബൈല് നമ്പര് ആധാറുമായി ബന്ധിപ്പിക്കാനുള്ള അവസാന തിയ്യതി ഫെബ്രുവരി ആറാണെന്നും കേന്ദ്രസര്‍ക്കാര് സുപ്രീം കോടതിയെ അറിയിച്ചു. പുതിയ ബാങ്ക് അക്കൗണ്ടുകള് തുടങ്ങാന് ആധാര് നിര്‍ബന്ധമാണെന്നും സര്‍ക്കാര് അറിയിച്ചിട്ടുണ്ട്.\nനിലവില് ബാങ്ക് അക്കൗണ്ടുകള് ആധാറുമായി ബന്ധിപ്പിക്കാത്തവര്‍ക്ക് മാര്‍ച്ച്31വരെ അതിന് സമയം അനുവദിച്ചിട്ടുണ്ട്. അതിനുശേഷം ആധാറുമായി ബന്ധിപ്പിക്കാത്ത അക്കൗണ്ടുകള് നിര്‍ജീവമാക്കുമെന്നും സര്‍ക്കാര് കോടതിയെ അറിയിച്ചിരുന്നു.\nആധാര് ഇല്ലാത്തതിന്റെ പേരില് രാജ്യത്ത് ആരും പട്ടിണി കിടന്ന് മരിച്ചിട്ടില്ലെന്നാണ് സര്‍ക്കാര് സത്യവാങ്മൂലത്തില് അവകാശപ്പെടുന്നത്. അഡ്വ. സൊഹേബ് ഹൊസൈന് വഴിയാണ് 113 പേജുള്ള സത്യവാങ്മൂലം കേന്ദ്രസര്‍ക്കാര് സുപ്രീംകോടതിയില് സമര്‍പ്പിച്ചത്.


ജോഹന്നാസ്ബര്‍ഗ്: ശ്വാസകോശത്തിലെ അണുബാധയെത്തുടര്‍ന്ന് ആശുപത്രിയില് പ്രവേശിപ്പിച്ച ദക്ഷിണാഫ്രിക്കന് വിമോചന നായകന് നെല്‍സണ് മണ്ടേലയുടെ ആരോഗ്യനില ഗുരുതരമാണെന്ന് സര്‍ക്കാര് വക്താവ് അറിയിച്ചു.\nഅസുഖം മൂര്‍ച്ഛിച്ചതിനെ തുടര്‍ന്ന് ശനിയാഴ്ച പുലര്‍ച്ചെയാണ് 94 കാരനായ മണ്ടേലയെ പ്രിട്ടോറിയയിലെ ആശുപത്രിയില് പ്രവേശിപ്പിച്ചത്.\nഅണുബാധക്കുള്ള ചികിത്സക്കും, കരളിലെ കല്ല് നീക്കം ചെയ്യുന്നതിനുള്ള താക്കോല് ദ്വാര ശസ്ത്രക്രിയക്കും ശേഷമാണ് അന്ന് അദ്ദേഹം ആശുപത്രി വിട്ടത്.\nശസ്ത്രക്രിയക്ക് ശേഷം 18 ദിവസത്തോളം മണ്ടേല ആശുപത്രിയില് ചെലവഴിച്ചിരുന്നു. ചികിത്സക്ക് ശേഷം വീട്ടില് തിരിച്ചെത്തിയ മണ്ടേല പിന്നീട് പൊതു പരിപാടികളിലൊന്നും പങ്കെടുത്തിരുന്നില്ല.\nമണ്ടേല കുറച്ച് ദിവസങ്ങളായി രോഗബാധിതനാണെന്നും ശനിയാഴ്ച അസുഖം അധികാരമായതിനെ തുടര്‍ന്ന് ആശുപത്രിയില് പ്രവേശിപ്പിക്കുകയായിരുന്നുവെന്നും പ്രസിഡന്റ് ജേക്കബ് സുമയുടെ ഓഫീസ് പുറത്തിറക്കി പ്രസ്താവനയില് പറയുന്നു.\nമണ്ടേലയ്ക്ക് മികച്ച ചികിത്സയാണ് നല്‍കുന്നതും അദ്ദേഹത്തിന്റെ രോഗം ഭേദമാക്കാന് ഡോക്ടര്‍മാര് വേണ്ടതെല്ലാം ചെയ്യുന്നുണ്ടെന്നും പ്രസ്താവനയില് പറയുന്നു.


കോവിഡ് കാലത്ത് കുട്ടികൾക്ക് സഹായവുമായി ആൻഡ്രിയ : Kollywood News\nSaturday, June 20, 2020 7:27 PM IST\nകോവിഡ് 19 കാലത്ത് സ്കൂളുകൾ അടഞ്ഞതോടു കൂടി വിദ്യാർഥികൾ ഓൺലൈൻ പഠനത്തിലാണ്. എന്നാൽ സാന്പത്തികമായി ബുദ്ധിമുട്ടനുഭവിക്കുന്ന പല കുടുംബങ്ങളിലും ടെലിവിഷനോ ലാപ്ടോപ്പോ ഇല്ല. ഗവൺമെന്‍റും സന്നദ്ധ സംഘടനകളും ഇത്തരം കുട്ടികൾക്ക് ടിവിയും മറ്റും നൽകുന്നുണ്ട്. തെന്നിന്ത്യൻ നടിയും ഗായികയുമായ ആൻഡ്രിയ ജെർമിയയും കുട്ടികൾക്ക് സഹായവുമായി എത്തിയിരിക്കുകയാണ്. മൂന്ന് വിദ്യാർഥികൾക്കാണ് നടി ലാപ്ടോപ്പ് നൽകിയത്.\nമൂന്നു കുട്ടികളെ സഹായിച്ചത് അവർക്ക് വിദ്യാഭ്യാസത്തിനുള്ള സഹായം ഒരുക്കാൻ വേണ്ടി മാത്രമല്ല. മറ്റുള്ളവരും ഈ മാതൃക പിന്തുടരാനാണ്. കൂടുതൽ പേർ സഹായവുമായെത്തട്ടെ. എന്‍റെ ഇൻസ്റ്റഗ്രാം പേജിൽ അഭിപ്രായങ്ങൾ രേഖപ്പെടുത്തുന്നതിനു പകരം എല്ലാവരും സംഭാവനകൾ ചെയ്യുക- ആൻഡ്രിയ ഇൻസ്റ്റഗ്രാമിൽ കുറിച്ചു.\n2005ൽ പുറത്തിറങ്ങിയ കണ്ട നാൾ മുതൽ എന്ന തമിഴ് ചിത്രത്തിൽ ഒരു ചെറിയ വേഷം ചെയ്ത് വെള്ളിത്തിരയിലെത്തിയ ആൻഡ്രിയ പിന്നീട് തമിഴ് കൂടാതെ മലയാളം, ഹിന്ദി, തെലുങ്ക് ചിത്രങ്ങളിലും അഭിനയിച്ചിട്ടുണ്ട്.\nഅന്നയും റസൂലും, ലണ്ടൻ ബ്രിഡ്ജ്, ലോഹം, തോപ്പിൽ ജോപ്പൻ എന്നിവയാണ് ആൻഡ്രിയ അഭിനയിച്ച മലയാള ചിത്രങ്ങൾ


മലയാളികളുടെ പ്രിയ യുവതാരം ആന്റണി വര്‍ഗ്ഗീസും കൂട്ടുകാരും നടത്തിയ ഹിമാചല് യാത്രയുടെ വിവരണണവുമായി "വാബി-സാബി". ക്രിയേറ്റീവ് ഡിസൈനറായ സാനി യാസ് എഴുതി, സംവിധാനം ചെയ്ത മലയാളത്തിലെ ഈ വേറിട്ട യാത്രവിവരണത്തിന്റെ ആദ്യ എപ്പിസോഡ് പുറത്തിറങ്ങി. അവതരരണം കൊണ്ട് മനോഹരമാണ്. പത്തു ദിവസത്തോളം നീണ്ട യാത്രയില് ക്യാമറയില് പകര്‍ത്തിയ ചെറു വീഡിയോകള് കോര്‍ത്തിണക്കി ഒരു യാത്രാ വിവരണം പോലെ ഒരുക്കിയ വീഡിയോ അവതരണം കൊണ്ട് മികച്ച് നില്‍ക്കുന്നതാണ്. പന്ത്രണ്ട് മിനിട്ടോളം ആണ് വീഡിയോയുടെ ദൈര്‍ഘ്യം.\nരണ്ട് എപ്പിസോഡുകളായി പുറത്തിറക്കുന്ന വാബി സബിയിലെ ആദ്യ എപ്പിസോഡ് ഹിമാചല് പ്രദേശിലെ കല്‍ഗയെ കേന്ദ്രീകരിച്ചാണ്. കല്‍ഗയുടെ താഴ്വരകളും മഞ്ഞുമലയും കുന്നിന് ചെരിവിലെ ഗ്രാമങ്ങളില് താമസിക്കുന്ന ദേശവാസികളിലൂടെയും നാടോടികളിലൂടെയുമൊക്കെ ഒരു യാത്രയിലെന്ന പോലെ പ്രേക്ഷകരെ കൊണ്ട് പോകുന്നിടത്താണ് വാബി സബി മനോഹരമാകുന്നത്.\nഏതൊരു യാത്രയിലുമുണ്ടാകുന്ന പോലെയുള്ള ബുദ്ധിമുട്ടുകളും ഒരുപാട് നല്ല അനുഭവങ്ങളും, കാഴ്ചകളും ഉള്‍പെടുന്നതാണ് വീഡിയോ. ഒരു കഥയിലെ കഥാപാത്രങ്ങള് എന്ന പോലെ കടന്നുവരുന്ന ബാബ, മാതാജി, ചാര്‍ളി എന്നീ ആളുകളും അവരുടെ ജീവിതവും വ്യത്യസ്തമായി അവതരിപ്പിക്കുന്നതിലൂടെയാണ് മറ്റുള്ള യാത്രാ വിവരണങ്ങളില് നിന്നും വാബി സബി വേറിട്ട് നില്‍ക്കുന്നത്. കല്‍ഗയില് നിന്നും ആരംഭിച്ച് മണാലിയിലേക്കുള്ള യാത്ര തുടങ്ങുന്നിടത്ത് ആദ്യ എപ്പിസോഡ് അവസാനിക്കുമ്പോള് രണ്ടാം എപ്പിസോഡ് ഒരുക്കി വെച്ചിരിക്കുന്നത് മുഴുവന് മലയാളികളെല്ലാം സ്വന്തം നാടുപോലെ പറഞ്ഞു കേള്‍ക്കുന്ന മണാലിയാണ്. മലയാള ചലച്ചിത്ര ലോകത്തെ നിരവധി പേര് ചേര്‍ന്നാണ് സംഭവബഹുലമായ അനുഭവങ്ങള് കോര്‍ത്തിണക്കിയ ആദ്യ എപ്പിസോഡ് പ്രേക്ഷകരിലേക്കെത്തിച്ചത്.\nവൈശാഖ് സി. വടക്കേവീട്, സഫ സാനി എന്നിവര് ചേര്‍ന്ന് നിര്‍മിച്ചിരിക്കുന്ന യാത്രാവിവരണത്തിന്റെ സംഗീതം സുമേഷ് സോമസുന്ദര് ആണ്. സോനു കുര്യന് ആണ് വരികള് ഒരുക്കിയിരിക്കുന്നത്. റിയാസ് മുഹമ്മദ് ആണ് എഡിറ്റിംഗ്. രാഹുല് ഓസ് ആണ് ഛായാഗ്രഹണം നിര്‍വഹിച്ചിരിക്കുന്നത്. ഡ്രോണ്- സല്‍മാന് യാസ്. വിവരണം- ഷഹനീര് ബാബു. വാര്‍ത്ത പ്രചരണം- പി.ശിവപ്രസാദ്


ഫുട്ബോൾ ലോകകപ്പ് 1998 - വിക്കിപീഡിയ\nഫുട്ബോൾ ലോകകപ്പ് 1998\nപതിനാറാമത് ഫുട്ബോൾ ലോകകപ്പ് 1998\nആകെ ടീമുകൾ 172(യോഗ്യതാ ഘട്ടമുൾപ്പടെ)\nആകെ ഗോളുകൾ 171\nആകെ കാണികൾ 2,785,100\nടോപ്‌സ്കോറർ ഡാവർ സൂക്കർ\nമികച്ച താരം റൊണാൾഡോ\nപതിനാറാമത് ഫുട്ബോൾ ലോകകപ്പ് 1998 ജൂൺ 10 മുതൽ ജുലൈ 12 വരെ ഫ്രാൻ‌സിൽ അരങ്ങേറി. ലോകകപ്പിന് രണ്ടു തവണ ആതിഥേയത്വം വഹിച്ച മൂന്നാമത്തെ രാജ്യമാണ് ഫ്രാൻസ്. മുൻപ് മെക്‌സിക്കോയ്ക്കും ഇറ്റലിക്കുമാണ് ഈ ഭാഗ്യം സിദ്ധിച്ചത്. അതുവരെ നടന്ന ലോകകപ്പുകളിൽ നിന്നും ടീമുകളുടെ എണ്ണംകൊണ്ട് ഫ്രാൻസ് ലോകകപ്പ് വ്യത്യസ്തമായിരുന്നു. 32 ടീമുകളാണ് 62 മത്സരങ്ങളിലായി കഴിവിന്റെയും ഭാഗ്യത്തിന്റെയും മാറ്റുരച്ചത്.\n‘94ലെ ജേതാക്കളായ ബ്രസീലിനെ എതിരില്ലാത്ത മൂന്നു ഗോളുകൾക്കു തകർത്ത് ആതിഥേയരായ ഫ്രാൻസ് നടാടെ ലോകകപ്പ് കിരീടം ചൂടി. ഉറുഗ്വേ, ബ്രസീൽ, അർജന്റീന, ഇറ്റലി, ഇംഗ്ലണ്ട്, ജർമ്മനി എന്നിവർക്കൊപ്പം ഫ്രാൻസും അങ്ങനെ ലോകകപ്പ് ജേതാക്കളുടെ പട്ടികയിൽ ഇടം നേടി. ഏവരേയും അമ്പരിപ്പിച്ചുകൊണ്ട് ക്രൊയേഷ്യ മൂന്നാം സ്ഥാനത്ത് കുതിച്ചെത്തി. അവരുടെ ഡാവർ സൂക്കർ ഏറ്റവും കൂടുതൽ ഗോൾ നേടി(6) സുവർണ്ണ പാദുകവും കരസ്ഥമാക്കി. 1994 ലെ ലോകകപ്പിൽ മൂന്നാംസ്ഥാനക്കാരായ സ്വീഡന് യോഗ്യതാ മത്സരത്തിൽപോലും വിജയം കണ്ടെത്താനായിരുന്നില്ല.\nസർഗ്ഗാ‍ത്മകതയ്ക്കാണ് ഈ ലോകകപ്പിന്റെ കളിക്കളങ്ങളിൽ പ്രാമുഖ്യം കണ്ടത്. പരുക്കൻ‌കളിയുടെ ആശാന്മാരായ ജർമ്മനി പോലും കളിക്കളത്തിൽ സംയമനം പാലിച്ച് അസൂയയുളവാക്കുന്ന ചാരുത വിരിയിക്കുകയായിരുന്നു. ഏതാനും താരോദയങ്ങൾക്കും ഫ്രാൻസ് വേദിയായി ഏരിയൽ ഒർട്ടേഗ (അർജന്റീന), തിയറി ഹെൻറി (ഫ്രാൻസ്), മൈക്കേൽ ഓവൻ (ഇംഗ്ലണ്ട്) എന്നിവരായിരുന്നു ശ്രദ്ധനേടിയ താരങ്ങൾ.\n64 മത്സരങ്ങളിലായി 171 ഗോളുകളാണ് വല കുലുക്കിയത്. കാണികളുടെ ഹൃദയമിടിപ്പ് പരീക്ഷിച്ച ഗോളുകളിലൊന്ന് അർജന്റീനക്കെതിരെ ഇംഗ്ലണ്ടിന്റെ യുവതാരമായ മൈക്കേൽ ഓവന്റേതായിരുന്നു.\n2 പ്രാഥമിക റൌണ്ട്\n2.1 ഗ്രൂപ്പ് എ\n2.2 ഗ്രൂപ്പ് ബി\n2.3 ഗ്രൂപ്പ് സി\nആറു വൻകരകളിൽ നിന്നുള്ള 32 ടീമുകളാണ് ഫ്രാൻസിൽ മാറ്റുരച്ചത്. ക്രൊയേഷ്യ, ജപ്പാൻ, ദക്ഷിണാഫ്രിക്ക, ജമൈക്ക എന്നീ ടീമുകളുടെ പ്രഥമ ലോകകപ്പായിരുന്നു ഇത്.\nപകുതി സമയ ഗോൾനില ബ്രാക്കറ്റിൽ.\nബ്രസീൽ6320 163\nനോർവേ53 12054\nമൊറോക്കോ43 1 1 155\nസ്കോട്‌ലൻ‌ഡ് 130 122 6\nബ്രസീൽ2- 1 സ്കോട്‌ലൻ‌ഡ്\nമൊറോക്കോ2-2നോർവേ\nസ്കോട്‌ലൻ‌ഡ് 1 - 1 നോർവേ\nബ്രസീൽ3-0മൊറോക്കോ\nബ്രസീൽ 1 -2നോർവേ\nസ്കോട്‌ലൻ‌ഡ്0-3മൊറോക്കോ\nജൂൺ 10, 1998\nബ്രസീൽ2- 1 (1-1)\nസ്കോട്‌ലൻഡ് കാണികൾ: 80,000\nസെസാർ സാമ്പായിയോ 4' ജോൺ കോളിൻ‌സ് 38'\nടോം ബോയിഡ് 73'\nമൊറോക്കോ2-2(1-1)\nനോർവേ കാണികൾ: 29,750\nമുസ്തഫാ ഹാജി 38' യൂസഫ് ചിപ്പോ 45'+1'\nഹദ്ദാ 59' ഡാൻ ഈഗൻ 60'\nജൂൺ 16, 1998\nസ്കോട്‌ലൻ‌ഡ് 1 - 1 (0-0)\nനോർവേ കാണികൾ: 31,800\nക്രെയ്‌ഗ് ബർലി 66' ഹാവാർഡ് ഫ്ലോ 46'\nബ്രസീൽ3-0(2-0)\nമൊറോക്കോ കാണികൾ: 35,000\nജൂൺ 23, 1998\nബ്രസീൽ 1 -2(0-0)\nനോർവേ കാണികൾ: 55,000\nബെബറ്റോ 78' ആന്ദ്രേ ഫ്ലോ 83'\nസ്കോട്‌ലൻ‌ഡ്0-3(0-1)\nമൊറോക്കോ കാണികൾ: 30,600\nസലാൽ‌ദ്ദിൻ ബാസിർ 22'\nസലാൽ‌ദ്ദിൻ ബാസിർ 85'\nഇറ്റലി732107 3\nചിലി330304 4\nഓസ്ട്രിയ2302 134\nകാമറൂൺ2302 125\nഇറ്റലി2-2ചിലി\nകാമറൂൺ 1 - 1 ഓസ്ട്രിയ\nചിലി 1 - 1 ഓസ്ട്രിയ\nഇറ്റലി3-0കാമറൂൺ\nഇറ്റലി2- 1 ഓസ്ട്രിയ\nചിലി 1 - 1 കാമറൂൺ\nജൂൺ 11, 1998\nഇറ്റലി2-2(1-1)\nചിലി കാണികൾ: 31,800\nക്രിസ്റ്റ്യൻ വിയേരി 10' മാഴ്സലോ സലാസ് 45'\nറോബർട്ടോ ബാജിയോ (p) 85' മാഴ്സലോ സലാസ് 49'\nകാമറൂൺ 1 - 1 (0-0)\nഓസ്ട്രിയ കാണികൾ: 33,460\n[പിയറി ഞാൻ‌ക 78' ടോണി പോൾസ്റ്റർ 90'\nജൂൺ 17, 1998\nചിലി 1 - 1 (0-0)\nഓസ്ട്രിയ കാണികൾ: 30,600\nമാഴ്സലോ സലാസ് 70' ഇവികാ വാസ്റ്റിക് 90'\nഇറ്റലി3-0(1-0)\nകാ‍മറൂൺ കാണികൾ: 29,800\nലൂയി ഡിബാജിയോ 7'\nക്രിസ്റ്റ്യൻ വിയേരി 75'\nക്രിസ്റ്റ്യൻ വിയേരി 89'\nഇറ്റലി2- 1 (0-0)\nഓസ്ട്രിയ കാണികൾ: 80,000\nക്രിസ്റ്റ്യൻ വിയേരി 49' ആൻ‌ഡ്രിയാ ഹെർസോഗ് 90'\nറോബർട്ടോ ബാജിയോ 89'\nചിലി 1 - 1 (1-0)\nകാമറൂൺ കാണികൾ: 35,500\nജോസ് സിയറ 20' പാട്രിക് മാംബ 55'\nഫ്രാൻ‌സ്933009 1\nഡെന്മാർക്ക്43 1 1 133\nദക്ഷിണാഫ്രിക്ക2302 136\nസൗദി അറേബ്യ 130 122 7\nസൗദി അറേബ്യ0- 1 ഡെന്മാർക്ക്\nഫ്രാൻസ്3-0ദക്ഷിണാഫ്രിക്ക\nദക്ഷിണാഫ്രിക്ക 1 - 1 ഡെന്മാർക്ക്\nഫ്രാൻ‌സ്4-0സൗദി അറേബ്യ\nഫ്രാൻസ്2- 1 ഡെന്മാർക്ക്\nദക്ഷിണാഫ്രിക്ക2-2സൗദി അറേബ്യ\nജൂൺ 12, 1998\nസൗദി അറേബ്യ0- 1 (0-0)\nഡെന്മാർക്ക് കാണികൾ: 38,140\n[മാർക്ക് റീപർ 68'\nഫ്രാൻ‌സ്3-0(0-0)\nസൗദി അറേബ്യ കാണികൾ: 55,077\nക്രിസ്റ്റഫ് ദുഗാരി 34'\nപിയറി ഐസ 77'\nതിയറി ഹെൻ‌റി 90'\nജൂൺ 18, 1998\nദക്ഷിണാഫ്രിക്ക 1 - 1 (0-1)\nഡെന്മാർക്ക് കാണികൾ: 33,300\nബെന്നി മക്കാർത്തി 52' അലൻ നീൽ‌സൺ 13'\nഫ്രാൻ‌സ്4-0(1-0)\nസൗദി അറേബ്യ കാണികൾ: 80,000\nതിയറി ഹെൻ‌റി 36'\nഡേവിഡ് ട്രിസഗേ 68'\nതിയറി ഹെൻ‌റി 77'\nജൂൺ 24, 1998\nഫ്രാൻ‌സ്2- 1 (1-1)\nഡെന്മാർക്ക് കാണികൾ: 39,100\nയൂറി യോർക്കെഫ് 12' മൈക്കൽ ലൌഡ്രപ് 42'\nഇമ്മാനുവൽ പെറ്റി 56'\nദക്ഷിണാഫ്രിക്ക2-2(1-1)\nസൗദി അറേബ്യ കാണികൾ: 31,800\nഷോൺ ബർറ്റ്ലെറ്റ് 19' അൽ ജബ്ബാർ 45'\nഷോൺ ബർറ്റ്ലെറ്റ് 90'+4' യൂസഫ് അൽ തുനിയൻ 74'\nഭാഗ്യത്തിന്റെ അകമ്പടിയോടെയായിരുന്നു ബ്രസീൽ ഈ ലോകകപ്പിന്റെ ഫൈനലിലെത്തിയത്. പെലെയെ സമ്മാനിച്ച ബ്രസീലിന് സെമിഫൈനലിൽ ഹോളണ്ടിനെ കീഴടക്കാൻ പെനാൽറ്റി വരെ കാത്തിരിക്കേണ്ടി വന്നു. എന്നാൽ കപ്പിൽ മുത്തമിടാനുള്ള ഫ്രാൻസിന്റെ യാത്ര സുഗമമായിരുന്നു. ലിലിയൻ തുറാം അടിച്ച രണ്ടു ഗോളുകളോടെ കറുത്ത കുതിരകളായ ക്രൊയേഷ്യയുടെ സ്വപ്‌നങ്ങൾ തകർത്ത് ഫ്രാൻസ് ഫൈനലിൽ പ്രവേശിച്ചു.\nജൂലൈ 12ന് കലാശക്കളിക്ക് അരങ്ങൊരുങ്ങി. കളിയാരംഭിച്ച് 27 ആം മിനിറ്റിൽ സിനദീൻ സിഡാന്റെ ഹെഡ്ഡറിൽ ബ്രസീലിന്റെ ഗോൾമുഖം കുലുങ്ങി. അതിന്റെ ആഘാതത്തിൽനിന്ന് ബ്രസീലിന് പിന്നീട് കരകയറാൻ ആയതുമില്ല. മൈക്കേൽ ഡിസെയിലി ചുവപ്പുകാർഡു കണ്ട് പുറത്തായി ഫ്രാൻസിന്റെ അംഗബലം കുറഞ്ഞപ്പോൾ ബ്രസീൽ തിരിച്ചുവരുമെന്നു കരുതിയവർ ഏറെയായിരുന്നു. പക്ഷേ ഫ്രാൻസിന്റെ പത്തംഗ നിര കൂടുതൽ ശക്തമായതേയുള്ളു. കളിയുടെ അവസാന നിമിഷത്തിൽ ഇമ്മാനുവൽ പെറ്റിറ്റിന്റെ കാലുകളുതിർത്ത സുന്ദരൻ ഗോൾ ബ്രസീലിന്റെ പതനം പൂർത്തിയായി. ലോകകപ്പു കണ്ട് ഏറ്റവും ഏകപക്ഷീയമായ ഫൈനൽ മത്സരമായിരുന്നു ഫ്രാൻ‌സിലേത്.\n"https://ml.wikipedia.org/w/index.php?title=ഫുട്ബോൾ_ലോകകപ്പ്_1998&oldid=1968005" എന്ന താളിൽനിന്ന് ശേഖരിച്ചത്


പത്താമുദയം :: Janmabhumi Daily\nThursday 25 August 2011 11:10 pm IST\nന്യൂദല്‍ഹി: ജന്‍ലോക്പാല് ബില്ലിലെ വ്യവസ്ഥകള് പാര്‍ലമെന്റില് ചര്‍ച്ച ചെയ്യണമെന്ന അണ്ണാ ഹസാരെയുടെ ആവശ്യത്തിന് രാംലീലാ മൈതാനിയില് അദ്ദേഹം നടത്തുന്ന നിരാഹാര സത്യഗ്രഹത്തിന്റെ പത്താംദിവസം കേന്ദ്രസര്‍ക്കാര് കീഴടങ്ങി. ബില്ല് ഇന്ന് പാര്‍ലമെന്റില് ചര്‍ച്ച ചെയ്യും. എന്നാല് വോട്ടിംഗ് നിര്‍ബന്ധമായ 184-ാ‍ം വകുപ്പ് പ്രകാരമാണോ വോട്ടിംഗില്ലാത്ത 193-ാ‍ം വകുപ്പനുസരിച്ചാണോ ചര്‍ച്ച നടക്കുകയെന്ന് വ്യക്തമല്ല. ബില്ലിന്റെ ചര്‍ച്ചക്കായി ശനിയാഴ്ചയും പാര്‍ലമെന്റ് സമ്മേളിക്കുമെന്നാണ് അറിയുന്നത്.\nജന്‍ലോക്പാല് ബില്ലിന്റെ മൂന്ന് സുപ്രധാന വ്യവസ്ഥകള് പാര്‍ലമെന്റില് ഉടന് ചര്‍ച്ച ചെയ്യാതെ സത്യഗ്രഹം അവസാനിപ്പിക്കില്ലെന്ന് ഇന്നലെ വൈകിട്ട് പ്രധാനമന്ത്രി മന്‍മോഹന്‍സിംഗിന് എഴുതിയ കത്തില് ഹസാരെ മുന്നറിയിപ്പ് നല്‍കിയിരുന്നു. സത്യഗ്രഹം അവസാനിപ്പിച്ചാലും ബില്ലിന്റെ പൂര്‍ണ രൂപം വ്യക്തമാകാതെ സമരം നിര്‍ത്തില്ലെന്നും ഹസാരെ വ്യക്തമാക്കി. "ഞാന് പ്രധാനമന്ത്രിക്ക് ഒരു സന്ദേശം അയച്ചിട്ടുണ്ട്. ജന്‍ലോക്പാല് ബില്ല് പാസാക്കാന് ആഗ്രഹിക്കുന്നുവെങ്കില് ഇന്നുതന്നെ പാര്‍ലമെന്റില് ചര്‍ച്ച ചെയ്യുക. മൂന്ന് ആവശ്യങ്ങളാണ് ഞാന് മുന്നോട്ടുവച്ചിട്ടുള്ളത്. ഇതിനെ പിന്തുണക്കുകയാണെങ്കില് നിരാഹാരം അവസാനിപ്പിക്കുന്നത് ഞാന് പരിഗണിക്കാം", രാംലീലാ മൈതാനിയില് തിങ്ങിനിറഞ്ഞ പതിനായിരങ്ങളെ അഭിസംബോധന ചെയ്ത് ഹസാരെ പറഞ്ഞു.\nനിരാഹാരം അവസാനിപ്പിക്കണമെന്ന് അഭ്യര്‍ത്ഥിച്ച പ്രധാനമന്ത്രിയെ ഹസാരെ രൂക്ഷമായി വിമര്‍ശിച്ചു. "എന്റെ ആരോഗ്യനിലയില് ആശങ്കയുണ്ടെന്ന് പ്രധാനമന്ത്രി പറയുന്നു. എന്നാല് കഴിഞ്ഞ പത്തുദിവസം അദ്ദേഹത്തിന് ഈ ആശങ്കയുണ്ടായില്ല. കാര്യങ്ങള് ഇങ്ങനെയൊക്കെയാണ്," ഹസാരെ പറഞ്ഞു.\nപാര്‍ലമെന്റില് നടത്തിയ പ്രസ്താവനയില് പ്രധാനമന്ത്രി അഭിവാദ്യം ചെയ്തത് തന്റെ വ്യക്തിമഹത്വംകൊണ്ടല്ലെന്നും അത് നിങ്ങള് കാരണമാണെന്നും സത്യഗ്രഹികളോട് ഹസാരെ പറഞ്ഞു. താന് ജീവിക്കുകയോ മരിക്കുകയോ ചെയ്യട്ടെ. എന്നാല് സമരത്തിന്റെ ദീപശിഖ കെടാതെ സൂക്ഷിക്കണമെന്ന് ഹസാരെ സത്യഗ്രഹികളെ ആഹ്വാനം ചെയ്തു. "പാവങ്ങള്‍ക്ക് ജീവിക്കാന് വയ്യാതായിരിക്കുന്നു. ഇതിനൊരു മാറ്റം കൊണ്ടുവന്നേ തീരൂ. വളരെയധികം ആളുകള് ഭക്ഷിക്കാന് വേണ്ടി ജീവിക്കുമ്പോള് ചിലര് ജീവിക്കാന് വേണ്ടി മാത്രം ഭക്ഷണം കഴിക്കുന്നവരാണ്," ഹസാരെ പറഞ്ഞു.\nഹസാരെ നിരാഹാരം അവസാനിപ്പിക്കണമെന്നും ജന്‍ലോക്പാല് ബില്ല് പാര്‍ലമെന്റില് ചര്‍ച്ച ചെയ്യാമെന്നും ലോക്സഭയില് നടത്തിയ പ്രസ്താവനയില് പ്രധാനമന്ത്രി മന്‍മോഹന്‍സിംഗ് അഭ്യര്‍ത്ഥിച്ചിരുന്നു. ഇതിന് മറുപടിയായാണ് ഹസാരെ കത്തെഴുതിയത്. ഹസാരെയുടെ അന്ത്യശാസനത്തെത്തുടര്‍ന്ന് കേന്ദ്രമന്ത്രിയും മഹാരാഷ്ട്രക്കാരനായ വിലാസ്‌റാവു ദേശ്മുഖുമായി പ്രധാനമന്ത്രി മന്‍മോഹന് ചര്‍ച്ച നടത്തി. തുടര്‍ന്ന് ധനമന്ത്രി പ്രണബ്കുമാര് മുഖര്‍ജി, പ്രതിരോധമന്ത്രി എ.കെ.ആന്റണി എന്നിവരുമായും മന്‍മോഹന് കൂടിക്കാഴ്ച നടത്തി. ഇതേത്തുടര്‍ന്നാണ് ഹസാരെയുടെ ആവശ്യത്തിന് കീഴടങ്ങി ജന്‍ലോക്പാല് ബില്ല് പാര്‍ലമെന്റില് ചര്‍ച്ച ചെയ്യാമെന്ന നിലപാടിലേക്ക് കേന്ദ്രസര്‍ക്കാര് എത്തിച്ചേര്‍ന്നത്.\nഹസാരെ അയച്ച മറുപടിക്കത്തിന് പ്രധാനമന്ത്രിയുടെ പ്രതികരണം അറിഞ്ഞതിനുശേഷം അന്തിമ തീരുമാനമെടുക്കുമെന്ന് ഹസാരെ സംഘത്തിലെ മനീഷ് സിസോഡിയ അറിയിച്ചു.\nഅണ്ണാ പ്രധാനമന്ത്രിക്ക് കത്തയച്ചുകഴിഞ്ഞു. ഇതിന്റെ മറുപടി ലഭിച്ചതിനുശേഷമേ കൂടുതല് കാര്യങ്ങള് വെളിപ്പെടുത്താനാകൂ, അദ്ദേഹം പറഞ്ഞു. കേന്ദ്രമന്ത്രിയും മഹാരാഷ്ട്രയില്‍നിന്നുള്ള രാഷ്ട്രീയനേതാവുമായ വിലാസ്‌റാവു ദേശ്മുഖ് വഴിയാണ് ഹസാരെ കത്തയച്ചത്. സത്യഗ്രഹം പത്തുദിവസം പൂര്‍ത്തിയായതിനെത്തുടര്‍ന്ന് ദേശ്മുഖ് ഹസാരെയെ സന്ദര്‍ശിക്കാനെത്തിയിരുന്നു.\nപ്രധാനമന്ത്രി പ്രസംഗം നടത്തിയതിന് പിന്നാലെ ലോക്സഭ ഒന്നടങ്കം ഹസാരെയോട് നിരാഹാരം അവസാനിപ്പിക്കാന് അഭ്യര്‍ത്ഥിച്ചിരുന്നു. ഹസാരെയുടെ ജീവന് വിലപ്പെട്ടതാണെന്നും ഇക്കാര്യത്തില് നിരാഹാര സത്യഗ്രഹം അവസാനിപ്പിക്കാന് അദ്ദേഹം തയ്യാറാകണമെന്നും ലോക്സഭാംഗങ്ങള് പറഞ്ഞു.\nശക്തമായ ലോക്പാല് ബില്ലിനുവേണ്ടി പാര്‍ലമെന്റില് ചര്‍ച്ച ആരംഭിക്കണമെന്ന് ബിജെപി ഇന്നലെ ആവശ്യപ്പെട്ടു. അണ്ണാ ഹസാരെയുടെ ആവശ്യങ്ങളടങ്ങിയ ലോക്പാല് ബില്ലിനെക്കുറിച്ച് പാര്‍ലമെന്റില് ചര്‍ച്ച ചെയ്യേണ്ടതുണ്ട്. ഹസാരെയുടെ ആരോഗ്യനില ദിനംപ്രതി വളഷായിക്കൊണ്ടിരിക്കുകയാണ്.\nഅതുകൊണ്ടുതന്നെ ശക്തമായ ലോക്പാല് ബില്ലിന്റെ കാര്യത്തില് എത്രയും വേഗം ഒരു തീരുമാനമെടുക്കാനാകണം, ബിജെപി പ്രസിഡന്റ് നിതിന് ഗഡ്കരി വ്യക്തമാക്കി.\nഓരോ ദിവസവും ലോക്പാല് ബില് സംബന്ധിച്ച് വ്യത്യസ്ത നിലപാടുകളെടുക്കുന്ന യുപിഎ സര്‍ക്കാര് നടപടിയെ ഗഡ്കരി നിശിതമായി വിമര്‍ശിച്ചു. രാജ്യത്തെ ധരിപ്പിച്ചുവെച്ചിരിക്കുന്നതില്‍നിന്നും വിരുദ്ധമായ നിലപാടുകളാണ് സര്‍ക്കാര് കൈക്കൊള്ളുന്നതെന്ന കാര്യം മനസിലാക്കാന് വൈകി. സര്‍ക്കാരിനുള്ളില് നിലനില്‍ക്കുന്ന പടലപ്പിണക്കങ്ങളാണ് വിരുദ്ധ നിലപാടുകള്‍ക്ക് കാരണം, ഹസാരെക്കയച്ച കത്തില് ഗഡ്കരി വ്യക്തമാക്കുന്നു.\nഇതിനിടെ, ടീം ഹസാരെയില്‍പ്പെടുന്ന അരവിന്ദ് കേജ്‌രിവാള്, പ്രശാന്ത് ഭൂഷണ്, കിരണ് ബേദിഎന്നിവര് മുതിര്‍ന്ന ബിജെപി നേതാവ് എല്.കെ. അദ്വാനിയുമായി ചര്‍ച്ച നടത്തി. അദ്വാനിയുടെ വസതിയിലെത്തിയാണ് ഇവര് ചര്‍ച്ച നടത്തിയത്. ജന്‍ലോക്പാല് ബില് പാര്‍ലമെന്റില് ചര്‍ച്ച ചെയ്യുന്നതിനെക്കുറിച്ച് അദ്വാനിയുമായി ആശയവിനിമയം നടത്തിയെന്നാണ് അറിയുന്നത്.


ലേവ്യപുസ്തകം第4章(Malayalam Bible) - 中文用户界面\n← ലേവ്യപുസ്തകം第3章 ലേവ്യപുസ്തകം第5章 →\n3 അഭിഷിക്തനായ പുരോഹിതന് ജനത്തിന്മേല് കുറ്റം വരത്തക്കവണ്ണം പാപം ചെയ്തു എങ്കില് താന് ചെയ്ത പാപം നിമിത്തം അവന് യഹോവേക്കു പാപയാഗമായി ഊനമില്ലാത്ത ഒരു കാളക്കിടാവിനെ അര്‍പ്പിക്കേണം.\n4 അവന് ആ കാളയെ സമാഗമനക്കുടാരത്തിന്റെ വാതില്‍ക്കല് യഹോവയുടെ സന്നിധിയില് കൊണ്ടുവന്നു കാളയുടെ തലയില് കൈവെച്ചു യഹോവയുടെ സന്നിധിയില് കാളയെ അറുക്കേണം.\n5 അഭിഷിക്തനായ പുരോഹിതന് കാളയുടെ രക്തം കുറെ എടുത്തു സമാഗമനക്കുടാരത്തില് കൊണ്ടുവരേണം.\n6 പുരോഹിതന് രക്തത്തില് വിരല് മുക്കി യഹോവയുടെ സന്നിധിയില് വിശുദ്ധമന്ദിരത്തിന്റെ തിരശ്ശീലെക്കു മുമ്പില് ഏഴു പ്രാവശ്യം തളിക്കേണം.\n7 പുരോഹിതന് രക്തം കുറെ യഹോവയുടെ സന്നിധിയില് സമാഗമന കൂടാരത്തിലുള്ള സുഗന്ധവര്‍ഗ്ഗത്തിന് ധൂപപീഠത്തിന്റെ കൊമ്പുകളില് പുരട്ടേണം; കാളയുടെ ശേഷം രക്തം മുഴുവനും സമാഗമന കൂടാരത്തിന്റെ വാതില്‍ക്കല് ഉള്ള ഹോമയാഗ പീഠത്തിന്റെ ചുവട്ടില് ഒഴിച്ചുകളയേണം.\n9 മൂത്രപിണ്ഡം രണ്ടും അവയുടെ മേല് കടിപ്രദേശത്തുള്ള മേദസ്സും മൂത്രപിണ്ഡങ്ങളോടുകൂടെ കരളിന്മേലുള്ള വപയും അവന് എടുക്കേണം.\n11 കാളയുടെ തോലും മാംസം മുഴുവനും തലയും കാലുകളും കുടലും ചാണകവുമായി കാളയെ മുഴുവനും\n12 അവന് പാളയത്തിന്നു പുറത്തു വെണ്ണീര് ഇടുന്ന വെടിപ്പുള്ള സ്ഥലത്തു കൊണ്ടുപോയി വിറകിന്മേല് വെച്ചു തീയിട്ടു ചുട്ടുകളയേണം; വെണ്ണീര് ഇടുന്നേടത്തു വെച്ചുതന്നേ അതു ചുട്ടുകളയേണം.\n13 യിസ്രായേല്‍സഭ മുഴുവനും അബദ്ധവശാല് പിഴെക്കയും ആ കാര്യം സഭയുടെ കണ്ണിന്നു മറഞ്ഞിരിക്കയും, ചെയ്യരുതെന്നു യഹോവ കല്പിച്ചിട്ടുള്ള വല്ലകാര്യത്തിലും അവര് പാപം ചെയ്തു കുറ്റക്കാരായി തീരുകയും ചെയ്താല്,\n14 ചെയ്ത പാപം അവര് അറിയുമ്പോള് സഭ ഒരു കാളക്കിടാവിനെ പാപയാഗമായി അര്‍പ്പിക്കേണം; സമാഗമനക്കുടാരത്തിന്റെ മുമ്പാകെ അതിനെ കൊണ്ടുവന്നിട്ടു\n15 സഭയുടെ മൂപ്പന്മാര് യഹോവയുടെ സന്നിധിയില് കാളയുടെ തലയില് കൈ വെക്കേണം; യഹോവയുടെ സന്നിധിയില് കാളയെ അറുക്കയും വേണം.\n16 അഭിഷിക്തനായ പുരോഹിതന് കാളയുടെ രക്തം കുറെ സമാഗമനക്കുടാരത്തില് കൊണ്ടുവരേണം.\n17 പുരോഹിതന് രക്തത്തില് വിരല് മുക്കി യഹോവയുടെ സന്നിധിയില് തിരശ്ശീലെക്കു മുമ്പില് ഏഴു പ്രാവശ്യം തളിക്കേണം.\n18 അവന് സമാഗമനക്കുടാരത്തില് യഹോവയുടെ സന്നിധിയിലുള്ള പീഠത്തിന്റെ കൊമ്പുകളില് കുറെ പുരട്ടേണം; ശേഷം രക്തം മുഴുവനും സമാഗമനക്കുടാരത്തിന്റെ വാതില്‍ക്കലുള്ള ഹോമയാഗപീഠത്തിന്റെ ചുവട്ടില് ഒഴിച്ചുകളയേണം.\n21 പിന്നെ അവന് കാളയെ പാളയത്തിന്നു പുറത്തു കൊണ്ടുപോയി മുമ്പിലത്തെ കാളയെ ചുട്ടുകളഞ്ഞതുപോലെ ഇതിനെയും ചുട്ടുകളയേണം; ഇതു സഭെക്കുവേണ്ടിയുള്ള പാപയാഗം.\n23 അവന് ചെയ്ത പാപം അവന്നു ബോദ്ധ്യമായി എങ്കില് അവന് ഊനമില്ലാത്ത ഒരു ആണ് കോലാട്ടിനെ വഴിപാടായി കൊണ്ടുവരേണം.\n24 അവന് ആട്ടിന്റെ തലയില് കൈവെച്ചു യഹോവയുടെ സന്നിധിയില് ഹോമയാഗമൃഗത്തെ അറുക്കുന്ന സ്ഥലത്തുവെച്ചു അതിനെ അറുക്കേണം; അതു ഒരു പാപയാഗം.\n25 പിന്നെ പുരോഹിതന് പാപയാഗത്തിന്റെ രക്തം വിരല്‍കൊണ്ടു കുറെ എടുത്തു ഹോമയാഗപീഠത്തിന്റെ കൊമ്പുകളില് പുരട്ടി ശേഷം രക്തം ഹോമയാഗപീഠത്തിന്റെ ചുവട്ടില് ഒഴിച്ചുകളയേണം.\n26 അതിന്റെ മേദസ്സു ഒക്കെയും അവന് സമാധാനയാഗത്തിന്റെ മേദസ്സുപോലെ യാഗപീഠത്തിന്മേല് ദഹിപ്പിക്കേണം; ഇങ്ങനെ പുരോഹിതന് അവന്റെ പാപം നിമിത്തം അവന്നുവേണ്ടി പ്രായശ്ചിത്തം കഴിക്കേണം; എന്നാല് അതു അവനോടു ക്ഷമിക്കും.\n28 പാപം അവന്നു ബോദ്ധ്യമായി എങ്കില് അവന് ചെയ്ത പാപം നിമിത്തം ഊനമില്ലാത്ത ഒരു പെണ്‍കോലാട്ടിനെ വഴിപാടായി കൊണ്ടുവരേണം.\n29 പാപയാഗമൃഗത്തിന്റെ തലയില് അവന് കൈ വെച്ചിട്ടു ഹോമയാഗത്തിന്റെ സ്ഥലത്തുവെച്ചു പാപയാഗമൃഗത്തെ അറുക്കേണം.\n30 പുരോഹിതന് അതിന്റെ രക്തം വിരല്‍കൊണ്ടു കുറെ എടുത്തു ഹോമയാഗപീഠത്തിന്റെ കൊമ്പുകളില് പുരട്ടി, ശേഷം രക്തം ഒക്കെയും യാഗപീഠത്തിന്റെ ചുവട്ടില് ഒഴിച്ചുകളയേണം.\n32 അവന് പാപയാഗമായി ഒരു ആട്ടിന് കുട്ടിയെ കൊണ്ടുവരുന്നു എങ്കില് ഊനമില്ലാത്ത പെണ്ണാട്ടിനെ കൊണ്ടുവരേണം.\n33 പാപയാഗമൃഗത്തിന്റെ തലയില് അവന് കൈവെച്ചു ഹോമയാഗമൃഗത്തെ അറുക്കുന്ന സ്ഥലത്തുവെച്ചു അതിനെ പാപയാഗമായി അറുക്കേണം.\n34 പുരോഹിതന് പാപയാഗത്തിന്റെ രക്തം വിരല്‍കൊണ്ടു കുറെ എടുത്തു ഹോമയാഗപീഠത്തിന്റെ കൊമ്പുകളില് പുരട്ടി, ശേഷം രക്തം ഒക്കെയും യാഗപീഠത്തിന്റെ ചുവട്ടില് ഒഴിച്ചുകളയേണം.


4malayalees - ഭര്‍ത്താവിന്റെ മൃതദേഹം ദഹിപ്പിക്കാന് പണമില്ല ; ഭാര്യയും മകളും കുളത്തില് ചാടി മരിച്ചു ; കൂടെ ചാടിയ ഒരു മകള് രക്ഷപ്പെട്ടു\nഭര്‍ത്താവ് മരിച്ചതിന് പിന്നാലെ കുളത്തില് ചാടിയ ഭാര്യയും മകളും മരിച്ചു. ഒപ്പം ചാടി മറ്റൊരു മകള് ആശുപത്രിയില് ചികിത്സയില്. ശുചീന്ദ്രത്താണ് സംഭവം. നാഗര്‍കോവില് ഒഴുകിനശ്ശേരി ചന്ദന മാരിയമ്മന് സ്ട്രീറ്റിലെ വടിവേല് മുരുകന് (78), ഭാര്യ പങ്കജം (67), മകള് മാല (46) എന്നിവരാണ് മരിച്ചത്. മൈഥിലി (47) ആണ് ചികിത്സയിലുള്ളത്.\nശുചീന്ദ്രത്തിന് സമീപം നല്ലൂരിലെ ഇളയ നയിനാര് കുളത്തില് മൂന്നുപേര് മുങ്ങിത്താഴുന്നത് കണ്ട നാട്ടുകാര് പൊലീസിനെ വിവരം അറിയിച്ചു. പൊലീസെത്തി മൂന്നു പേരെയും കരയ്‌ക്കെടുത്തെങ്കിലും പങ്കജത്തെയും മാലയെയും രക്ഷിക്കാനായില്ല. എല്ലാവരുടെ കൈകള് തുണികൊണ്ട് കെട്ടിയനിലയിലായിരുന്നു. ആശുപത്രിയിലെത്തിച്ച മൈഥലിക്ക് ബോധം തെളിഞ്ഞപ്പോഴാണ് കൂടുതല് വിവരങ്ങള് ലഭ്യമായത്.\nഅച്ഛന് വീട്ടില് മരിച്ചുകിടക്കുകയാണെന്നും മറ്റ് ആശ്രയമൊന്നുമില്ലാത്തതിനാല് അമ്മയും സഹോദരിയും താനും ആത്മഹത്യ ചെയ്യാന് തീരുമാനിക്കുകയായിരുന്നുവെന്നുമാണ് മൈഥിലി പൊലീസിനോട് പറഞ്ഞത്. തുടര്‍ന്ന് വീട് പരിശോധിച്ചപ്പോഴാണ് വടിവേല് മുരുകന്റെ മൃതദേഹം കണ്ടെത്തിയത്.\nമരപ്പണിക്കാരനായിരുന്ന വടിവേല് മുരുകന്റെ ദിവസവരുമാനത്തിലാണ് കുടുംബം കഴിഞ്ഞുവന്നത്. രണ്ട് പെണ്‍മക്കളും അവിവാഹിതരാണ്. വടിവേല് മുരുകന് ഏതാനും ദിവസങ്ങളായി അസുഖബാധിതനായി കിടപ്പിലായിരുന്നു. തിങ്കളാഴ്ച രാത്രിയോടെയാണ് മരിച്ചത്. മൃതദേഹം സംസ്‌കരിക്കാന് പോലും കാശില്ലാതെ വന്നതോടെയാണ് ജീവനൊടുക്കാന് ഭാര്യയും മക്കളും തീരുമാനിച്ചത്.


National News – Page 20\nകൊല്ലം: പരവൂരില് ക്ഷേത്രോത്സവത്തിനിടെ വെടിക്കെട്ട് പുരയ്ക്ക് തീപിടിച്ചുണ്ടായ അപകടത്തില് മരിച്ചവരുടെ എണ്ണം 105 ആയി. നൂറു കണക്കിന് ആളുകളെയാണ് വിവിധ ആശുപത്രികളിലായി പ്രവേശിപ്പിച്ചിട്ടുള്ളത്. മരണസംഖ്യ ഇനിയും ഉയരാനാണ് സാധ്യത. പരവൂരിന് സമീപത്തെ പുറ്റിങ്ങല് ക്ഷേത്രത്തിലാണ് പുലര്‍ച്ചെ 3.30ന് നാടിനെ നടുക്കിയ ദുരന്തം […]\nApril 10, 2016 admin National News, scrolling_news\n23 ദിവസം പ്രായുമുള്ള ആണ്‍കുഞ്ഞിനെ മാതാവ് കൊലപ്പെടുത്തി\nഹൈദരബാദ്: പ്രസവിച്ച ആണ്‍കുഞ്ഞിനെ മാതാവ് കഴുത്തറുത്ത് കൊന്നു. പൂര്‍ണിമയെന്ന യുവതിയാണ് തന്റെ 23 ദിവസം പ്രായമുള്ള ആണ്‍കുഞ്ഞിനെ ഷേവിംഗ് ബ്ലേഡ് ഉപയോഗിച്ച് കഴുകത്തറുത്ത് കൊന്നത്. പെണ്‍കുഞ്ഞ് ഉണ്ടാകണമെന്ന് ആഗ്രഹിച്ച ഇവര്‍ക്ക് ആണ്‍കുഞ്ഞ് ജനിച്ചതിനെ തുടര്‍ന്നാണ് കൊലപാതകം. പൂര്‍ണിമയക്ക് നേരത്തെ ജനിച്ചത് രണ്ട് […]\nApril 7, 2016 admin National News, Other News, scrolling_news\nബീഹാറില് സമ്പൂര്‍ണ മദ്യനിരോധനം നടപ്പായി\nപാറ്റ്ന: ബീഹാറില് സമ്പൂര്‍ണ്ണ മദ്യ നിരോധനം നിലവില് വന്നു. നാല് ദിവസം മുമ്പ് കള്ള്,ചാരായം തുടങ്ങിയവക്ക് സംസ്ഥാനത്ത് നിരോധനം ഏര്‍പ്പെടുത്തിയിരുന്നു. ഇനി മുതല് ഇന്ത്യന് നിര്‍മ്മിത, വിദേശമദ്യത്തിന് സംസ്ഥാനത്ത് പൂര്‍ണ്ണ നിരോധനം ഏര്‍പ്പെടുത്തുന്നതായി നിതീഷ് സര്‍ക്കാര് വ്യക്തമാക്കി. പുതിയ തീരുമാനത്തോടെ സമ്പൂര്‍ണ്ണ […]\nApril 5, 2016 admin National News, scrolling_news\n59 ഇന്ത്യന് മത്സ്യത്തൊഴിലാളികളെ പാകിസ്താന് അറസ്റ്റ് ചെയ്തു- അറസ്റ്റ് സമുദ്രാതിര്‍ത്തി ലംഘിച്ചുവെന്ന കുറ്റം ആരോപിച്ച്\nന്യൂഡല്‍ഹി: സമുദ്രാതിര്‍ത്തി ലംഘിച്ചെന്നാരോപിച്ച് 59 ഇന്ത്യന് മത്സ്യത്തൊഴിലാളികളെ പാകിസ്താന് അറസ്റ്റ് ചെയ്തു. പാകിസ്താന് മാരിടൈം സെക്യൂരിറ്റ് ഏജന്‍സിയാണ് ഇവരെ പിടികൂടിയത്. അറ്‌സ്റ്റിലായവരില് അധികവും ഗുജറാത്ത് സ്വദേശികളാണെന്നാണ് സൂചന. ഇന്ത്യയും പാകിസ്താനും അവരവരുടെ കസ്റ്റഡിയിലുള്ള മത്സ്യത്തൊഴിലാളികളെ വിട്ടയച്ചതിന് ശേഷമുള്ള ആദ്യ അറസ്റ്റാണിത്. 87 […]\nApril 1, 2016 admin National News, scrolling_news\nവര്‍ക്കല ശിവപ്രസാദ് കൊലക്കേസില് ഏഴ് പ്രതികള്‍ക്ക് ജീവപര്യന്തം തടവും പിഴയും\nകൊച്ചി: വര്‍ക്കല ശിവപ്രസാദ് വധക്കേസില് ഏഴ് പ്രതികള്‍ക്ക് ജീവപര്യന്തം തടവും പിഴയും. പ്രതികള് രണ്ട് ലക്ഷം രൂപ പിഴയടക്കാനാണ് കോടതി വിധി. ഇതില് ആറു ലക്ഷം രൂപ മരണപ്പെട്ട ശിവപ്രസാദിന്റെ കുടുംബത്തിനാണ് നല്‍കേണ്ടത്. തിരുവനന്തപുരം അഡീഷണല് സെക്ഷന്‍സ് കോടതിയുടേതാണ് വിധി. കേസില് […]\nApril 1, 2016 April 1, 2016 admin National News, scrolling_news\nസുമോ വാന് കൊക്കയിലേക്ക് മറിഞ്ഞ് മലയാളി യുവതി മരിച്ചു- പത്ത് പേര്‍ക്ക് പരിക്ക്\nപളനി: പളനി- കൊടൈക്കനാല് റൂട്ടിലെ മലമ്പാതയില് വച്ച് നിയന്ത്രണം വിട്ട സുമോ വാന് കൊക്കയിലേക്ക് മറിഞ്ഞു. അപകടത്തില് എറണാകുളം വടക്കന് പറവൂര് സ്വദേശി അജ്ഞു ( 27) മരിച്ചു. അപകടത്തില് പത്ത് പേര്‍ക്ക് പരിക്കേറ്റു. നിയന്ത്രണം വിട്ട കാര് സവേരിക്കാടിന് സമീപത്ത് […]\nMarch 30, 2016 admin National News, scrolling_news\nന്യൂഡല്‍ഹി: പട്യാല ഹൗസ് കോടതി ഇറോം ശര്‍മിളയെ വെറുതെ വിട്ടു. 2006ല് ജന്തര് മന്ദിറിന് മുന്നില് നിരാഹാര സമരം നടത്തിയ കേസില് ആത്മഹത്യ കുറ്റത്തിന് ഈറോം ശര്‍മിളയ്ക്കെതിരെ കേസ് ചുമത്തിയിരുന്നു. ഈ കേസിലാണ് കോടതി നടപടി. സൈന്യത്തിന് പ്രത്യേക അധികാരം നല്‍കുന്ന […]\nMarch 30, 2016 admin National News, Other News, scrolling_news\nനിയമസഭാ തെരഞ്ഞെടുപ്പില് കോണ്‍ഗ്രസ് നാല്‍പത് സീറ്റുകളിലെ സ്ഥാനാര്‍ത്ഥികളെ ഏതാണ്ട് ഉറപ്പിച്ചു- മറ്റ് സീറ്റുകളില് തര്‍ക്കം തുടരുന്നു\nന്യൂഡല്‍ഹി: കേരളത്തിലെ 40 സീറ്റുകളില് കോണ്‍ഗ്രസ് സ്ഥാനാര്‍ത്ഥി നിര്‍ണയത്തില് ധാരണയായി. ഡല്‍ഹിയില് എ.ഐ.സി.സി സ്‌ക്രീനിങ് കമ്മിറ്റി യോഗത്തിലാണ് 40 സീറ്റില് മത്സരിക്കേണ്ടവരുടെ പേരുകള് തീരുമാനമായത്. ഇതില് 30ഓളം പേര് സിറ്റിങ് എം.എല്.എമാരാണ്. ഒമ്പത് പുതുമുഖങ്ങളും പട്ടികയില് ഉള്‍പ്പെട്ടിട്ടുണ്ട്. അതേസമയം, മന്ത്രിമാരായ കെസി […]\nഹൈദരാബാദ് സര്‍വ്വകലാശാല വിസിയ്ക്ക് മനുഷ്യാവകാശ കമ്മീഷന് നോട്ടീസ്: വിദ്യാര്‍ത്ഥി പ്രക്ഷോഭം ശക്തമാകുന്നു\nഹൈദരാബാദ്: ഹൈദരാബാദ് സര്‍വ്വകലാശാലയില് വിദ്യാര്‍ഥി പ്രതിഷേധം ശക്തമാവുന്നു. വിദ്യാര്‍ഥികള് സംഘടിച്ച് വി സി അപ്പാറാവുവിന്റെ കോലം കത്തിച്ചു. കൂടുതല് അറസ്റ്റിന് സാധ്യതയെന്ന് സൂചനയുള്ള എഫ് ഐ ആറിന്റെ പകര്‍പ്പ് പുറത്തായി. അതേസമയം വിദ്യാര്‍ഥികള്‍ക്ക് വെള്ളവും വൈദ്യുതിയും നിഷേധിച്ചതിന് വിസിക്ക് മനുഷ്യാവകാശ കമ്മീഷന് […]\nMarch 25, 2016 admin National News, scrolling_news\nകൊച്ചി വിമാനത്താവളത്തില് നിന്നുള്ള വേനല്‍ക്കാല യാത്ര സമയക്രമം നിലവില് വന്നു: 1184 പ്രതിവാര സര്‍വ്വീസുകള്- അന്താരാഷ്ട്ര- ആഭ്യന്തര സര്‍വ്വീസുകള് കൂടും\nനെടുമ്പാശേരി: കൊച്ചി വിമാനത്താവളത്തില് നിന്നുള്ള വേനല്‍ക്കാല വിമാന സമയക്രമം നിലവില് വന്നു. ഒക്ടോബര് 29 വരെയുള്ള വേനല്‍ക്കാല വിമാന സമയക്രമത്തില് 1184 പ്രതിവാര സര്‍വ്വീസുകളുണ്ടാകും. നിലവിലുള്ളതിനെക്കാള് വിമാന സര്‍വ്വീസുകള് വേനല്‍ക്കാല സമയക്രമത്തില് ഉള്‍പ്പെട്ടിട്ടുണ്ട്.തായ് എയര് ഏഷ്യ മെയ് മുതല് ബാേേങ്കാക്കിലേക്ക് കൊച്ചിയില് […]


ഭാര്യയുമായി സൗഹൃദം സ്ഥാപിക്കണം, ഐടി ഉദ്യോഗസ്ഥനെ ഒഴിവാക്കാന് കാറില് മയക്കുമരുന്ന് ഒളിപ്പിച്ചു; സിഐ - Samakalika Malayalam\nഭാര്യയുമായി സൗഹൃദം സ്ഥാപിക്കണം, ഐടി ഉദ്യോഗസ്ഥനെ ഒഴിവാക്കാന് കാറില് മയക്കുമരുന്ന് ഒളിപ്പിച്ചു; സിഐഎസ്എഫ് ഉദ്യോഗസ്ഥനെ തന്ത്രപൂര്‍വ്വം കുടുക്കി പൊലീസ്, ട്വിസ്റ്റ്\nBy സമകാലിക മലയാളം ഡെസ്‌ക് | Published: 11th October 2019 11:24 AM |\nLast Updated: 11th October 2019 11:24 AM | A+A A- |\nന്യൂഡല്‍ഹി: ഐടി ഉദ്യോഗസ്ഥന്റെ കാറില് മനഃപൂര്‍വ്വം മയക്കുമരുന്ന് ഒളിപ്പിച്ചുവെച്ച കേസില് സുരക്ഷാ ഉദ്യോഗസ്ഥനെ തന്ത്രപൂര്‍വ്വം പിടികൂടി. ഇതിന് സഹായിച്ച സുരക്ഷാ ഉദ്യോഗസ്ഥന്റെ കൂട്ടുകാരനും അറസ്റ്റിലായി.\nസിഐഎസ്എഫ് സീനിയര് കമാന്‍ഡന്റ് ആര് പി സിങ്, കൂട്ടുകാരനും അഭിഭാഷകനുമായ നീരജ് ചൗഹാന് എന്നിവരെയാണ് വിശദമായ അന്വേഷണത്തിന് ഒടുവില് പിടികൂടിയത്. കേന്ദ്രസര്‍ക്കാരിന്റെ കണ്‍സള്‍ട്ടന്റായി പ്രവര്‍ത്തിക്കുന്ന ഐടി ഉദ്യോഗസ്ഥന്റെ കാറില് മനഃപൂര്‍വ്വം മയക്കുമരുന്ന് ഒളിപ്പിച്ച് വച്ച്, അദ്ദേഹത്തെ കുടുക്കാന് ശ്രമിച്ച കേസിലാണ് അറസ്റ്റ്. 550 ഗ്രാം ഹാഷിഷാണ് കാറില് നിന്ന് കണ്ടെത്തിയത്. ലോദി റോഡില് സെന്‍ട്രല് ഗവണ്‍മെന്റ് ഓഫീസ് കോംപ്ലക്‌സില് പാര്‍ക്ക് ചെയ്തിരുന്ന കാറില് നിന്നുമാണ് ഇത് കണ്ടെടുത്തത്.\nസംഭവത്തെ കുറിച്ച് പൊലീസ് പറയുന്നത് ഇങ്ങനെ: ആര് പി സിങ്ങിന് ഐടി ഉദ്യോഗസ്ഥന്റെ ഭാര്യയുമായി സൗഹൃദം സ്ഥാപിക്കണം. ഐടി ഉദ്യോഗസ്ഥന്റെ ഭാര്യ രാജസ്ഥാനിലെ സര്‍ക്കാര് ജീവനക്കാരിയാണ്. എന്നാല് യുവതി സുരക്ഷാ ഉദ്യോഗസ്ഥനില് നിന്ന് അകലം പാലിക്കുകയായിരുന്നു. അതിനിടെയാണ് ഭര്‍ത്താവായ ഐടി ഉദ്യോഗസ്ഥനെ കുടുക്കാന് സീനിയര് കമാന്‍ഡന്റ് പദ്ധതിയിട്ടത്. കുട്ടിക്കാലം മുതലുളള കൂട്ടുകാരനായ നീരജ് ചൗഹാന് സഹായിക്കാമെന്നേറ്റൂ.അലിഗഡില് നിന്ന് മയക്കുമരുന്ന് സംഘടിപ്പിച്ച് നല്‍കിയത് നീരജ് ആണ്.\nസിഐഎസ്എഫില് ഡെപ്യൂട്ടി ഇന്‍സ്്‌പെക്ടര് ജനറല് ലെവല് ഓഫീസറായി ജോലി ചെയ്യുന്ന സുരക്ഷാ ഉദ്യോഗസ്ഥന് ലഭിച്ച രഹസ്യവിവരമാണ് അന്വേഷണത്തിന്റെ തുടക്കം. കാറില് മയക്കുമരുന്ന് കടത്തുന്നു എന്നായിരുന്നു രഹസ്യവിവരം. ഇതിന്റെ അടിസ്ഥാനത്തില് നടത്തിയ പരിശോധനയിലാണ് മയക്കുമരുന്ന് പിടികൂടിയത്. തുടര്‍ന്ന് കാറിന്റെ ഉടമസ്ഥനായ ഐടി ഉദ്യോഗസ്ഥനുമായി ആശയവിനിമയം നടത്തി. എന്നാല് ഇക്കാര്യത്തില് താന് നിരപരാധിയാണെന്ന് ഐടി ഉദ്യോഗസ്ഥന് പറഞ്ഞു. തുടര്‍ന്ന് സിഐഎസ്എഫ് ഉദ്യോഗസ്ഥര് ഡല്‍ഹി പൊലീസിനെ വിവരം അറിയിക്കുകയായിരുന്നു.\nതുടര്‍ന്ന് സിഐഎസ്എഫിനെ വിളിച്ച് രഹസ്യവിവരം നല്‍കിയ വ്യക്തിയെ കേന്ദ്രീകരിച്ച് നടത്തിയ അന്വേഷണമാണ് ചുരുളഴിച്ചത്. സിസിടിവി ദൃശ്യങ്ങളുടെ സഹായത്തോടെ നടത്തിയ അന്വേഷണത്തില് ഐടി ഉദ്യോഗസ്ഥനെ ആര്‍പി സിങ്ങും, നീരജും മനഃപൂര്‍വ്വം കുടുക്കാന് ശ്രമിക്കുകയായിരുന്നുവെന്ന് തെളിഞ്ഞു.തുടര്‍ന്ന നടന്ന ചോദ്യം ചെയ്യലില് ആര് പി സിങ് കുറ്റം സമ്മതിച്ചതായി പൊലീസ് പറയുന്നു. യുവതിയുമായി സൗഹൃദം സ്ഥാപിക്കാന് ഐടി ഉദ്യോഗസ്ഥനെ ഒഴിവാക്കാന് ്ശ്രമിച്ചതാണെന്ന് കുറ്റസമ്മതമൊഴിയില് ആര് പി സിങ് പറയുന്നു.\nപിടികൂടി സിഐഎസ്എഫ് സുരക്ഷാ ഉദ്യോഗസ്ഥന് തന്ത്രപൂര്‍വ്വം ഐടി ഉദ്യോഗസ്ഥന്


13 Jan, 2020 at 06:18 PM\nഅബ്ദലി അതിർത്തിയിലൂടെ റോഡ് മാർഗം ഇറാഖിലേക്ക് യാത്ര ചെയ്യുന്നത് വിലക്കി കൊണ്ട് കുവൈത്ത് ആഭ്യന്തര മന്ത്രാലയത്തിന്റെ ഉത്തരവ്. ഇറാഖിലെ സംഘർഷ സാഹചര്യത്തിൽ വിദേശകാര്യ മന്ത്രാലയത്തിൻെറ അഭ്യർഥനയനുസരിച്ചാണ് നടപടി.\nപൗരന്മാരുടെയും ബിദൂനികളുടെയും സുരക്ഷ ഉദ്ദേശിച്ചാണ് നിയന്ത്രണം ഏർപ്പെടുത്തിയതെന്നും സംഘർഷാവസ്ഥ മാറി ഇറാഖ് സാധാരണ നിലയിലായാൽ വിലക്ക് നീക്കുമെന്നും അധികൃതർ വ്യക്തമാക്കി. അതേസമയം, സാധന സാമഗ്രികളുമായി ട്രക്കുകൾ അബ്ദലി അതിർത്തി പിന്നിടുന്നതിന് തടസ്സമില്ല.\nഇറാഖിൽ നിന്ന് വരുന്ന ട്രക്കുകൾ കർശനമായി പരിശോധിച്ചാണ് കുവൈത്തിലേക്ക് കടത്തിവിടുന്നത്. സ്ഫോടക വസ്തുക്കളും കള്ളക്കടത്തും തടയാനാണിത്. വിമാന മാർഗം പോവുന്നതിനും വരുന്നതിനും തടസ്സമില്ലെങ്കിലും കർശന പരിശോധനക്ക് വിധേയമാക്കുന്നുണ്ട്.\nസുരക്ഷാ പ്രശ്‌നം മുൻനിർത്തി കുവൈത്ത് എയർവേയ്സ് ഇറാഖിലേക്കുള്ള വിമാന സർവീസ് കഴിഞ്ഞ ആഴ്ച താൽക്കാലികമായി നിർത്തിയിരുന്നു. ഇറാഖിലെ പ്രക്ഷോഭങ്ങളും ഇറാൻ -അമേരിക്ക സംഘർഷ സാഹചര്യവും പരിഗണിച്ചാണ് തീരുമാനം. സ്ഥിതി വിലയിരുത്തിയ ശേഷം സര്‍വ്വീസ് പിന്നീട് പുനരാരംഭിക്കുമെന്നു കുവൈത്ത് എയർവേയ്സ് അറിയിച്ചിട്ടുണ്ട്.


സംസ്ഥാനത്ത് ഒമിക്രോൺ സമൂഹവ്യാപനം നടന്നതായി സംശയം.\nHomeHEALTHസംസ്ഥാനത്ത് ഒമിക്രോൺ സമൂഹവ്യാപനം നടന്നതായി സംശയം.\nElettil Online January 17, 2022\nകോഴിക്കോട്ടെ ഒരു സ്വകാര്യ ആശുപത്രിയില് നടത്തിയ സ്ക്രീനിംഗ് ടെസ്റ്റിലാണ് വ്യാപകമായ ഒമിക്രോണ് പോസിറ്റീവ് കേസുകള് റിപ്പോര്‍ട്ട് ചെയ്തത്. കൊവിഡ് പോസിറ്റീവായ 51 പേരില് നടത്തിയ സ്ക്രീനിംഗ് ടെസ്റ്റില് 38 പേർക്ക് ഒമിക്രോൺ സ്ഥിരീകരിച്ചു.\nഇവരാരും തന്നെ വിദേശയാത്ര നടത്തുകയോ വിദേശത്ത് നിന്നും എത്തിയവരുമായി സമ്പർക്കം പുലർത്തുകയോ ചെയ്തിട്ടില്ല.അതുകൊണ്ട് തന്നെ സംസ്ഥാനത്ത് ഒമിക്രോണ് സാമൂഹിക വ്യാപനം ഉണ്ടായെന്നാണ് കണക്കുകള് ചൂണ്ടി ആരോഗ്യവിദഗ്ധര് പറയുന്നത്.\nനിലവിലെ സാഹചര്യത്തിൽ വരുന്ന രണ്ടാഴ്ച്ചക്കുള്ളില് ഒമിക്രോണ് കേസുകള് വളരെ വേഗത്തില് പടര്‍ന്നേക്കുമെന്നാണ് ആരോഗ്യവിദഗ്ധര് വിശദീകരിക്കുന്നത്. ഒമിക്രോണ് സാമൂഹിക വ്യാപനമെന്നത് ആരോഗ്യവകുപ്പ് സമ്മതിക്കുന്നില്ലെങ്കിലും കണക്കുകള് പ്രകാരം സാമൂഹിക വ്യാപനമുണ്ടായെന്നാണ് ആരോഗ്യവിദഗ്ധര് പറയുന്നത്.


Emalayalee.com - മലയാളസിനിമയിലെ ദിവസവേതനക്കാര്‍ക്ക് സഹായവുമായി മോഹന്‍ലാല് ; ഫെഫ്കയ്ക്ക് പത്തലക്ഷം രൂപ നല്‍കും\nകൊവിഡ് വൈറസ് പടര്‍ന്ന് പിടിക്കുന്നതിനെ തുടര്‍ന്ന് ഷൂട്ടിങ് നിര്‍ത്തിവെച്ചതോടെ പ്രതിസന്ധിയിലായ മലയാളസിനിമയിലെ ദിവസവേതനക്കാര്‍ക്ക് സഹായവുമായി നടന് മോഹന്‍ലാല്. സിനിമാ സാങ്കേതിക പ്രവര്‍ത്തകരുടെ സംഘടനയായ ഫെഫ്കയ്ക്ക് മോഹന്‍ലാല് പത്ത് ലക്ഷം രൂപ നല്‍കും.\nരണ്ട് മാസത്തിലധികം തൊഴില് നഷ്ട്ടപ്പെടുന്ന സാഹചര്യത്തില് മലയാള സിനിമയിലെ അയ്യായ്യിരത്തിലധികം ദിവസവേതനക്കാരാണ് പ്രതിസന്ധിയിലായത്. പണം സ്വീകരിക്കുന്നതില് അടിയന്തര തീരുമാനമെടുക്കാന് ഫെഫ്കെയുടെ ജനറല് കൗണ്‍സില് നാളെ വെര്‍ച്വല് യോഗം ചേരും.


“എന്റെ രാഷ്ട്രീയ ബോധത്തിന്റെയും ചരിത്രബോധത്തിന്റെയും അടിക്കല്ലിട്ടു തന്നത് വിജയനാണ്. ഉത്തരേന്ത്യ എന്താണെന്നും ദക്ഷിണേന്ത്യ എന്താണെന്നും മുസ്‌ലീമിന്റെ അവസ്ഥ എന്താണെന്നും ഹിന്ദു മനസ്സ് എന്താണെന്നും പഠിപ്പിച്ചത് വിജയനാണ്. അക്കൂടെ എന്നെ വിജയന് സയന്‍സ് ഫിക്ഷനിലേക്കും മതംമാറ്റി. എന്റെ മനസ്സും ഭാവനയും ബഹിരാകാശത്തേക്കും ഗാലക്‌സികളിലേക്കും ആദ്യമായി കടന്നു. വഴിവക്കില് പോലും അധികാരത്തിന്റെ തിരകള് വന്നടിക്കുന്ന ഡല്‍ഹിയിലൂടെ കൂസലില്ലാതെ നടക്കാനുള്ള ധാരണകള് വിജയന് വളരെ ലാഘവത്തോടെ എനിക്ക് തന്നു. അതെന്തുകൊണ്ടാണ്? എന്ന് ഏറ്റവും സാധാരണമായി തോന്നുന്ന കാര്യത്തെപ്പറ്റിപ്പോലും ചോദിക്കുന്ന ഒരു പതിവ് വിജയനുണ്ടായിരുന്നു. ഞാനതു വിജയനോടു കടംവാങ്ങി. എന്റെ ജീവിതത്തില് ഞാന് പിന്നീടെടുത്തിട്ടുള്ള ബൗദ്ധികമായ പാതകളിലെല്ലാം ഈ ചോദ്യം എന്റെ വഴികാട്ടിയായിരുന്നു. അന്നു ഞാനറിഞ്ഞിരുന്ന വിജയന് പ്രത്യാശവാനും ഉറപ്പുകള് കൈവിടാത്തവനുമായിരുന്നു.\nഖിന്നനും പരാജിതനുമായ വിജയന് പിറന്നതു പിന്നീടാണ്. ആധ്യാത്മികത ഒരു മറക്കുടയാക്കിയ വിജയന് വന്നത് അതിനു ശേഷവും. ഒരു മാളത്തിലേക്കെന്നപോലെയുള്ള വിജയന്റെ പിന്മാറ്റത്തിന്റെ കാരണങ്ങള് വളരെ വ്യക്തിപരമാണ്. എന്നാല് പിന്മാറ്റത്തിലേക്ക് നയിച്ചത് വിജയന്റെ അടിസ്ഥാനപരമായ മനക്കട്ടിയില്ലായ്മയാണ്…” ഒ.വി വിജയനെ കുറിച്ച് സക്കറിയ കുറിയ്ക്കുന്നു.\n‘ഒ.വി. വിജയന് എനിക്ക് മഹാനായ സുഹൃത്തും ആത്മപീഡകനായ മനുഷ്യനും മഹാനായ എഴുത്തുകാരനുമായിരുന്നു.’ തുടര്‍ന്ന് സക്കറിയ എഴുതുന്നു.\n‘വിജയന്റെ ബൗദ്ധിക ശിഷ്യനായ എനിക്ക് വിജയന്റെ സാംസ്‌കാരികമായ പിന്മാറ്റങ്ങള് അസഹ്യമായിത്തീര്‍ന്ന ഒരു നില വന്നപ്പോഴാണ് ഞാന് വിജയനെ വിമര്‍ശിച്ചത്. വിജയന്റെ പിന്മാറ്റത്തിന്റെ കാരണങ്ങള് എനിക്കുദ്ദേശിക്കാവുന്നവയായിരുന്നെങ്കിലും അതിനെ വിമര്‍ശിക്കേണ്ടത് ആവശ്യമായിരുന്നു. കാരണം, വിജയനെപ്പോലെയുള്ള ഒരു വ്യക്തിയുടെ പിന്മാറ്റം ഫലത്തില് സംസ്‌കാരത്തിന്റെ തന്നെ പലായനമായിത്തീര്‍ന്നു.’\nമലയാളി ജീവിതത്തെയും സംസ്‌കാരത്തെയും നവീനമാക്കിയ വ്യക്തികളെയും സുഹൃത്തുക്കളെയും അനുസ്മരിക്കുന്ന ഓര്‍മ്മക്കുറിപ്പുകളുടെ സമാഹാരമാണ് സക്കറിയയുടെ സന്മനസ്സുള്ളവര്‍ക്ക് സമാധാനം. മഹല്‍ജീവിതങ്ങളെ കുറിച്ചും സംഭാവനകളെക്കുറിച്ചും ആദരപൂര്‍ണമായ ഓര്‍മ്മകള് ഈ കൃതിയിലൂടെ പങ്കുവെക്കുന്നു. ഡി.സി ബുക്‌സ് പ്രസിദ്ധീകരിച്ചിരിക്കുന്ന ഈ കൃതിയില് ശ്രീനാരായണഗുരു, സിവി രാമന്‍പിള്ള, വൈക്കം മുഹമ്മദ് ബഷീര്, കെ. സരസ്വതിയമ്മ, മാധവിക്കുട്ടി, എം.ഗോവിന്ദന്, അരവിന്ദന്, പത്മരാജന്, അയ്യപ്പപ്പണിക്കര് തുടങ്ങി നിരവധി പ്രതിഭാശാലികളെ ഓര്‍മ്മിക്കുന്നു. ആരാധനകളില്ലാത്തതും സത്യസന്ധവുമായ ഈ അനുസ്മരണങ്ങള് ഒരു കാലഘട്ടത്തിന്റെ ജീവിതരേഖകളാണ്.


Malayalam news || യുവാവിനെ നഗ്നനാക്കി പോസ്‌റ്റില് കെട്ടിയിട്ടു മര്‍ദ്ദിച്ചു\nയുവാവിനെ നഗ്നനാക്കി പോസ്‌റ്റില് കെട്ടിയിട്ടു മര്‍ദ്ദിച്ചു\nഅഴീക്കോട് മേനോന് ബസാറില് സദാചാര ഗുണ്ടകള് മധ്യവയസ്‌കനെ നഗ്നനാക്കി വൈദ്യുതി പോസ്‌റ്റില് കെട്ടിയിട്ടു ക്രൂരമായി മര്‍ദ്ദിച്ചു. സംഭവം മൊബൈല് കാമറയില് പകര്‍ത്തി സമൂഹമാധ്യമങ്ങള്‍വഴി പ്രചരിപ്പിക്കുകയും ചെയ്‌തു. സംഭവവുമായി ബന്ധപ്പെട്ട പരിസരവാസികളായ അഞ്ചുപേര്‍ക്കെതിരെ പൊലീസ് കേസ് എടുത്തു. കഴിഞ്ഞദിവസം രാത്രി പത്തരയോടെയാണ് സംഭവം. അഴീക്കോട് വില്ലേജ് ഓഫിസിനു സമീപം മേനോന്‍ബസാര് പള്ളിപ്പറമ്പില് സലാമിനെയാണ് (47) കെട്ടിയിട്ടുമര്‍ദ്ദിച്ചത്. ഇയാളുടെ കൈയിലുണ്ടായിരുന്ന മൂവായിരം രൂപയും കൈയില് ധരിച്ചിരുന്ന സ്വര്‍ണ ചെയിനും സംഘം കവര്‍ന്നു. സലാമിന്റെ വീടിനു സമീപത്തെ ഒരു വീട്ടില് രാത്രി ഒമ്പതരയോടെ ഇയാളെ കണ്ടെന്നാരോപിച്ചാണ് പിടികൂടി മര്‍ദ്ദിച്ചത്. റോഡരുകിലെ വൈദ്യതി പോസ്‌റ്റില് ഇരുകൈകളും പിറകിലേക്കു വലിച്ചുകെട്ടിയിട്ടായിരുന്നു മര്‍ദ്ദിച്ചത്. ഒരുമണിക്കൂറോളം മര്‍ദ്ദിച്ചശേഷം സംഘം ഉപേക്ഷിച്ചുപോവുകയും ചെയ്‌തു. പൊലീസ് എത്തി സലാമിനെ മോചിപ്പിച്ച് ആശുപത്രിയില് എത്തിക്കുകയായിരുന്നു. പൊലീസ് എത്തിയപ്പോള് മൂക്കില്‍നിന്നും വായില്‍നിന്നും രക്തംവാര്‍ന്നൊഴുകുന്ന നിലയിലായിരുന്നു സലാം.


മുഖ്യമന്ത്രി ആവശ്യപ്പെട്ടാല് രാജിയെന്ന് എന്‍സിപി\nTuesday 14 November 2017 10:56 pm IST\nകൊച്ചി: കായല് കൈയേറ്റ വിവാദത്തിന്റെയും ഹൈക്കോടതി പരാമര്‍ശത്തിന്റെയും പശ്ചാത്തലത്തില് മന്ത്രി തോമസ് ചാണ്ടിയുടെ രാജിക്കാര്യം കേന്ദ്ര നേതൃത്വത്തിന് വിടാന് എന്‍സിപി സംസ്ഥാന നിര്‍വാഹക സമിതി യോഗം തീരുമാനിച്ചു. മുഖ്യമന്ത്രി പിണറായി വിജയന് ആവശ്യപ്പെട്ടാല് രാജി വയ്ക്കും. പാര്‍ട്ടി മന്ത്രിയ്‌ക്കൊപ്പമാണെന്നും യോഗത്തിന് ശേഷം സംസ്ഥാന പ്രസിഡന്റ് ടി.പി. പീതാംബരന് പറഞ്ഞു. സംസ്ഥാന സമിതി യോഗത്തിന്റെ പൊതുവികാരം കേന്ദ്ര നേതൃത്വത്തെ അറിയിക്കും. മന്ത്രിയെ നിശ്ചയിക്കാനും രാജിവയ്പ്പിക്കാനും കേന്ദ്ര പാര്‍ലമെന്ററി ബോര്‍ഡിനാണ് അധികാരം. സംസ്ഥാന നേതൃത്വത്തിന് അധികാരമില്ല. സംസ്ഥാന യോഗത്തില് മന്ത്രിയുടെ രാജിക്കാര്യം ചര്‍ച്ച ചെയ്തിട്ടില്ല. ദേശീയ ജനറല് സെക്രട്ടറി പ്രഫുല് പട്ടേല് പങ്കെടുക്കുന്ന യോഗം വൈകാതെ ചേരുമ്പോള് വിഷയം ചര്‍ച്ച ചെയ്യും. യോഗം ഏതാനും ദിവസങ്ങള്‍ക്കകം ചേരും. രാജി വയ്ക്കണമെന്ന് മുഖ്യമന്ത്രി നിര്‍ദ്ദേശിച്ചിട്ടില്ല. രാജി ആവശ്യപ്പെട്ടാല് പാര്‍ട്ടി അംഗീകരിക്കും. യുക്തമായ തീരുമാനമെടുക്കാന് മുഖ്യമന്ത്രിക്ക് അവകാശമുണ്ട്. പാര്‍ട്ടിയുടെ നിലപാട് മുഖ്യമന്ത്രിയെ അറിയിക്കും. ഇപ്പോള് മന്ത്രിക്കൊപ്പമാണ് പാര്‍ട്ടി. തോമസ് ചാണ്ടി തെറ്റ് ചെയ്‌തെന്ന് കോടതി പറഞ്ഞിട്ടില്ല. കായല് ഭൂമിയുമായി ബന്ധപ്പെട്ട തര്‍ക്കമാണ് നിലവിലുള്ളത്. അക്കാര്യത്തിന് രേഖകള് പരിശോധിക്കാന് കളക്ടറെ സമീപിക്കാനാണ് കോടതി നിര്‍ദ്ദേശിച്ചത്. അദ്ധ്യാപകഭവനില് ഉച്ചയ്ക്ക് രണ്ടരയോടെ ആരംഭിച്ച യോഗം ഒന്നര മണിക്കൂറോളം നീണ്ടു. മന്ത്രിയെ എതിര്‍ത്തും അനുകൂലിച്ചും അഭിപ്രായങ്ങള് ഉയര്‍ന്നത് യോഗത്തില് ബഹളത്തിനും കാരണമായി. മന്ത്രി രാജിവയ്ക്കണമെന്നും തീരുമാനം സംസ്ഥാന നേതൃത്വം ഇനിയും വൈകിക്കരുതെന്നും ഒരു വിഭാഗം ആവശ്യപ്പെട്ടു. എന്നാല് ദേശീയ നേതൃത്വവുമായി ചര്‍ച്ച നടത്താതെ തീരുമാനമെടുക്കാന് കഴിയില്ലെന്ന നിലപാടിലായിരുന്നു ടി.പി.പീതാംബരന്. ഇക്കാര്യത്തില് ചര്‍ച്ച വേണ്ടെന്നും അദ്ദേഹം നിലപാടെടുത്തു.\nതോമസ് ചാണ്ടിയുടെ രാജി നീട്ടാന് എന്‍സിപി ശ്രമം\nശശീന്ദ്രനെ മന്ത്രിയാക്കാന് എന്‍സിപി ശ്രമം\nരാജിയിലുറച്ച് ബേബി; സഭയില് ഹാജരില്ല\nഎം.എല്.എയുടെ രാജിക്ക് കടുത്ത സമ്മര്‍ദം\nബിസിസിഐയുടെ അടിയന്തരയോഗം നാളെ ചെന്നൈയില്\n"പാര്‍ട്ടി വിട്ടത് മനംമടുത്ത്"\nഗണേശിന്റെ രാജി നല്ലതെന്ന് വെള്ളാപ്പള്ളി; പ്രതികരിക്കാനില്ലെന്ന് എന്.എസ്.എസും മുഖ്യമന്ത്രിയും


Death penalty for man who killed9migrant workers in Telangana During lockdown | തെലങ്കാനയെ ഞെട്ടിച്ച കൂട്ടക്കൊലപാതകം;9പേരെ കൊന്ന സഞ്ജയ് കുമാറിന് തൂക്കുകയര്, 36 ദിവസത്തെ വിചാരണ - Malayalam Oneindia\n41 min ago പാലായില് കാപ്പന് പിന്‍മാറിയേക്കും? കുട്ടനാട്ടില് മത്സരിക്കാന് സാധ്യത; അധികാരത്തിലെത്തിയാല് മന്ത്രിസ്ഥാനം\n46 min ago 'യുഡിഎഫിനെ നയിക്കുന്നത് ലീഗ് എന്നത് വ്യക്തം', പാണക്കാട് സന്ദർശനത്തിൽ പ്രതികരിച്ച് എ വിജയരാഘവൻ\n48 min ago ആദ്യം ഹൃദയാഘാതം: സൌരവ് ഗാംഗുലി വീണ്ടും ആശുപത്രിയിൽ, നെഞ്ചുവേദനയെന്ന്\nPublished: October 28 2020, 18:28 [IST]\nഹൈദരാബാദ്: ഒമ്പത് കുടിയേറ്റ തൊഴിലാളികളെ കൊലപ്പെടുത്തി കിണറില് തള്ളിയ കേസിലെ പ്രതി സജ്ഞയ് കുമാര് യാദവിന് വധശിക്ഷ വിധിച്ചു. തെലങ്കാനയിലെ വാറങ്കല് ജില്ലയില് കഴിഞ്ഞ മേയ് മാസത്തിലാണ് സംഭവം. പ്രതിയെ മൃതദേങ്ങള് കണ്ടെത്തി നാല് ദിവസങ്ങള്‍ക്ക് ശേഷം പൊലീസ് അറസ്റ്റ് ചെയ്യുകയായിരുന്നു. വാറങ്കല് ജില്ലാ കോടതി ജഡ്ജി ജസ്റ്റിസ് കെ ജയകുമാറാണ് വധശിക്ഷ വിധിച്ചത്. കുടുംബത്തിലെ ഒരു സ്ത്രീയുടെ കൊലപാതകം മറച്ചുവയ്ക്കുന്നതിന് വേണ്ടിയാണ് പ്രതി ബാക്കി എട്ട് പേരെയും കൊലപ്പെടുത്തിയതെന്ന് പൊലീസ് പറയുന്നു.\nകൊല്ലപ്പെട്ടവരുടെ വീടിന് സമീപത്തെ കിണറ്റില് നിന്നാണ് മൃതദേഹം കണ്ടെത്തിയത്. തുടര്‍ന്ന് നടത്തിയ അന്വേഷണത്തില് നാല് ദിവസത്തിന് ശേഷം പ്രതിയെ പിടികൂടുകയായിരുന്നു. 475 പേജുള്ള കുറ്റപത്രമാണ് പ്രതിക്കെതിരെ പൊലീസ് സമര്‍പ്പിച്ചത്. 67 സാക്ഷികളാണ് കേസില് ആകെയുള്ളത്. 36 ദിവസത്തിനുള്ളില് വിചാരണ പൂര്‍ത്തിയാക്കിയ ശേഷമാണ് പ്രതിക്ക് തൂക്കുകയര് കോടതി വിധിച്ചത്. അതേസമയം, പ്രതി വിധിക്കെതിരെ ഹൈക്കോടതിയില് അപ്പീല് സമര്‍പ്പിച്ചിട്ടുണ്ട്.\nതെലങ്കാനയിലെ വാറങ്കലിലെ ചണച്ചാക്ക് നിര്‍മ്മാണ കമ്പനിയിലെ തൊഴിലാളിയായ മുഹമ്മദ് മക്ദ്‌സൂദ് അലാം അദ്ദേഹത്തിന്റെ ഭാര്യ നിഷ, മക്കള്, മറ്റൊരു തൊഴിലാളിയായ ശ്രീറാം ഇയാളുടെ ഭാര്യ മക്കള് എന്നിവരടക്കം ഒമ്പത് പേരെയാണ് മരിച്ച നിലയില് കണ്ടെത്തിയത്. ലോക്ക് ഡൗണ് സമയമായതിനാല് സാമ്പത്തിക ബുദ്ധിമുട്ട് കാരണം ആത്മഹത്യ ചെയ്തതാണെന്നാണ് പൊലീസ് ആദ്യം കരുതിയത്. എന്നാല് എന്നാല് ഇവരെ ശീതള പാനിയത്തില് വിഷം കലര്‍ത്തി കൊലപ്പെടുത്തുകയായിരുന്നെന്ന് പൊലീസ് കണ്ടെത്തി. സജ്ഞയ് കുമാറും കുടുംബത്തിലെ ഒരു പെണ്‍കുട്ടിയും അടുപ്പത്തിലായിരുന്നു. ഇത് കുടുംബം തകര്‍ത്തതിന്റെ വൈരാഗ്യമായിരുന്നു കൊലപാതകത്തില് കലാശിച്ചത്.\ntelengana hyderabad lock down death തെലങ്കാന ഹൈദരാബാദ് വധശിക്ഷ\nDeath penalty for man who killed9migrant workers in Telangana During lockdown\nStory first published: Wednesday, October 28, 2020, 18:28 [IST]


തിരിച്ചറിവുകൾ വഴികാട്ടുമ്പോൾ.. |\nJun 17, 2018, 12:44 AM IST\nജീവിതത്തിൽ ഉയർച്ചകൾപോലെ തന്നെ താഴ്ചകളും വീഴ്ചകളും സംഭവിച്ചേക്കാം. എന്നാൽ നിനച്ചിരിക്കാതെ എത്തുന്ന വീഴ്ചകളിൽ പതറിപ്പോകാതെ, അതിനെ അതിജീവിക്കാനുള്ള കരുത്താണ് ഒരു വ്യക്തിയെ വ്യത്യസ്തനാക്കുന്നത്. ഗൾഫ് നാടുകളിൽ കണ്ണഞ്ചിപ്പിക്കുന്ന വേഗത്തിൽ ഉയരങ്ങളിലെത്തുകയും അതുപോലെതന്നെ വീണുപോയവരും ധാരാളമുണ്ട്. എങ്കിലും വീഴ്ചകളിൽനിന്ന് പാഠം ഉൾക്കൊണ്ട് വീണ്ടും പോരാട്ടവീര്യവുമായി ജീവിതത്തിലേക്ക് മടങ്ങിവരുന്നവരാണ് യഥാർഥ പോരാളികൾ.\nപ്രായം എഴുപത്തിയഞ്ച് പിന്നിട്ടെങ്കിലും ജീവിതത്തെ തിരിച്ചുപിടിക്കാൻ എം.എം. രാമചന്ദ്രൻ എന്ന തൃശ്ശൂർ സ്വദേശി അറ്റ്‌ലസ് രാമചന്ദ്രൻ കാണിക്കുന്ന ആത്മവിശ്വാസത്തെയാണ് നാം അഭിനന്ദിക്കേണ്ടത്. സഹൃദയനായ ആ വ്യവസായി സാമ്പത്തിക ഇടപാടുകളിൽ ഉണ്ടായ ചില വീഴ്ചകളുടെപേരിൽ മൂന്ന് വർഷത്തോളമാണ് ദുബായിലെ ജയിലിൽ കഴിഞ്ഞത്. ഇപ്പോൾ ബാങ്കുകളുമായി നടത്തിയ ചർച്ചകളുടെയും കൂടിയാലോചനകളുടെയും ഫലമായി അദ്ദേഹം മോചിതനായി.\nയു.എ.ഇ. യിലെയും ഒമാനിലെയും ആസ്തികൾ പലതും നഷ്ടപ്പെട്ടു. എങ്കിലും അദ്ദേഹം പറയുന്നു- ഞാൻ തിരിച്ചുവരും. വീഴ്ചകളിൽനിന്ന് പാഠങ്ങൾ പഠിച്ചിട്ടുണ്ട്. ആ പാഠങ്ങളായിരിക്കും ഇനി എന്നെ നയിക്കുന്നത്. ആത്മവിശ്വാസത്തോടെയുള്ള ഉറച്ചവാക്കുകൾ കേൾക്കുമ്പോൾ, അദ്ദേഹവുമായി സംസാരിക്കുമ്പോൾ ഒരു കാര്യം ഉറപ്പിക്കാം. ജീവിതത്തെ ഇത്രയേറെ പോസിറ്റീവ് ആയി കാണുന്ന ഒരു മനുഷ്യന് അസാധ്യമല്ല പുതിയ ഉദ്യമങ്ങൾ എന്നത്.\nതനിക്ക് പറ്റിയ വീഴ്ചകളെക്കുറിച്ചാണ് അദ്ദേഹം പറഞ്ഞുകൊണ്ടിരിക്കുന്നത്. അത് തിരിച്ചറിയുകയും അത് മറികടക്കാനുള്ള മനസ്സും അദ്ദേഹം ആർജിച്ചിരിക്കുന്നു. അതാകട്ടെ ഏത് രംഗത്ത് പ്രവർത്തിക്കുന്നവർക്കുമുള്ള ഒരു ചൂണ്ടുപലകയായി വേണം കാണാൻ. പ്രത്യേകിച്ചും ഗൾഫ്‌നാടുകളിലെ ബിസിനസ് സംരംഭകർ.\nമറ്റുള്ളവരെ ചുമതലയേൽപ്പിച്ച് മാറിനിൽക്കാൻ പാടില്ലെന്ന വലിയ പാഠമാണ് അതിൽ പ്രധാനം. അറ്റ്‌ലസ് രാമചന്ദ്രന്റെ ജീവിതം ഈ കാര്യത്തിൽ ഒരു പാഠപുസ്തകം തന്നെയാക്കാവുന്നതാണ്. സഹൃദയൻ, ജീവകാരുണ്യ പ്രവർത്തകൻ, സിനിമാ നിർമാതാവ്, അഭിനേതാവ്, കവിതാകമ്പക്കാരൻ എന്നിങ്ങനെ കേരളത്തിലെയും ഗൾഫിലെയും സാംസ്കാരിക സാമൂഹികരംഗങ്ങളിലെ സ്ഥിരം സാന്നിധ്യമായിരുന്നു ആ മനുഷ്യൻ. ബിസിനസ് മുഴുക്കെ ചുമതലക്കാരെ ഏൽപ്പിച്ച് സിനിമയും സാഹിത്യവുമൊക്കെയായി അദ്ദേഹം സജീവമായിരുന്നു. എല്ലാം ഭദ്രമെന്ന് എല്ലാവരും അദ്ദേഹത്തെ ധരിപ്പിച്ചു. കംപ്യൂട്ടർ സ്‌ക്രീനുകളിൽ അയച്ചുകിട്ടുന്ന കണക്കുകളിൽ അദ്ദേഹം തൃപ്തിയടഞ്ഞു. പക്ഷേ കാലിനടിയിൽനിന്ന് മണ്ണൊലിച്ച് പോകുന്ന വിധത്തിൽ പ്രശ്നങ്ങൾ രൂപപ്പെടുന്നത് അദ്ദേഹം അറിഞ്ഞില്ല, ചുമതലക്കാർ അറിയിച്ചുമില്ല. ഒടുവിൽ അദ്ദേഹംതന്നെ വിശേഷിപ്പിക്കുന്നതുപോലെ ഒരു മറയ്ക്കുള്ളിലേക്ക് മൂന്ന് വർഷത്തേക്ക് മാഞ്ഞുപോയപ്പോൾ സഹായത്തിനായി അവർ ആരും ഉണ്ടായിരുന്നില്ല. കിട്ടിയതും കിട്ടാത്തത് ചോദിച്ചുവാങ്ങിയും എല്ലാവരും പുതിയ താവളങ്ങൾ തേടിപ്പോയി. ബിസിനസ് വളർത്താനായി ഉപദേശങ്ങളുമായി എത്തിയ ഫിനാൻഷ്യൽ കൺസൽട്ടന്റുമാരും ഇതിനിടയിൽ അവരുടേതായ സംഭാവനകൾ നൽകിയിരുന്നു. എന്തായാലും കാര്യങ്ങളെല്ലാം കുഴഞ്ഞുമറിഞ്ഞപ്പോൾ ഒന്ന് താങ്ങാൻ, ഒരു സഹായഹസ്തം നീട്ടാൻ കൂടെയുണ്ടായിരുന്ന, ആരവങ്ങൾ മുഴക്കി നടന്ന ആരും ഉണ്ടായിരുന്നില്ല. അതുവരെ ബിസിനസ്സിന്റെ കാര്യങ്ങളൊന്നും അറിയിക്കാതിരുന്ന, അറിയാതിരുന്ന ഭാര്യ മാത്രമായി പിന്നെ എല്ലാ ചുമടുകളുമായി ജീവിതത്തിന്റെ തോണി തുഴയാൻ. ബാങ്കുകളും കോടതികളും പോലീസ് സ്റ്റേഷനുമെല്ലാം അവർ ഒറ്റയ്ക്കുതന്നെ കയറിയിറങ്ങി. വേണമെങ്കിൽ അവർക്ക് നാട്ടിലേക്ക് മടങ്ങാമായിരുന്നു. അതിനായി ഉപദേശിച്ചവരുമുണ്ട്. പക്ഷേ ഭർത്താവിനെ അവിടെ ഏകനാക്കി വിട്ടുപോകാതെ, അദ്ദേഹത്തിന് ആശ്വാസത്തിന്റെ ചെറിയ തുരുത്തെങ്കിലുമാകാൻ അവർ ഇവിടെ ഒറ്റയ്ക്കുതന്നെ നിന്നു. പോരാട്ടം അവിടെ തുടങ്ങുകയായിരുന്നു. ആ പോരാട്ടത്തിന്റെ കണ്ണീരും നൊമ്പരവുമെല്ലാം അനുഭവിച്ച രാമചന്ദ്രൻ ഇപ്പോൾ പറയുന്നു, ഉപദേശിക്കുന്നു- എന്നും ഭാര്യ മാത്രമേ കൂടെയുണ്ടാവൂ. അനുബന്ധമായി അദ്ദേഹം കൂട്ടിച്ചേർക്കുന്നു, സുഖത്തിലാവുമ്പോൾ ചൂടുപറ്റാൻ ധാരാളം പേരെത്തും. പക്ഷെ നമുക്കൊരു വിഷമംവന്നാൽ പലരെയും കാണാൻപോലും കിട്ടില്ലെന്നും.\nകുവൈത്തിൽനിന്ന് ഇറാഖ് അധിനിവേശകാലത്ത് എല്ലാം നഷ്ടപ്പെട്ട് തിരിച്ചെത്തിയാണ് രാമചന്ദ്രൻ ദുബായിൽ എല്ലാം കെട്ടിപ്പടുക്കുന്നത്. ഇപ്പോൾ വീണ്ടുമൊരു പ്രയാസകാലം. എങ്കിലും പഴയതെല്ലാം ഓർത്തും ഓർമിപ്പിച്ചും അദ്ദേഹം ഉറക്കെ പറയുന്നു. ഞാൻ തിരിച്ചുവരും. ആ വാക്കുകളിലെ ആത്മവിശ്വാസത്തിനാണ് നൂറിൽ നൂറ്് മാർക്ക്. ആത്മവിശ്വാസത്തോടെ സമീപിക്കുന്ന ജീവിതത്തോടുള്ള അഭിനിവേശവും മാതൃകയാവേണ്ടതാണ്. തനിക്ക് പറ്റിയ വീഴ്ചകൾ സംസാരത്തിനിടയിൽ അദ്ദേഹം എണ്ണിയെണ്ണി പറയുന്നുണ്ട്. ജീവിതത്തിന്റെ സുഖശീതളിമക്കിടയിൽ അറിയാമെങ്കിലും അതൊന്നും ആരും കാര്യമായി കാണാറില്ലെന്നും അദ്ദേഹം ചൂണ്ടിക്കാട്ടുന്നു. ഒരു സ്വയം വിമർശനമായിട്ടാണ് ഈ കാര്യങ്ങളെല്ലാം അദ്ദേഹം പറയുന്നതെങ്കിലും അത് ഏത് തുറയിൽ വ്യാപരിക്കുന്നവർക്കായാലും ഉള്ള സന്ദേശങ്ങളാണ്.\nസാധാരണഗതിയിൽ ഒരു വ്യവസായിക്ക് കിട്ടാത്ത പിന്തുണയും സഹതാപവുമാണ് അറ്റ്‌ലസ് രാമചന്ദ്രന് സോഷ്യൽ മീഡിയയിൽ ലഭിക്കുന്നതെന്നത് അദ്ദേഹത്തിന്റെ വ്യക്തിത്വത്തിനും അദ്ദേഹം പുലർത്തിപ്പോന്ന മാനുഷിക മൂല്യങ്ങളോടുമുള്ള അംഗീകാരംകൂടിയായി വേണം കാണേണ്ടത്. മിക്കവാറും പ്രതികരണങ്ങൾ വീണുപോയ ആ മനുഷ്യനോടുള്ള സ്നേഹപ്രകടനമാണ്. തിരിച്ചുകയറാനുള്ള അദ്ദേഹത്തിന്റെ ശ്രമങ്ങൾക്കും അവർ പിന്തുണ പ്രഖ്യാപിക്കുന്നു. രാമചന്ദ്രന്റെ ആത്മവിശ്വാസത്തിന് ആ സ്നേഹവും കരുത്തുപകരുന്നുണ്ടാവണം. എന്തായാലും തിരിച്ചുവരവിനുള്ള അദ്ദേഹത്തിന്റെ ശ്രമങ്ങളെ അതിയായ താത്‌പര്യത്തോടെയാണ് എല്ലാവരും നോക്കിക്കാണുന്നത്. തളരാത്ത പോരാട്ടവീര്യത്തോടെ ആ മനുഷ്യൻ തിരിച്ചുവരുമെന്ന് തന്നെ നമുക്ക് പ്രത്യാശിക്കാം.


സാമ്പത്തിക സംവരണം ഭരണഘടനാഭേദഗതി കോടതിയില് നിലനില്‍ക്കില്ല • Suprabhaatham\nസാമ്പത്തിക സംവരണം ഭരണഘടനാഭേദഗതി കോടതിയില് നിലനില്‍ക്കില്ല\nJanuary 12, 2019 | 1:25 am IST\nഅഡ്വ. വി.കെ ബീരാന്\nതിരുവിതാംകൂറില് 1935 മുതല് സംവരണമുണ്ട്. മഹാരാജാവിന്റെ ഉത്തരവിലൂടെയാണതു നടപ്പാക്കിയത്. ഒരു നൂറ്റാണ്ടിനോടടുക്കുമ്പോഴും പിന്നാക്ക വിഭാഗങ്ങളില് പലര്‍ക്കും സംവരണകാര്യത്തില് ലക്ഷ്യത്തിലെത്താന് സാധിച്ചിട്ടില്ല. മുന്നാക്കവിഭാഗത്തിനു പത്തു ശതമാനം സാമ്പത്തിക സംവരണം ഏര്‍പെടുത്തുന്നതുവഴി ക്രീമിലെയര് വിഭാഗത്തില്‍പെടുന്നവരും പിന്തള്ളപ്പെട്ടു പോകുമെന്നതില് സംശയമില്ല.\nസംവരണം കഴിഞ്ഞുള്ള 50ശതമാനം ക്രീമിലെയര് വിഭാഗത്തിനുകൂടി അര്‍ഹതപ്പെട്ടതാണെന്നിരിക്കെ ഇതില് നിന്ന് പത്തു ശതമാനം സാമ്പത്തിക സംവരണം കൂടി കഴിഞ്ഞാല് വെറും 40 ശതമാനത്തില് നിന്നായിരിക്കും ഇവര്‍ക്കും സര്‍ക്കാര് ഉദ്യോഗം ലഭിക്കുക. സാമുദായിക സംവരണം ക്രീമിലെയറില് വന്നാല് കിട്ടില്ലെന്നിരിക്കെ ഇത്തരക്കാരെ മുന്നാക്ക വിഭാഗത്തിലാണ് പെടുത്തിയിരിക്കുന്നത്. ഈ പത്തു ശതമാനമെന്നു പറഞ്ഞാല് 100 നിയമനത്തില് പത്ത് നിയമനം വരും. അപ്പോള് 50 ശതമാനത്തിന്റെ 20 ശതമാനമാണ് കുറയുന്നത്. 100 നിയമനമുണ്ടെങ്കില് 10 നിയമനം കുറവേ കിട്ടൂ മെറിറ്റിലുള്ളവര്‍ക്ക്. സാമൂഹിക വ്യവസ്ഥിതിക്കു ദൂരവ്യാപകമായ പ്രത്യാഘാതങ്ങളായിരിക്കും സാമ്പത്തിക സംവരണം നടപ്പിലാക്കുന്നതോടെ ഉണ്ടാകുന്നത്.\nസാമൂഹിക നീതി നടപ്പാക്കാന് കഴിയാത്തതിനാല് സുപ്രിംകോടതിയില് സാമ്പത്തിക സംവരണം സംബന്ധിച്ച നിയമഭേദഗതി നിലനില്‍ക്കില്ല. ഭരണഘടനയുടെ അടിസ്ഥാനതത്ത്വങ്ങള്‍ക്ക് എതിരായതിനാല് കൂടിയാണിത്. സാമുദായികസംവരണം സംബന്ധിച്ചു വ്യക്തമായി തന്നെ കോടതി പറഞ്ഞിട്ടുണ്ട്. നിയമം നിലവില് വന്ന് 10 കൊല്ലം കഴിഞ്ഞാല് സംവരണ ലിസ്റ്റ് പരിശോധന നടത്തി പുതുക്കണമെന്നാണ് നിയമം. പിന്നാക്ക കമ്മിഷനെ സമീപിച്ച് ലിസ്റ്റ് പുതുക്കണമെന്നും നിയമത്തില് പറയുന്നുണ്ട്. നിയമം നിലവില് വന്ന് 26 വര്‍ഷമായിട്ടും സംവരണലിസ്റ്റില് യാതൊരു പരിശോധനയും നടന്നിട്ടില്ലെന്നാണ് പഠനങ്ങള് പുറത്തുവിട്ട റിപ്പോര്‍ട്ടുകളില് നിന്ന് വ്യക്തമാക്കുന്നത്. കേരള ശാസ്ത്രസാഹിത്യ പരിഷത്ത് പുറത്തിറക്കിയ പുസ്തകത്തില് സംവരണത്തെ സംബന്ധിച്ചുള്ള പഠനറിപ്പോര്‍ട്ട് ഞെട്ടിക്കുന്നതാണ്. ജാതിമത അടിസ്ഥാനത്തില് നോക്കിയാല് സവര്‍ണ ഹിന്ദു വിഭാഗത്തില്‍പെട്ടവര്‍ക്കും ക്രിസ്ത്യാനികള്‍ക്കും ജനസംഖ്യാനുപാതികമായി അര്‍ഹതപ്പെട്ടതിനെക്കാള് കൂടുതല് പങ്ക് കിട്ടിയിട്ടുണ്ടെന്നാണ് റിപ്പോര്‍ട്ടില് പറയുന്നത്. ഉയര്‍ന്ന മധ്യവര്‍ഗക്കാരില് ആനുപാതികമായുള്ള സര്‍ക്കാര് ഉദ്യോഗസ്ഥരുടെ എണ്ണം മൂന്നര ഇരട്ടി അധികമാണ്.\nസവര്‍ണ ഹിന്ദു മതവിഭാഗത്തില്‍പെട്ടവര്‍ക്കും ക്രിസ്ത്യാനികള്‍ക്കും ഉയര്‍ന്ന നിലയില് കൂടുതല് പങ്കു കിട്ടിയിട്ടുണ്ട്. ഈഴവരുടെ പ്രാതിനിധ്യം ഏതാണ്ട് സമതുലിതമാണ്. മറ്റു പിന്നാക്ക വിഭാഗങ്ങള് ഏറെ പിന്നിലാണെന്നു പറയുന്ന റിപ്പോര്‍ട്ട് മുസ്്‌ലിംകളുടെ അവസ്ഥ ജനസംഖ്യാനുപാതികമായി കണക്കാക്കിയാല് പട്ടികവര്‍ഗക്കാരുടേതിനേക്കാള് പിന്നാക്കമാണെന്നും വ്യക്തമാക്കുന്നുണ്ട്. സര്‍ക്കാര് ഉദ്യോഗമെന്നത് സാമൂഹിക, സാമ്പത്തികാവസ്ഥ നിര്‍ണയിക്കുന്ന സുപ്രധാന ഘടകമായിരിക്കുന്ന സാഹചര്യത്തില് ഈ അസന്തുലിതാവസ്ഥ അടിയന്തരമായി ശ്രദ്ധ അര്‍ഹിക്കുന്നുവെന്നും റിപ്പോര്‍ട്ട് മുന്നറിയിപ്പു നല്‍കുന്നുണ്ട്.\nഇപ്പോള് ഉള്ളതിനെക്കാള് ഇരട്ടി കിട്ടിയാലും മുസ്്‌ലിമിന് തികയാത്ത അവസ്ഥയാണ് നിലവില്. മുസ്്‌ലിംകള് ആകെ ജനസംഖ്യ 26.9 ശതമാനം ആയിരിക്കെ സര്‍ക്കാര് ഉദ്യോഗത്തിലെ പ്രാതിനിധ്യം 11.4%ശതമാനം മാത്രമാണ്. അതായത് 126%ശതമാനം കുറവ്. ഈഴവരുടെ ജനസംഖ്യ 22.2 ശതമാനം ആയിരിക്കെ അവര്‍ക്കു കിട്ടിയിരിക്കുന്ന പ്രാതിനിധ്യം 22.7 ശതമാനമാണ്. ജനസംഖ്യാനുപാതത്തേക്കാള് 0.02 ശതമാനം കൂടുതലാണിത്്. മറ്റു പിന്നാക്കകാര്‍ക്ക് 8.2 ശതമാനമാണ് പ്രാതിനിധ്യം. ഇതാകട്ടെ 41 ശതമാനം കുറവും. പട്ടിക ജാതിക്ക് 22.6 ശതമാനം കുറവും പട്ടികവര്‍ഗത്തിന് 49.5 ശതമാനം കുറവുമാണ് ജനസംഖ്യാനുപാതികമായി സര്‍ക്കാര് ഉദ്യോഗത്തിലെ പ്രാതിനിധ്യം. സര്‍ക്കാര് യാതൊരുതരത്തിലും പരിശോധനകള് നടത്തി ജനസംഖ്യയ്ക്ക് ആനുപാതികമായ സംവരണം ഓരോത്തര്‍ക്കും നടപ്പിലാക്കാത്തതിനാലാണ് ഇപ്രകാരം പിന്തള്ളപ്പെടുന്നത്. സെക്്ഷന് ഏഴ് അനുസരിച്ചാണ് ഇപ്രകാരം പരിശോധനകള് നടത്തി ലിസ്റ്റ് പുതുക്കേണ്ടത്. എന്നാല് വളരെ അപകടകരമായ അവസ്ഥയിലാണ് സംവരണം നടപ്പാക്കികൊണ്ടിരിക്കുന്നതെന്നാണ് കണക്കുകള് വ്യക്തമാക്കുന്നത്. നിലവില് ആറ് ഒഴുവുകളുണ്ടെങ്കില് മാത്രമേ മുസ്‌ലിമിന് ഉദ്യോഗം ലഭിക്കൂ എന്നതാണ് അവസ്ഥ.\nആദ്യത്തെയും മൂന്നാമത്തെും നിയമനം മെറിറ്റ് അടിസ്ഥാനത്തില് നടക്കുമ്പോള് രണ്ടാമത്തെ നിയമനം ഈഴവര്‍ക്കാണ് ലഭിക്കുന്നത്. നാലാമത്തേത് പട്ടികജാതി, പട്ടികവര്‍ഗത്തിനും ആറാമത്തേത് മുസ്‌ലീമിനുമാണ്. കാലാനുസൃതമായി സംവരണ സംബന്ധിച്ചുള്ള അവലോകനം നടന്നിരുന്നെങ്കില് ഇത് സംഭവിക്കില്ലായിരുന്നു. ഈഴവര്‍ക്കു ലഭിക്കുന്ന പൊസിഷന് മുസ്‌ലിമിന് ലഭിക്കുമായിരുന്നു. ഭാവിയില് സാമൂദായിക സംവരണം ഇല്ലാതാക്കാനുള്ള നടപടികൂടിയാണ് ഇപ്പോള് തയാറാകുന്ന സാമ്പത്തിക സംവരണത്തിനുപിന്നില്.\n1992ലെ സുപ്രിംകോടതി വിധിയില് വ്യക്തമായി തന്നെ സംവരണം സംബന്ധിച്ചു പ്രതിപാദിക്കുന്നുണ്ട്. പട്ടികജാതി, പട്ടികവര്‍ഗത്തിനു കിട്ടുന്ന എല്ലാ ആനുകൂല്യങ്ങളും അത്തരത്തില് പിന്നാക്കം നില്‍ക്കുന്ന സമുദായത്തിനു കിട്ടണമെന്നാണ് വിധിയില് പറയുന്നത്. വിവിധ സംഘടനകള് ഭരിക്കുന്നവര്‍ക്കൊപ്പം നില്‍ക്കുകയല്ല, ഇത്തരത്തിലുള്ള അവകാശങ്ങള് നേടിയെടുക്കാന് മുന്നിട്ടിറങ്ങുകയാണ് വേണ്ടത്. കോണ്‍ഗ്രസ് ഭരിച്ചാല് അവര്‍ക്കൊപ്പവും സി.പി.എം ഭരിച്ചാല് അവര്‍ക്കൊപ്പവും നിലകൊള്ളുന്ന അവസ്ഥ മാറിയാലേ സംവരണം ഉള്‍പ്പെടെയുള്ള അവകാശങ്ങള് നേടിയെടുക്കാന് കഴിയൂ. ഇത്തരത്തില് മുന്നിട്ടിറങ്ങുന്നവര് ഈ രംഗത്തു പ്രാഗത്ഭ്യം നേടിയവരുടെ അഭിപ്രായങ്ങള്‍കൂടി ആരായേണ്ടതുണ്ട്. നിലവിലെ സംവരണം സംബന്ധിച്ച കോടതി വിധികള് വിശദമായി പഠിക്കുകയും സംവരണം സംബന്ധിച്ച റിവിഷനുകള് പത്ത് വര്‍ഷം കൂടുമ്പോള് നിര്‍ബന്ധമായും നടപ്പാക്കാനും മുന്നിട്ടിറങ്ങുകയും ചെയ്യേണ്ടതുണ്ട്. എങ്കില് മാത്രമേ ജനസംഖ്യയ്ക്ക് ആനുപാതികമായ സംവരണം യാഥാര്‍ഥ്യമാകൂ.\nഇത്തരത്തിലുള്ള പ്രവര്‍ത്തനങ്ങള് വരുംതലമുറയ്ക്കുകൂടി മുതല്‍കൂട്ടാകും. ഉദ്യോഗം എന്ന് കേള്‍ക്കുമ്പോള് സാമ്പത്തികം എന്നുമാത്രമല്ല ചിന്തിക്കേണ്ടത്. വിവിധ തലങ്ങളിലെ ഭരണതലത്തിലെ പങ്കാളിത്തം കൂടിയാണ് ലക്ഷ്യംവയ്‌ക്കേണ്ടത്. ജുഡിഷ്യറി ഉള്‍പ്പെടെയുള്ള ഇടങ്ങളില് പ്രാതിനിധ്യം ഉറപ്പുവരുത്തണം. മുന്‍കാലങ്ങള് എടുത്തുനോക്കിയാല് ക്രിസ്ത്യാനികള് തുടരെത്തുടരെ നാലു തവണയോളം ചീഫ് സെക്രട്ടറിമാരായിട്ടുണ്ട്. അഡിഷനല് ചീഫ് സെക്രട്ടറിമാരായി നിയമിതരായവരും ഈ സമുദായത്തില്‍പെട്ടവരാണ്. ഒരൊറ്റ മുസ്്‌ലിം പോലും പ്രിന്‍സിപ്പല് സെക്രട്ടറിയുടെ റാങ്കില് പോലുമില്ല. ഓരോ ദിവസം കഴിയുംതോറും ഗള്‍ഫിലെ തൊഴില് സ്ഥിതിയും മോശമായിവരികയാണ്. വിവിധ തൊഴില് നിയമങ്ങളുടെയും സ്വകാര്യവല്‍കരണത്തിന്റെയും പേരില് നിരവധി പ്രവാസികളാണ് ഗള്‍ഫില് നിന്ന് തൊഴില് നഷ്ടപ്പെട്ട് നാട്ടിലേക്കു തിരിച്ചെത്തുന്നത്. ഇതുകൂടി മുന്നില്‍കണ്ടുകൊണ്ടായിരിക്കണം ജനസംഖ്യാനുപാതത്തില് അര്‍ഹമായ സംവരണം നേടിയെടുക്കാന് രംഗത്തിറങ്ങേണ്ടത്.\n(മുന് അഡീഷനല് അഡ്വക്കറ്റ്\n(തയാറാക്കിയത്: സുനി അല്‍ഹാദി)


പട്ടാളഭരണം അവസാനിപ്പിച്ച് ജനകീയ സര്‍ക്കാര് രാജ്യത്ത് വരണമെന്നാവശ്യപ്പെട്ടുള്ള പ്രക്ഷോഭം ശക്തമാകുന്ന കാഴ്ചയാണ് സുഡാനിലെങ്ങും കാണുന്നത്.\n20 Apr, 2019 at 04:24 AM\nരാഷ്ട്രീയ അനിശ്ചിതത്വം തുടരുന്ന സുഡാനില് ഇടക്കാല ജനാധിപത്യ സര്‍ക്കാരിലേക്ക് നേതാക്കളെ നാളെ നാമനിര്‍ദേശം ചെയ്യുമെന്ന് സമര നേതാക്കള്. പട്ടാള ഭരണം അവസാനിപ്പിച്ച് ജനകീയ സര്‍ക്കാര് വരണമെന്നാവശ്യപ്പെട്ട് രാജ്യത്ത് ഇപ്പോഴും സമരം ശക്തമാണ്.\nഇന്നലെ വെള്ളിയാഴ്ച സുഡാനിലെ മിക്കയിടത്തും തെരവുകളിലായിരുന്നു ജുമുഅ നമസ്കാരം. പട്ടാളഭരണം അവസാനിപ്പിച്ച് ജനകീയ സര്‍ക്കാര് രാജ്യത്ത് വരണമെന്നാവശ്യപ്പെട്ടുള്ള പ്രക്ഷോഭം ശക്തമാകുന്ന കാഴ്ചയാണ് സുഡാനിലെങ്ങും കാണുന്നത്.\nഅതിനിടെ ഇടക്കാല ജനകീയ സര്‍ക്കാര് രൂപീകരിക്കുന്നതിനായി മന്ത്രിസഭയില് വരേണ്ടവരുടെ പേരുകള് നിര്‍ദേശിക്കാനൊരുങ്ങുകയാണ് സമര നേതാക്കള്. പ്രധാനമന്ത്രി സ്ഥാനത്തേക്ക് സമരസംഘടനകളും രാഷ്ട്രീയ പാര്‍ട്ടികളും ചേര്‍ന്ന് പൊതുസമ്മതനായ വ്യക്തിയെ നിര്‍ദേശിക്കാന് പട്ടാള ഭരണസമിതി നേരത്തെ അറിയിച്ചിരുന്നു. ആഭ്യന്തരം, പ്രതിരോധ വകുപ്പുകള് സൈന്യം കൈകാര്യം ചെയ്യുമെന്നുമാണ് നിലപാട്.\n30 വര്‍ഷം രാജ്യം ഭരിച്ചിരുന്ന പ്രസിഡന്റ് ഉമറുല് ബഷീര് ജനകീയ പ്രക്ഷോഭത്തിനൊടുവില് കഴിഞ്ഞയാഴ്ചയാണ് സൈന്യം പുറത്താക്കിയത്. നിലവില് അധികാരത്തിലിരിക്കുന്ന സൈനിക ഭരണസമിതി ഇടക്കാല ഭരണം രണ്ടു വര്‍ഷമുണ്ടാകുമെന്നാണ് പ്രഖ്യാപിച്ചിട്ടുള്ളത്.


ബിഗ് ബോസില് വീണ്ടും ട്വിസ്റ്റ്! വൈല്‍ഡ് കാര്‍ഡ് എന്‍ട്രി രഞ്ജിനിയ്ക്കല്ല! വരുന്നത് മറ്റൊരാള്? | Bigg Boss Malayalam: Diya Sana come back in wild card entry - Malayalam Filmibeat\nവൈല്‍ഡ് കാര്‍ഡ് എന്‍ട്രി രഞ്ജിനിയ്ക്കല്ല! വരുന്നത് മറ്റൊരാള്\nതമിഴ് ബിഗ് ബോസ് ശ്രദ്ധേയമായത് അതിനുള്ളില് നടന്ന പ്രണയത്തിലൂടെയായിരുന്നു. നടി ഓവിയയും ആരവും തമ്മിലുള്ള പ്രണയമായിരുന്നു ശ്രദ്ധിക്കപ്പെട്ടിരുന്നത്. മലയാളത്തിലേക്ക് ബിഗ് ബോസ് എത്തിയപ്പോള് തുടക്കം പ്രതീക്ഷിച്ച പോലെ ഉയരാന് കഴിഞ്ഞില്ലെങ്കിലും ഇപ്പോള് റേറ്റിംഗില് ഉയരങ്ങളിലേക്ക് എത്തി കൊണ്ടിരിക്കുകയാണ്. അതിന് കാരണവും ഒരു പ്രണയമാണ്.\nപേര്‍ളി മാണിയും ശ്രീനിഷ് അരവിന്ദും തമ്മിലുള്ള പ്രണയം ഇടയ്ക്ക് മുതല് മത്സരാര്‍ത്ഥികള് പറഞ്ഞിരുന്നു. ഒടുവില് ഇരുവരും അത് സമ്മതിക്കുകയും ചെയ്തിരുന്നു. അതിനിടെ രഞ്ജിനി ഹരിദാസ് പുറത്തേക്ക് പോയിരുന്നു. വൈല്‍ഡ് കാര്‍ഡ് എന്‍ട്രിയിലൂടെ രഞ്ജിനി തിരികെ വരുമെന്ന് പറയുന്നുണ്ടെങ്കിലും രഞ്ജിനി അല്ല മുന്‍പ് പുറത്തായൊരു മത്സരാര്‍ത്ഥിയായിരിക്കുമെന്നാണ് സോഷ്യല് മീഡിയ പറയുന്നത്.\nരഞ്ജിനി പുറത്ത് പോയത്..\nമുന്‍പ് ശ്വേത മേനോനൊപ്പം എവിയേഷനിലെത്തിയത് രഞ്ജിനി ഹരിദാസ് ആയിരുന്നു. ഇരുവരെയും പുറത്തേക്ക് വിളിപ്പിച്ചിരുന്നെങ്കിലും രഞ്ജിനി സേഫ് ആണെന്നും തിരികെ പോയിക്കോളാനുമായിരുന്നു ബിഗ് ബോസ് പറഞ്ഞത്. ശേഷം തിരികെയെത്തിയ രഞ്ജിനി നന്നായി കളിച്ചിരുന്നെങ്കിലും കഴിഞ്ഞ ആഴ്ച ശരിക്കും എലിമിനേറ്റ് ആവുകയായിരുന്നു. പേര്‍ളി, ശ്രീനിഷ്, രഞ്ജിനി, അര്‍ച്ചന എന്നിവരായിരുന്നു എലിമിനേഷനില് ഉണ്ടായിരുന്നത്. ഇവരില് നിന്നും രഞ്ജിനി പുറത്ത് പോവുമെന്ന് ആരും പ്രതീക്ഷിച്ചിരുന്നില്ല.\nരഞ്ജിനി മടങ്ങി വരുമോ?\nപലപ്പോഴായി പല ട്വിസ്റ്റുകളും ബിഗ് ബോസ് ഹൗസില് സംഭവിക്കാറുണ്ട്. അത്തരത്തില് രഞ്ജിനി ഹരിദാസ് തിരികെ എത്തുമെന്നാണ് ആരാധകര് പറയുന്നത്. അതേ സമയം രഞ്ജിനിയുടെ ആവശ്യപ്രകാരമാണ് വീട്ടില് നിന്നും പുറത്ത് പോവുന്നതെന്ന തരത്തിലും റിപ്പോര്‍ട്ടുണ്ട്. മുകേഷ് അതിഥിയായി എത്തിയ ദിവസം രഞ്ജിനി വീണിരുന്നു. അതില് പല്ലിന് പരിക്ക് പറ്റിയിരുന്നു. ഇതിന്റെ ചികിത്സയ്ക്ക് വേണ്ടി പോയതാണെന്നും ഉടന് തന്നെ തിരികെ എത്തുമെന്നുമാണ് സൂചന.\nപല്ലിന് ക്യാപ്പിട്ട് രണ്ടാഴ്ചക്കുള്ളില് രഞ്ജിനി ഹൗസിലേക്ക് തിരികെയെത്തും. സോഷ്യല് മീഡിയയില് ഇതേ കാര്യം ദിവസങ്ങളായി ചര്‍ച്ച ചെയ്യപ്പെടുന്നുണ്ട്. ഒരു വിഭാഗം ബിഗ് ബോസിലെ ശക്തയായ മത്സരാര്‍ത്ഥി രഞ്ജിനിയാണെന്നും അവര് തിരികെ എത്തണമെന്നും വാദിക്കുമ്പോള്, മറുവിഭാഗം രഞ്ജിനി തിരികെ വരരുതെന്ന ആവശ്യമാണ് ഉന്നയിക്കുന്നത്. അതിനിടെ വൈല്‍ഡ് കാര്‍ഡ് എന്‍ട്രിയിലൂടെ തിരികെ എത്തുന്നത് രഞ്ജിനി അല്ലെന്നും മറ്റൊരു മത്സരാര്‍ത്ഥി ആയിരിക്കുമെന്നും സൂചനകള് വന്നിരിക്കുകയാണ്.\nആരാണ് തിരികെ വരുന്നത്?\nഉടന് തന്നെ ബിഗ് ബോസിലേക്ക് ഒരു അതിഥി എത്തുമെന്നുള്ള പ്രതീക്ഷയിലാണ് ആരാധകര്. ഇതുവരെ ആരും കാണാത്തൊരു അതിഥിയാണോ അതോ മുന്‍പ് പടിയിറങ്ങിയ മത്സരാര്‍ത്ഥിയായിരിക്കുമോ എന്നാ ആകാംഷയുമുണ്ട്. അതിനിടെയാണ് ദിയ സന ബിഗ് ബോസിലേക്ക് മടങ്ങി എത്തുന്നതായി വാര്‍ത്ത പ്രചരിക്കുന്നത്. ബിഗ് ബോസിലെ നിമിഷങ്ങള് കോര്‍ത്തിണക്കിയൊരു വീഡിയോ ദിയ ഫേസ്ബുക്കിലൂടെ പങ്കുവെച്ചിരുന്നു. സപ്പോര്‍ട്ട് ചെയ്ത എല്ലാവര്‍ക്കും നന്ദിയെന്നാണ് ദിയ പറയുന്നത്.\nബിഗ് ബോസില് നിന്നും പുറത്തായി ഇത്രയും ദിവസങ്ങള്‍ക്ക് ശേഷം നന്ദി പറഞ്ഞ് ദിയ എത്തിയത് എന്തിനാണെന്നാണ് ആരാധകര് ചോദിക്കുന്നത്. ഇത് ചിലപ്പോള് ബിഗ് ബോസിലേക്ക് വൈല്‍ഡ് കാര്‍ഡ് എന്‍ട്രിയിലൂടെ മടങ്ങി വരുന്നതിന് മുന്നോടിയായിരിക്കുമെന്നും ചിലര് പറയുന്നു. എന്തായാലും ഈ ആഴ്ച ബിഗ് ബോസ് മലയാളി പ്രേക്ഷകര്‍ക്ക് നല്‍കാന് പോവുന്ന സര്‍പ്രൈസ് എന്തായിരിക്കുമെന്ന് അറിയാനുള്ള കാത്തിരിപ്പിലാണ് എല്ലാവരും.\nരണ്ട് തവണ എലിമിനേഷന് പട്ടികയില് വന്നതിന് ശേഷമായിരുന്നു ദിയ സന പുറത്ത് പോയത്. പുറത്തെത്തിയതിന് പിന്നാലെ ബിഗ് ബോസ് ഹൗസില് നിന്നും താന് നേരിടേണ്ടി വന്ന വിവേചനത്തെ പറ്റി ദിയ തുറന്ന് സംസാരിച്ചിരുന്നു. ശ്വേതയും രഞ്ജിനിയുമൊന്നും ആദ്യം എന്നോട് സംസാരിക്കാറ് പോലുമില്ലായിരുന്നു. പലപ്പോഴും രൂപത്തെയും നിറത്തെയും അവര് പരിഹസിക്കുന്നതായിട്ടും തോന്നിയതായിട്ടും ദിയ പറഞ്ഞിരുന്നു. ശ്വേത മേനോന് കരിഞ്ഞ മമ്മൂട്ടി എന്ന് പറഞ്ഞ അധിഷേപിച്ചതായിട്ടും ദിയ വ്യക്തമാക്കിയിരുന്നു. ദിയ ബിഗ് ബോസിലേക്ക് തിരികെ എത്തുകയാണെങ്കില് പുതിയ കളികള് കാണാമെന്ന പ്രതീക്ഷയാണിപ്പോള്.\nBigg Boss Malayalam: Diya Sana come back in wild card entry


Covid-19 കൊറോണ വൈറസിനെതിരായ ആദ്യത്തെ പ്രതിരോധ വാക്സിൻ കണ്ടെത്തിയതായി നൈജീരിയയിൽ നിന്നുള്ള ശാസ്ത്രജ്ഞർ അവകാശപ്പെട്ടു. “ഒരു മഹാമാരിക്ക് പരിഹാരമായ വാക്സിൻ ദാതാവാകുക എന്നത് പ്രധാനമാണ്. വാക്സിൻ യാഥാർഥ്യമാക്കാൻ ഞങ്ങൾ തയ്യാറായിക്കഴിഞ്ഞു ” , കോവിഡ്-19 ഗവേഷണ ഗ്രൂപ്പിന്റെ തലവൻ ഡോ. ഒലാഡിപ്പോ കൊളവോൾ പറഞ്ഞു. വാക്സിൻ യാഥാർഥ്യമായിക്കഴിഞ്ഞെന്ന് അവകാശപ്പെട്ട അദ്ദേഹം തങ്ങൾ ഇത് പലതവണ പരീക്ഷിച്ചു കഴിഞ്ഞതായും അവകാശപ്പെട്ടു. “ഇത് ആഫ്രിക്കക്കാരെ ലക്ഷ്യം വച്ചുള്ളതാണ്. മറ്റുള്ളവർക്കും ഇത് ലഭ്യമാക്കും. ഇത് ശരിയായി പ്രവർത്തിക്കുന്നുണ്ട്. ഒരു ദൃഢനിശ്ചയത്തിന്റെ ഫലമാണ് More\nBy Blive News Mon, 22 Jun 2020\nകൊറോണ വൈറസിനെതിരായ ആദ്യത്തെ പ്രതിരോധ വാക്സിൻ കണ്ടെത്തിയതായി നൈജീരിയയിൽ നിന്നുള്ള ശാസ്ത്രജ്ഞർ അവകാശപ്പെട്ടു.\n“ഒരു മഹാമാരിക്ക് പരിഹാരമായ വാക്സിൻ ദാതാവാകുക എന്നത് പ്രധാനമാണ്. വാക്സിൻ യാഥാർഥ്യമാക്കാൻ ഞങ്ങൾ തയ്യാറായിക്കഴിഞ്ഞു ” ,\nകോവിഡ്-19 ഗവേഷണ ഗ്രൂപ്പിന്റെ തലവൻ ഡോ. ഒലാഡിപ്പോ കൊളവോൾ പറഞ്ഞു.\nവാക്സിൻ യാഥാർഥ്യമായിക്കഴിഞ്ഞെന്ന് അവകാശപ്പെട്ട അദ്ദേഹം തങ്ങൾ ഇത് പലതവണ പരീക്ഷിച്ചു കഴിഞ്ഞതായും അവകാശപ്പെട്ടു. “ഇത് ആഫ്രിക്കക്കാരെ ലക്ഷ്യം വച്ചുള്ളതാണ്. മറ്റുള്ളവർക്കും ഇത് ലഭ്യമാക്കും. ഇത് ശരിയായി പ്രവർത്തിക്കുന്നുണ്ട്. ഒരു\nദൃഢനിശ്ചയത്തിന്റെ ഫലമാണ് ഈ പ്രതിരോധ വാക്സിൻ” , കൊളവോൾ മാധ്യമപ്രവർത്തകരോട് പറഞ്ഞു\nവ്യാപകമായ ഉപയോഗത്തിനായി വാക്സിൻ പുറത്തിറക്കാൻ കുറഞ്ഞത് 18 മാസമെടുക്കുമെന്ന് അദ്ദേഹം പറഞ്ഞു. വലിയ അളവിൽ ഗവേഷണം ഇപ്പോഴും നടക്കുന്നുണ്ട്. വിശകലനങ്ങളും മുന്നോട്ടു പോകുന്നു. അംഗീകാരം നേടിയെടുക്കാനാവശ്യമായ പ്രക്രിയയും ദൈർഘ്യമേറിയതാണ്.\nലോകത്ത് കൊറോണ വൈറസ് ബാധിതരുടെ എണ്ണം9ദശലക്ഷം കടന്നു. നാലര ലക്ഷത്തിലധികം ആളുകളാണ് രോഗം മൂലം മരിച്ചത്.


വിസ്‍മയിപ്പിക്കും, കറാമയിലെ ചുമര്‍ചിത്രകല\n16 May, 2018 at 07:09 AM\nലോകത്തിന്റെ വിവിധ ഭാഗങ്ങളില് നിന്നുള്ള ഒരു പറ്റം കലാകാരന്‍മാരാണ് ചുമര് ചിത്രകലയെ ജനകീയമാക്കുന്ന നീക്കത്തിനു പിന്നില്.\nമലയാളികള് തിങ്ങിത്താമസിക്കുന്ന ദുബൈ കറാമയിലെ കെട്ടിടങ്ങള്‍ക്ക് ഇപ്പോള് പുതിയ മട്ടും ഭാവവും. ലോകത്തിന്റെ വിവിധ ഭാഗങ്ങളില് നിന്നുള്ള ഒരു പറ്റം കലാകാരന്‍മാരാണ് ചുമര് ചിത്രകലയെ ജനകീയമാക്കുന്ന നീക്കത്തിനു പിന്നില്.\nകറാമ കെട്ടിടങ്ങളിലെ ഈ ചുമര് ചിത്രങ്ങള് നമ്മെ വിസ്മയിപ്പിക്കും. താമസക്കാരുടെ മാത്രമല്ല, സന്ദര്‍ശകരുടെയും മനംകവരുന്നതാണ് ചിത്രങ്ങള്. കറാമയിലെ 12 താമസ മന്ദിരങ്ങളുടെ ചുവരുകളാണ് ഇപ്പോള് പാടെ മാറിയിരിക്കുന്നത്. നഗര സൗന്ദര്യത്തിന് പുതിയ പ്രൗഢിയും കൈവന്നിരിക്കുന്നു. ഗ്രാഫിറ്റിയെന്ന പേരിലുള്ള കലാ കൂട്ടായ്മയുടെ വിജയം കൂടിയാണിത്. രണ്ടു യുഎഇ കലാകാരന്‍മാര്‍ക്കൊപ്പം ആറു രാജ്യാന്തര ചിത്രകാരന്മാരും സംഘത്തിലുണ്ട്. മലേഷ്യന് ചിത്രകാരന് അസ്റുല് ഹെല്‍മി ബിന് ഇബ്രാഹിമിന്റെ നേതൃത്വത്തിലാണ് ചുവര് ചിത്രവിസ്മയം.\nകേരളത്തിന്റേത് ഉള്‍പ്പെടെ ദക്ഷിണേന്ത്യന് റസ്റ്റോറന്റുകളുടെ ധാരാളിത്തമാണ് കറാമയുടെ പ്രത്യേകത. ഇവിടേക്ക് കൂടുതല് സന്ദര്‍ശകരെ എത്തിക്കാന് ചുമര് ചിത്രകലയുടെ സാധ്യത കൂടി പ്രയോജനപ്പെടുത്തുകയാണ് ലക്ഷ്യം. അല് വാസല് പ്രോപ്പര്‍ട്ടീസാണ് നവീനപദ്ധതിക്ക് പിന്നില്. ബിസിനസ് ബേയിലെ സിറ്റി വാക്കിലും സമാനമായ ചിത്രീകരണ പദ്ധതി നേരത്തെ നടപ്പാക്കിയിരുന്നു.\nDubai's KaramaGraffiti facelift\nപുലിയെ പേടിച്ച് ഒരു ഗ്രാമം\nകുവൈത്തിൽ ഇന്ധനനിരക്ക് കുറയ്ക്കണമെന്ന പാർലിമെന്റിന്റെ നിർദേശം സർക്കാർ നിരാകരിച്ചു\nഅഞ്ചാമത് ജിദ്ദ അന്താരാഷ്ട്ര പുസ്തകമേള; ഡിസംബർ പതിനൊന്നിന്\nയു.എ.യില് നഴ്സുമാരുടെ ജോലി അനിശ്ചിതത്വത്തിൽ; ഡിപ്ലോമധാരികള്‍ക്ക് ജോലി നഷ്ടപ്പെടും\nധനമന്ത്രിയെ കുറ്റവിചാരണക്കു വിധേയമാക്കും; മുന്നറിയിപ്പുമായി കുവൈത്ത് പാർലമെന്റ് അംഗം


tamil nadu: ഭാര്യയേയും മക്കളെയും ഉപേക്ഷിച്ച് നാട് വിട്ടു; മറ്റൊരു പെൺകുട്ടിക്കൊപ്പം താമസിച്ച യുവാവ് അറസ്‌റ്റിൽ - idukki man leaves wife and daughters to marry another woman in tamil nadu got arrested | Samayam Malayalam\nidukki man leaves wife and daughters to marry another woman in tamil nadu got arrested\nഭാര്യയേയും മക്കളെയും ഉപേക്ഷിച്ച് നാട് വിട്ടു; മറ്റൊരു പെൺകുട്ടിക്കൊപ്പം താമസിച്ച യുവാവ് അറസ്‌റ്റിൽ\nSamayam Malayalam | Updated: 15 Nov 2019, 12:09:00 AM\nഭാര്യയുമായി വഴക്കിട്ട് വീട് വിട്ടിറങ്ങിയ നാല് മാസം മുമ്പാണ് ആനന്ദിനെ കാണാതായത്. ഭാര്യയുടെ പരാതിയിൽ പോലീസ് അന്വേഷണം ആരംഭിച്ചെങ്കിലും ഇയാളെ കണ്ടെത്താനായില്ല. ഇതിനിടെ യുവാവ് തമിഴ്‌നാട്ടിലേക്ക് കടന്നതായി പോലീസ് കണ്ടെത്തി.\nഇടുക്കി സ്വദേശിയായ ആനന്ദിനെയാണ് പോലീസ് പിടികൂടിയാണ്.\nഗൂഡലൂരിൽ നിന്നാണ് യുവാവിനെ പിടികൂടിയത്.\nഅയൽവാസിയുടെ കൈ തല്ലിയൊടിച്ച കേസിലും ഇയാൾ പ്രതിയാണ്.\nഇടുക്കി: ഭാര്യയേയും മക്കളെ ഉപേക്ഷിച്ച് മറ്റൊരു പെൺകുട്ടിക്കൊപ്പം ജീവിതം ആരംഭിച്ച യുവാവിനെ പോലീസ് അറസ്‌റ്റ് ചെയ്‌തു. ഇടുക്കി സ്വദേശിയായ ആനന്ദിനെയാണ് ദേവികുളം പോലീസ് പിടികൂടിയത്.\nഭാര്യയുമായി വഴക്കിട്ട് വീട് വിട്ടിറങ്ങിയ ആനന്ദിനെ നാല് മാസം മുമ്പ് മുതലാണ് കാണാതായത്. ഭാര്യയുടെ പരാതിയിൽ പോലീസ് അന്വേഷണം ആരംഭിച്ചെങ്കിലും ഇയാളെ കണ്ടെത്താനായില്ല. ഇതിനിടെ യുവാവ് തമിഴ്‌നാട്ടിലേക്ക് കടന്നതായി പോലീസ് കണ്ടെത്തി.\nഗൂഡലൂരിൽ മറ്റൊരു പെൺകുട്ടിക്കൊപ്പം ആനന്ദ് ജീവിതം ആരംഭിച്ചതായി അന്വേഷണത്തിൽ നിന്നും വ്യക്തമായി. തുടർന്ന് തമിഴ്‌നാട് പോലീസിൻ്റെ സഹായത്തോടെ യുവാവിൻ്റെ ദേവികുളം പോലീസ് അറസ്‌റ്റ് ചെയ്തു. അയൽവാസിയുടെ കൈ തല്ലിയൊടിച്ച കേസിലും പ്രതിയാണ് ഇയാൾ.\nകോഴിക്കോട്ട് മൃതദേഹഭാഗങ്ങൾ കണ്ടെത്തിയ സംഭവം: രേഖാചിത്രം തയ്യാർ ആര്‍ട്ടിക്കിള് ഷോ\nപൊലീസ് പെൺകുട്ടി tamil nadu marry another woman leaves wife idukki man daughters arrested\nWeb Title : idukki man leaves wife and daughters to marry another woman in tamil nadu got arrested


നിങ്ങൾ എത്ര കള്ളങ്ങൾ പറഞ്ഞ് തകർക്കാൻ ശ്രമിച്ചാലും പതറാതെ നിൽക്കും. യൂണിവേഴ്സിറ്റി കോളേജ് എസ് എഫ് ഐ യുടെ കൂടെ: സച്ചിൻദേവ് - ഇ വാർത്ത | evartha\nനിങ്ങൾ എത്ര കള്ളങ്ങൾ പറഞ്ഞ് തകർക്കാൻ ശ്രമിച്ചാലും പതറാതെ നിൽക്കും. യൂണിവേഴ്സിറ്റി കോളേജ് എസ് എഫ് ഐ യുടെ കൂടെ: സച്ചിൻദേവ്\nകെ മുരളീധരനെതിരെ എസ്എഫ്ഐ സംസ്ഥാന സെക്രട്ടറി കെ.എം സച്ചിൻ ദേവ് രംഗത്ത്. യൂണിവേഴ്‌സിറ്റി കോളേജ് കെട്ടിടം ചരിത്രമ്യൂസിയമായി സംരക്ഷിക്കുകയോ പൊളിച്ചു മാറ്റുകയോ ചെയ്യണമെന്ന് കെ മുരളീധരൻ എംഎ എയുടെ പ്രസ്താവനയ്ക്കു പിന്നാലെ മറുപടിയുമായാണ് സച്ചിൻ ദേവ് ഫേസ്ബുക്കിലൂടെ രംഗത്തെത്തിയത്.\nകഴിഞ്ഞ കുറച്ചു കാലമായി തിരുവനന്തപുരം യൂണിവേഴ്സിറ്റി കോളേജിനെയും അതുവഴി എസ് എഫ് ഐ യും തകർക്കുന്നതിനുള്ള വലിയ പരിശ്രമങ്ങൾ നടക്കുന്നു. വലത്പക്ഷ മാദ്ധ്യമങ്ങൾ സത്യങ്ങൾ മറച്ച് വെച്ച് കള്ള പ്രചാരങ്ങൾ നടത്തുകയാണ്. അധികാര വർഗ്ഗത്തിന്റെ വിദ്യാർത്ഥി വിരുദ്ധ നയങ്ങൾക്കെതിരെ ചരിത്രത്തിന്റെ ഭാഗമായ നിരവധി വിദ്യാർഥിസമരങ്ങൾ നടന്ന കലാലയമാണ് യൂണിവേഴ്സിറ്റി കോളേജ്”-സച്ചിൻ ഫേസ്ബുക്ക് പോസ്റ്റിൽ പറഞ്ഞു.\nതല ഉയർത്തി തന്നെ നിൽക്കും…\nകഴിഞ്ഞ കുറച്ചു കാലമായി തിരുവനന്തപുരം യൂണിവേഴ്സിറ്റി കോളേജിനെയും അതുവഴി എസ് എഫ് ഐ യും തകർക്കുന്നതിനുള്ള വലിയ പരിശ്രമങ്ങൾ നടക്കുന്നു.\nവലത്പക്ഷ മാധ്യമങ്ങൾ സത്യങ്ങൾ മറച്ച് വെച്ച് കള്ള പ്രചാരങ്ങൾ നടത്തുകയാണ്.\nഅധികാര വർഗ്ഗത്തിന്റെ വിദ്യാർത്ഥി വിരുദ്ധ നയങ്ങൾക്കെതിരെ ചരിത്രത്തിന്റെ ഭാഗമായ നിരവധി വിദ്യാർഥിസമരങ്ങൾ നടന്ന കലാലയമാണ് യൂണിവേഴ്സിറ്റി കോളേജ്. ലോകമറിയപ്പെടുന്ന വിദ്യാർത്ഥികളെയും അധ്യാപകരെയും സംഭാവന ചെയ്ത കലാലയം കൂടിയാണ്.\nകേന്ദ്ര മാനവ വിഭവശേഷി മന്ത്രാലയത്തിന്റെ കീഴിലുള്ള നാഷണൽ ഇൻസ്റ്റിറ്റ്യൂഷണൽ റാങ്കിങ് ഫ്രെയിംവർക്ക് ദേശീയാടിസ്ഥാനത്തിൽ മികച്ച 100 കോളേജുകളുടെ പട്ടിക തയ്യാറാക്കിയതിൽ യൂണിവേഴ്സിറ്റി കോളേജ് 18-ാമതും കേരളത്തിൽ ഒന്നാമതുമാണ്. വിദ്യാർത്ഥി സംഘടനകളെ നിരോധിച്ച സ്വകാര്യ മാനേജ്മെന്റ് കോളേജുകളൊക്കെ ഈ കലാലയത്തിന് എത്രയോ പിന്നിലാണ്.\nറാങ്കിങ്ങിനായുള്ള മാനദണ്ഡങ്ങളിൽ പിഎച്ച്.ഡി, എം.ഫിൽ കോഴ്സുകളുടെ വിവരങ്ങൾ ഉൾപ്പെടുത്തിയിട്ടില്ല. അതുകൂടി കണക്കിലെടുത്തിരുന്നുവെങ്കിൽ റാങ്കിങ്ങിൽ വീണ്ടും മുന്നിലെത്തുമായിരുന്നു.\n23 വകുപ്പുകളിൽ ബിരുദ, ബിരുദാനന്തര വിഭാഗങ്ങളിലായി ഏകദേശം മൂവായിരത്തിലധികം കുട്ടികൾ പഠിക്കുന്നു. ഭൂരിഭാഗവും പെൺകുട്ടികൾ പഠിക്കുന്ന ഇവിടെ ഇതര സംസ്ഥാനങ്ങളിൽ നിന്നുള്ളവരും വിദേശത്തുനിന്നുള്ളവരും വിദ്യാർഥികളായുണ്ട്. സർവകലാശാല പരീക്ഷകളിലും മറ്റ് മത്സര പരീക്ഷകളിലുമൊക്കെ മുൻനിരയിൽ നിൽക്കുന്ന കലാലയം അവസാന വർഷ പരീക്ഷ ഫലം വന്നപ്പോൾ നേടിയത് 80 ൽ അധികം റാങ്കുകളാണ്. മൊത്തം വിദ്യാർഥികളിൽ പകുതിയലധികംപേർക്കും വിവിധ സ്കോളർഷിപ്പുകൾ ലഭിക്കുന്നുണ്ടെന്നാണ് നാഷണൽ ഇൻസ്റ്റിറ്റ്യൂഷണൽ റാങ്കിങ് ഫ്രെയിംവർക്ക് വ്യക്തമാക്കുന്നു. 2016-17 അക്കാദമിക വർഷത്തിൽ ബിരുദതലത്തിലുള്ള 1242 വിദ്യാർഥികൾ വിവിധ സ്കോളർഷിപ്പുകൾക്ക് അർഹരായിരുന്നു. ബിരുദാനന്തര ബിരുദ തലത്തിലാകട്ടെ 214 പേരും ഇത്തരത്തിൽ സ്കോളർഷിപ്പുകൾക്ക് അർഹരാവുകയും ചെയ്തു. പ്ലേസ്മെന്റുകളുടെ കാര്യത്തിലും യൂണിവേഴ്സിറ്റി കോളേജിലെ വിദ്യാർഥികൾക്ക് വലിയ മുന്നേറ്റമാണ് നടത്തുന്നത്. ബിരുദതലത്തിലുള്ള 128 വിദ്യാർഥികൾക്കാണ് 2016-17 വർഷത്തിൽ വിവിധ കമ്പനികളിലായി പ്ലേസ്മെന്റ് ലഭിച്ചത്. 1.78 ലക്ഷം ശരാശരി ശമ്പളത്തിലാണ് ഇവർ ജോലിയിൽ പ്രവേശിച്ചത്. ബിരുദാനന്തര ബിരുദതലത്തിൽ നിന്ന് 214 വിദ്യാർഥികൾക്കും കാമ്പസ് സെലക്ഷൻ ലഭിക്കുകയുണ്ടായി. 2.62 ലക്ഷം രൂപയാണ് ഇവരുടെ ശരാശരി ശമ്പളമെന്ന് എൻ.ഐ.ആർ.എഫ്. ചൂണ്ടിക്കാട്ടുന്നു.കഴിഞ്ഞ പതിനഞ്ച് വർഷമായി കേരള സർവ്വകലാശാലയുടെ യുവജനോത്സവത്തിൽ രണ്ടാം സ്ഥാനം നേടുന്നു. സർഗ്ഗാത്മകമായ യൂണിയൻ പ്രവർത്തനങ്ങൾ മുഴുവൻ വിദ്യാർത്ഥികളെയും പങ്കെടുപ്പിച്ച് നടത്തുന്നു.കേരളത്തിലെ ഏറ്റവും മികച്ച ക്യാമ്പസ് മാഗസീനുകൾ ഇറങ്ങുന്നതും ഇവിടെ നിന്നാണ്. ഇനിയുമുണ്ട് നേട്ടങ്ങളുടെ പട്ടിക. അതായത് ഏത് മാനദണ്ഡം വെച്ച് അളന്നാലും മികച്ച് നിൽക്കുക യൂണിവേഴ്സിറ്റി കോളേജ് തന്നെ. സമൂഹത്തിലെ എല്ലാ മാറ്റങ്ങളോടും കലഹിച്ചിട്ടുള്ള പാരമ്പര്യം.പ്രതിരോധം തീർക്കേണ്ടയിടത്ത് പടച്ചട്ട അണിഞ്ഞവർ. തെറ്റിനോട് വിരൽ ചൂണ്ടിയവർ.ചുവപ്പിനെ പ്രണയിച്ചവർ……\nനിങ്ങൾ എത്ര കള്ളങ്ങൾ വർഷിച്ചാലും തകർക്കാൻ ശ്രമിച്ചാലും പതറാതെ നിൽക്കും…… പൊരുതിക്കയറും….. യൂണിവേഴ്സിറ്റി കോളേജ് എസ് എഫ് ഐ യുടെ കൂടെ …. നിലപാടുകളുടെ കൂടെ…\nTopics: University College


തെലങ്കാനയിൽ റോഡ് കോർപറേഷൻ ജീവനക്കാരുടെ പണിമുടക്കിന് പിന്തുണയുമായി ശനിയാഴ്‌ച ബന്ദ് | National | Deshabhimani | Friday Oct 18, 2019\nന്യൂഡൽഹി > തെലങ്കാനയിൽ 30 മാസമായി മുടങ്ങിക്കിടക്കുന്ന ശമ്പള പരിഷ്‌ക്കരണം ആവശ്യപ്പെട്ടുള്ള സംസ്ഥാന റോഡ് കോർപറേഷൻ ജീവനക്കാരുടെ പണിമുടക്കിന് പിന്തുണയുമായി ശനിയാഴ്‌ച സംസ്ഥാനത്ത് ബന്ദ്. പ്രതിപക്ഷപാർടികളാണ് ബന്ദിന് ആഹ്വാനം ചെയ്‌തത്. കേന്ദ്ര–-സംസ്ഥാന ട്രേഡ് യൂണിയനുകൾ വിവിധ മേഖലകളിൽ പണിമുടക്കും പ്രഖ്യാപിച്ചു. ബന്ദ് പ്രഖ്യാപിച്ചതിനുപിന്നാലെ, സംയുക്തസമരസമിതി കൺവീനർ അശ്വതാമ റെഡ്‌ഢിയെ പൊലീസ് അറസ്‌റ്റ് ചെയ്‌തു. 26 ഇന ആവശ്യങ്ങൾ ഉന്നയിച്ച് 14 ദിവസമായി പണിമുടക്കുന്ന ജീവനക്കാരുമായി ചർച്ചയ്‌ക്ക് കെ ചന്ദ്രശേഖർ റാവുവിന്റെ നേതൃത്വത്തിലുള്ള സർക്കാർ തയാറായിട്ടില്ല.\nസെപ്‌തംബറിലെ ശമ്പളം എല്ലാ ജീവനക്കാർക്കും നൽകാനുള്ള ഹൈക്കോടതിയുടെ വിധിയും സർക്കാർ നടപ്പാക്കുന്നില്ല. ആകെയുള്ള 49,190 ജീവനക്കാരിൽ 48,000 പേരും സ്വയംവിരമിച്ചെന്നാണ് സർക്കാർ കോടതിയെ അറിയിച്ചത്. ഗതാഗത സൗകര്യമില്ലാതെ സ്‌കൂളുകൾ, കോളേജുകൾ, ഓഫീസുകൾ തുടങ്ങിയവയുടെ പ്രവർത്തനം മുടങ്ങി. ഓല, ഊബർ അടക്കമുള്ള ടാക്‌സി ഡ്രൈവർമാരുടെ അസോസിയേഷനുകളും പണിമുടക്കുകയാണ്. സമരം അവസാനിപ്പിക്കാൻ സർക്കാർ എന്ത് നടപടി സ്വീകരിച്ചെന്ന് റിപ്പോർട്ട് നൽകാൻ ഗവർണർ തമിൽസെയ് സുന്ദരരാജൻ ആവശ്യപ്പെട്ടു.\nട്രാൻസ്‌പോർട്ട് മേഖലയെ സ്വകാര്യവൽക്കരിക്കാനുള്ള നീക്കത്തിന്റെ ഭാഗമാണ് സർക്കാരിന്റെ നടപടിയെന്ന് സിഐടിയു വൈസ് പ്രസിഡന്റ് എ കെ പത്മനാഭൻ ‘ദേശാഭിമാനി’യോട് പറഞ്ഞു. 2017 ഏപ്രിലിൽ നടപ്പിലാവേണ്ട ശമ്പളപരിഷ്‌ക്കരണം നടത്തിയില്ല. പിഎഫ് അടക്കമുള്ളവയ്‌ക്ക് ജീവനക്കാരുടെ ശമ്പളത്തിൽനിന്ന് പിടിച്ച 1500 കോടി രൂപ സർക്കാർ അടച്ചിട്ടില്ല. സമരത്തിന്റെ പൂർണ്ണ ഉത്തരവാദി സർക്കാരാണ്. മുൻപ് കേന്ദ്ര തൊഴിൽമന്ത്രിയായിരുന്ന ചന്ദ്രശേഖർ റാവുവിന്റെ നിലപാട് ഇന്ത്യൻ ഭരണഘടനയേയും തൊഴിലാളികളുടെ അവകാശങ്ങളെയും ബഹുമാനിക്കാത്തതാണെന്നും എകെപി പറഞ്ഞു. ഹൈദരാബാദിൽ സമരസമിതി നേതാക്കളുമായി എകെപി കൂടിക്കാഴ്‌ച നടത്തി.\nശമ്പളം കിട്ടാത്തതിനെ തുടർന്ന് രണ്ട് തൊഴിലാളികൾ ആത്മഹത്യ ചെയ്‌തു. ജീവനക്കാരുടെ കുടംബാംഗങ്ങൾ ഒന്നടങ്കം പങ്കെടുത്തുകൊണ്ടാണ് സമരം നടക്കുന്നത്. നൽഗൊണ്ടയിൽ 600 ജീവനക്കാർ കുടുംബാംഗങ്ങളുമായി റോഡിൽ ഭിക്ഷയെടുത്ത് പ്രതിഷേധിച്ചു. സിപിഐ എം, സിപിഐ-, മറ്റ് ഇടതുപക്ഷ പാർടികളും ചേർന്ന് ഇന്ദിരാ പാർക്കിൽ ധർണ്ണ നടത്തി. എസ്‌എഫ്‌ഐയുടെ നേതൃത്വത്തിൽ ഐക്യദാർഢ്യ മാർച്ചും ഒസ്‌മാനിയ സർവകലാശാല വിദ്യാർത്ഥികൾ ‘ശവയാത്ര’യും നടത്തി. വിദ്യാർത്ഥികളും യുവാക്കളും കർഷകരും പണിമുടക്കിന് പിന്തുണ പ്രഖ്യാപിച്ചു.\nതെലങ്കാനയിൽ ഒൻപത് കുടിയേറ്റ തൊഴിലാളികളുടെ മൃതദേഹം കിണറ്റിൽ; ആത്മഹത്യയെന്ന് നിഗമനം


11വയസ്സുകാരന് പ്രകൃതി വിരുദ്ധ പീഡനം: മലപ്പുറത്ത് മദ്രസ അധ്യാപകന് അറസ്റ്റില്! | madrasa teacher arrested in molestation charges against 11 year old boy - Malayalam Oneindia\nUpdated: Wed, Mar 20, 2019, 13:34 [IST]\nമലപ്പുറം: മൂന്നു മാസമായി പതിനൊന്നുകാരനെ പ്രകൃതി വിരുദ്ധ ലൈംഗിക പീഡനത്തിനിരയാക്കിയ മദ്രസ അധ്യാപകനെ തിരൂര് സി.ഐ. പത്മരാജനും സംഘവും അറസ്റ്റ് ചെയ്തു. കന്മനം പോത്തനൂര് സ്വദേശി കല്ലുമൊട്ടക്കല് അലി(40)യാണ് അറസ്റ്റിലായത്. പുല്ലൂര് മദ്രസയിലെ വിദ്യാര്‍ഥിയെ നിരന്തരം പീഡനത്തിനിരയാക്കുകയും ഒരിക്കല് വിസമ്മതിച്ചപ്പോള് ഹാംഗര് കൊണ്ടു തല്ലിയെന്നും കുട്ടി പറഞ്ഞു. വീട്ടുകാരുടെ പരാതിയെ തുടര്‍ന്ന് കട്ടച്ചിറ കൊട്ടാരം പള്ളിക്ക് സമീപം വെച്ച് പ്രതിയെ പോലീസ് അറസ്റ്റ് ചെയ്യുകയായിരുന്നു.\nഅങ്കത്തിനൊരുങ്ങി ബിജെപി! അന്തിമ പട്ടിക ഇങ്ങനെ ! പിള്ളയെ തള്ളി സുരേന്ദ്രന് ഉറപ്പിച്ചു!\nചൈല്‍ഡ് ലൈന് പ്രവര്‍ത്തകരുടെ പരാതിയിലാണ് നടപടി.മദ്രസ അദ്ധ്യാപകനെതിരെ പോക്‌സോ നിയമപ്രകാരമാണ് പോലീസ് കേസെടുത്തത്. തിരൂര് പുല്ലൂര് ബദറുല് ഹുദാ സുന്നി മദ്രസയിലെ അദ്ധ്യാപകനാണ് പ്രതി അലി.\nകുട്ടിയുടെ മാതാവിന് അപകടത്തില് പരിക്കേറ്റതിനെ തുടര്‍ന്ന് കുട്ടിയുടെ വീട്ടിലെത്തിയ അലിയോട് കുട്ടിയെ കാര്യമായി ശ്രദ്ധിക്കണമെന്ന് മാതാവ് പറഞ്ഞിരുന്നു. ഈ കാര്യം പറഞ്ഞ് ഇയാള് പലപ്പോഴായി കുട്ടിയ മദ്രസയിലേക്ക് വിളിച്ചുവരുത്തുകയും പീഡിപ്പിക്കുകയുമായിരുന്നുവെന്ന് പൊലീസ് പറഞ്ഞു. തുടര്‍ന്ന് എതിര്‍ത്തപ്പോള് മര്‍ദ്ദിക്കുകയും ചെയ്തു.\nസഹികെട്ട വിദ്യാര്‍ഥി വിവരം മാതാവിനെ ധരിപ്പിക്കുകയായിരുന്നു. തുടര്‍ന്ന് മാതാവ് വിവരം അറിയിച്ചതനുസരിച്ച് ചൈല്‍ഡ് ലൈന് പ്രവര്‍ത്തകര് പൊലീസില് പരാതി നല്‍കി. അറസ്റ്റ് ചെയ്ത പ്രതിയെ മദ്രസയില് കൊണ്ടുപോയി പൊലീസ് തെളിവെടുത്തു.തിരൂര് പോക്‌സോ കോടതിയില് ഹാജരാക്കിയ പ്രതിയെ പതിനാല് ദിവസത്തേക്ക് റിമാന്റ് ചെയ്തു.\narrest boy rape molestation teacher madrasa police malappuram അറസ്റ്റ് പീഡനം ആണ്‍കുട്ടി അധ്യാപിക മദ്രസ പോലീസ്\nmadrasa teacher arrested in molestation charges against 11 year old boy